
1% BAZV ainda kibrando cabes 

Comerciantenan no sa exacto con mester 
calcula e impuesto di BAZV (Health Tax) 
ainda. Departamento di Impuesto kier evita 
cu comerciantenan lo haya cobransa extra. 
Pues ta duna un splicacion mas amplio. 

Lesa mas riba pagina A4. 


25% klapchi importa a resta 



A resta basta container di klapchi y autoridadnan ta premira cu esaki tin su 
efecto riba importacion e aña aki. Tambe no a kita tur container di benta y por 
mira cantidad staciona ainda. 


2,6 miyon pa bisa Welcome 



Gobierno a inicia e construccion ayera di Welcome Plaza na entrada di 
waf di crucero. Esaki despues di un retraso di 6 luna pa motibo cu mester 
cambia e proyecto pa bira menos caro. 


Lesa mas riba pagina A2. 


Lesa mas riba pagina A3. 

Pronostico di tempo: 

Parcialmente nubia cu chens pa yobida pasahero 


ORANJESTAD-Pronosti- 
co di tempo ta indica cu 
tempo ta masha parcial- 
mente nubia cu chens pa 
yobida pasahero. Temper- 
atura maximo ta 31° grado 
y temperatura minimo ta 


26°. 

Tempo 

pa mainta : Principalmente 
poco nubia Awasero aisla 
posible.Maximo: 31°. Heat 
index te 35°. Indice ultravio- 


leta: 9. Biento di oost alred- 
edor di 21 nudo cu rafaga di 
31 nudo. Posibilidad di awa 
menos cu 20%. 

Tempo 

pa anochi: Poco nubia te 


casi ningun nubia. Leve po- 
sibilidad di awa despues di 
madruga. Biento di oost alre- 
dedor di 19 nudo cu rafaga di 
29 nudo. 

Posibilidad di awa menos di 

20%.Q 



Bo cadena 
di numbernan 
di suerte ta duna 
e number di awe 


Sorteo di 12 JANUARI 2015 




ooo 

ooÓÓ 




A uOOO 

% 

a 



9 119 
17 4 4 
9 16 2 


DIARIO 


19 3 9 
4 9 4 6 
2 7 3 6 


SUPER 


7 14 7 


Ta wordo premira cu importacion di klapchi lo bira menospa 2015 

Entre seis pa shete container di klapchi a resta 



ORANJESTAD - Di un 
total di 26 container, un 
averahe di seis pa shete 
container di klapchi a res- 
ta durante e temporada di 
benta cu a cuminsa dia 27 
di december y a clausura 
dia 31 di december ultimo 
pa 9or di anochi. Tur e 
klapchinan aki cu a resta 
a wordo warda den con- 
tainer y transporta den 
instalacion di Wela; mien- 
tras cu e warehouse mes di 


Wela ta casi full. 

Ayera, sr. Frido Dirksz di 
Departamento di Prevencion 
di Brandweer y miembro di 
Comision di Klapchi a de- 
clara na Bon Dia Aruba cu e 
inventarisacion aki a wordo 
haci despues cu e Comision 
di Klapchi integra pa DOW, 
Brandweer, DTI y Polis a 
reuni diahuebs ultimo. E ta 
haya cu nos hende a bira mas 
consciente pa gasta nan placa 


den klapchi. “Nan ta mira 10 
florin dos biaha, prome cu 
nan gast’e”, el a bisa. 

Di otro banda e ta premira 
cu e importacion di klapchi 
e aña aki lo ta un tiki menos 
compara cu aña pasa, miran- 
do e cantidad cu a resta. Tin 
dos supermercado grandi cu 
a keda cu basta klapchi, ya cu 
nan ta importadonan grandi. 
Mirando e cantidad di klap- 
chi cu a resta eventualmente 
e aña aki e comerciantenan lo 
importa entre 16 pa 17 con- 
tainer. E ta haya cu ora ta 
wordo bisa cu nan lo importa 
menos, ta e aña cu casual- 
mente e importadonan ta 
bende hopi. 

No ta e prome biaha cu tanto 
container di klapchi a resta, 
ya cu den pasado situacion 
asina a yega di sosode. Den 
e caso aki e importador lo 
realisa un inventarisacion di 
tur loke a resta pa asina sa 
cual di klapchinan cu a wor- 
do bendi mas, y esunnan cu 
a keda falta pa pidi nan pa de- 
cember proximo. 


Miho control 

Den e reunion di diahuebs 
tambe e Comision di Klap- 
chi a delibera tocante con e 
control a bay; ya cu tin cierto 
cosnan chikito cu nan mester 
presta atencion pa e proximo 
biaha. 

Nan a palabra cu una bes cu 
carnaval pasa, e comision lo 
reuni cu e importadonan, ya 
cu nan ta esunnan cu ta haci 
nan pedido mas tempran na 
China. Intencion ta pa ambos 
parti por haya otro pa e pro- 
ceso aki por bay mas miho. 

Sr. Dirksz ta haya cu e im- 
portadonan ta cumpliendo, 
pero tin biaha ta presenta 
situacion cu no ta nan fout; 
pero mester pone nos auto- 
ridad na altura di esaki. Un 
di nan tin di haber cu e aña 
aki a confisca algun klapchi 
prohibi ya cu ariba 3 duim no 
por bende klapchi (batata) pa 
publico. 

E biaha aki dos caso di perso- 
nanan lesiona cu klapchi, un 
mas grave cu otro, a wordo 
registra.Q 


Shete dia apasa caba 

Ainda containernan di benta di klapchi no a wordo kita 



ORANJESTAD - Ya caba 
a transcuri 13 dia di e aña 
nobo 2015, y ainda nos 
por mira cantidad di con- 
tainer di benta di klapchi- 
nan staciona den diferente 
sitio rond di Aruba. 

DOW ta e instancia encarga 
pa percura pa tur e contain- 
ernan aki lo wordo kita caba. 
Esaki mester sosode shete dia 
despues di 1 di januari fecha 
cu e prohibicion di benta di 
klapchi ta drenta na vigor 
bek; pero ainda varios di e 
containernan aki fey keto 
bay. 

Igualmente pa ley tur bend- 
edonan cu tin klapchinan cu 
a resta mester entrega nan na 
Wela. Ainda nan tin chens 
pa hacie. Sr. Frido Dirksz di 


Departamento di Prevencion 
di Brandweer y miembro di 
Comision di Klapchi a de- 
clara na Bon Dia Aruba cu 
e importadonan cu ainda tin 
klapchinan den nan poder 


-aunke e shete dia reglamen- 
tario a pasa, pa entrega nan- 
tog nan tin e posibilidad pa 
entrega nan y evita cualkier 
sancion y situacion di peliger. 


Ta stipula den ley cu tur klap- 
chi cu a resta mester wordo 
entrega na Wela. 

Sinembargo e ta indica cu ta 
sosode constantemente cu 
tin comerciantenan cu no 
ta cumpli cu e ley, y nan ta 
warda e klapchinan den nan 
mesun luganan. 

Tin biaha Departamento di 
Prevencion di Brandweer ta 
haya yamadanan caminda ta 
wordo denuncia hendenan 
cu tin klapchinan warda den 
container. 

Den caso cu brandweer ta 
realisa algun control of spot 
check y ta resulta cu ta ber- 
dad, e klapchinan ta wordo 
tuma den beslag y e doño no 
ta haya nan bek.Q 

Costo 2,6 miyon ñorin 

Despues retraso trabou riba Welcome Plaza a cuminsa 




ORANJESTAD — Du- 
rante un conferencia di 
prensa ayera mainta na e 
waf di crucero mes, prome 
minister Mike Eman hun- 
to cu ministernan Benny 
Sevinger di Infrastructura 
y Otmar Oduber di Turis- 
mo a inicia den un forma 
simbolico e construccion 
pa Welcome Plaza. 

Bou di tent y mientras cu awa 
tabata basha, a tene e confer- 
encia di prensa. E compa- 
nia Arubaanse Wegenbouw, 
Departamento di Obranan 
Publico (DOW), autoridad 
di waf APA y demas invitado 
tabata presente na entrada di 
waf tambe. 

E area nobo aki, na unda an- 
tes tabatin tankinan bieu di 
combustibel y na unda awo e 
tram ta draai bay den direcci- 
on di centro di Oranjestad, ta 
bay wordo traha den fasenan, 
segun director di DOW, 
Marlon Croes. 

Costo di e proyecto aki ta 2,6 
miyon florin y e prome fase 
ta cuminsa e siman aki caba. 
Segun Croes e prome fase ta 
encera cu ta bay drecha y em- 
beyece entrada di waf di cru- 
cero. Den su total e proyecto 
ta bay dura 120 dia di trabou 
prome cu e ta cla. Prome fase 
cu ta encera parti pabou ta bay 
dura 16 siman y e di dos fase 
lo dura ocho siman y lo en- 
foca riba entrada di waf mes. 

Retraso 

Segun informacion cu Bon 
Dia Aruba a ricibi, e proyecto 
aki tabatin un retraso di seis 
luna. Motibo esaki tabata cu 
e proyecto na dado momento 
a bira mas caro cu gobierno a 
planea y partidonan mester a 
bay bek pa yega na un suma 
total mas abou. E compa- 
nia cu a gana e destaho di e 


proyecto ta Arubaanse We- 
genbouw. Segun vocero di 
e compania, un total di 25 
trahado lo bay ta envolvi 
den e trabou di renobacion 
y construccion. 7200 meter 
kwadraat ta bira klinker, 2600 
meter kwadraat lo bay ta caya. 

Cinco aña 

Prome cu a subi chubato pa 
haci e inicio simbolico, e tres 
ministernan a tuma e opor- 
tunidad pa argumenta nan 
vision pa cu e proyecto y 
desaroyo di Playa en general 
durante ultimo cinco añanan. 
“Nos a bay FCCA y splica 
nan na 2009 unda nos ta bay 
ta para na 2012, 2013, 2014 y 
awe. 

Tankinan cu tabata poni aki- 
nan a wordo elimina. A traha 
riba Caya Grandi, a termina 
Caya Grandi, a percura pa un 
tram bin. Hopi hende por a 
cuestiona, pero minister a 
bisa na diferente ocasion, ta- 
bata e yabi pa por a sinta na 


2009 cu e doñonan di tur e 
barconan aki cu nos a wak 
henter aña 2013 y 2014. 

No durante un periodo so, 
inclusivo den e lunanan cu 
antes no tabatin barco prac- 
ticamente ta bin Aruba. Nos 
a convence nan di e proyecto 
di Caya Grandi su tram cu ta- 
bata un fenomeno unico den 
Caribe. 

Nan a bin Aruba, nan a mira 
e desaroyo di e luga, compro- 
mete cu nos tambe e tempo 
ey pasobra nan a pone mas 
di cien mil pasahero adicio- 
nal bin Aruba pa motibo di 
e desaroyo cu nos a conoce 
aki”. Asina minister Oduber 
di Turismo a duna di conoce. 


Minister Sevinger di In- 
frastructura, por cierto cel- 
ebrando si di 50 cumpleaños 
ayera, a señala cu cifranan 
di turismo den ultimo aña a 
subi. “Y esey ta nifica cu e tra- 
bou di renobacion y mehora- 
cion di producto ta dunando 
resultado y ta treciendo mas 
bishitante y p’esey mester 
sigui cu esaki.” 

Segun sr. Sevinger, Welcome 
Plaza su diseño ta bay yuda 
regula e actividadnan com- 
ercial den e area. “E renoba- 
cion no mester ta solamente 
fisico, pero tambe den logis- 
tica. Taxi y operadornan di 
tour mester tene cuenta cu 
movecion di turistanan pa 


centro di ciudad, tram, kios- 
co, publico, etc. Tin un plan 
prepara hunto cu Departa- 
mento di Obranan Publico, 
Aruba Ports Authority y otro 
instancianan cu poco poco ta 
implementando.” 

‘Bruselas ta reevalua’ 

Prome minister Mike Eman 
di su banda a enfoca den su 
discurso riba discusion na 
Europa na unda segun e 
Bruselas ta reevaluando su 
maneho di austeridad. Y con- 
siderando pa stimula segun e 
modelo Mericano cu Aruba a 
dicidi di aplica cinco aña pasa 
y a haya critica tambe riba 
dje, entre otro di Hulanda. 
Tambe e prome mandatario a 
mustra riba expresionnan sa- 
liendo di Florida-Caribbean 
Cruise Association (FCCA), 
bisando cu den ningun otro 
parti den Caribe ta wordo 


inverti asina hopi den e me- 
horacion di calidad di e pro- 
ducto cu e turista ta bin haya 
ora cu ta bishita, manera na 
Aruba. 

Bisando esaki, sr. Eman a 
remarca cu no ta busca pa 
complace solamente e turista, 
pero cu e calidad di bida di e 
local tambe ta un prioridad. 

“Naturalmente nos no a haci 
esaki unicamente pa esunnan 
cu ta bishita nos, pero nos a 
haci’e pa nos propio ciudada- 
nonan paso nos ta bisa cu un 
Aruba dushi pa biba, ta un 
Aruba dushi pa bishita”, se- 
gun e prome mandatario. Q 

itorial 


MFA, Welcome Plaza, pero nada di presupuesto 


Nos a yega 2015 y gobierno ta sigui 
duna inicio na trabou di construc- 
cion cu mesun entusiasmo cu añan- 
an anterior. Paradera lo haya un 
‘MFA bunita y tecnologicamente 
hopi moderno’ den 8 luna. Y ayera 
a duna inicio na e construccion di 
Welcome Plaza y nos por mira nos 
prome minister (atrobe) den un 
chubato. 

Di un distancia tur cos ta mustra bon 
atrobe y 2014, cu e welga di hamber y 
presupuesto aproba (esun realistico) 
masha masha laat, ta mustra algo di 
pasado, hopi leu bek. E poco miembro 
di gabinete cu tabata presente na e re- 
cepcion di gobernador diabierna pasa 
porta a purba di hiba e mensahe di nos 
gobernador pe nan coleganan por scu- 
cha tambe. Pero e siman a kibra y apar- 
entemente e mensahe a bay perdi den e 
zonido di parada di flambeu. 

Porta e gabinete ta pensa cu e temporada 
di carnaval tin un impacto asina grandi 
riba e celebro di hopi hende, cu den e 
prome lunanan di 2015 niun ta worry 


riba cos serio manera un presupuesto. 
Of miho bisa: falta di un presupuesto 
aproba prome cu e aña nobo ta cuminsa, 
un muestra di mal gobernacion. Atrobe. 

Pues Bon Dia Aruba kier recorda tur su 
lesado, disfrutando di carnaval of no, cu 
nada a cambia desde 2014. Nos pais ai- 
nda ta den problema fmanciero hopi se- 
rio. Esunnan cu no a entrega hopi di su 
celnan na alcohol, por corda cu aña pasa 
e problema a cuminsa escala ora Aruba 
a pidi aprobacion di Reino pa fia placa 
riba mercado internacional. 175 miyon 
pa paga prestamonan cu a madura. Y 
na e momento ey a haci cierto palabra- 
cionnan cu caba den pleitamento paso- 
bra Aruba no a cumpli. Aunke tabatin 
mal interpretacion tambe, segun Aruba. 

Wel shonnan, e tempo di fia placa a yega. 
Tin prestamonan di miyones maduran- 
do. Pues Aruba por lo pronto mester 
biaha pa Hulanda y bay riba su rudia di- 
lanti Conseho di Minister di Reino. 

Pero e biaha aki Aruba tin un angel (bon 
of malo, depende cua banda bo kier 


mir’e) riba su schouder, esta CFT. E or- 
gano ta controla internamente si e dato 
cu Aruba ta duna Reino, ta cuadra cu e 
berdad. 

Pa prensa no tur ora ta dificil pa premira 
noticia. Den casonan ora gobernacion ta 
keda sin cumpli cu su propio constitu- 
cion, esaki ta bira hasta mas facil. E Con- 
seho di Minister di Reino por copia un 
parti di e cartanan manda aña pasa pa 
Aruba unda a stipula e condicionnan. 
Un di e condicionnan, claro, ta un pre- 
supuesto aproba. Y manera lesadonan 
fiel di Bon Dia Aruba sa, e presupuesto 
di 2015 mester duna contesta ainda riba 
con gobierno ta yega na 430 miyon flo- 
rin na medida. Y asina por yega un pre- 
supuesto balansa cu tambe a palabra cu 
Reino. 

Tur caminda e comunidad ya por sinti 
cierto efecto negativo riba su cartera. 
Prijs, tarifa cu pa basta aña a keda igual, 
a subi. No solamente pa motibo di e 1% 
BAZV. Comerciantenan ya tin un ‘gut 
feeling’ pa locual ainda por spera den e 
proximo lunanan: mas BBO.Q 


Si no cobra 1%BAZV riba suma ricibi pa producto 

Comerciante lo haya cobransa extra 



ORANJESTAD - E total 
cu e comerciante ta ricibi 
den su man na momento 
cu e ta bende un producto 
of servicio, ta riba locual e 
mester paga 1% BAZV. “E 
suma cu e mester paga na 
BAZV mester wordo men- 
ciona riba e recibo. Pero 
menciona riba e recibo 


no ta nifica, cu e ta conta 
e suma di e BAZV riba e 
prijs,” Meverly Romano 
vocero di Departamento 
di Impuesto ta splica 

Por ehempel, si algo ta costa 
200 florin. E BAZV ta 1% 
(2 florin) y e ley ta bisa cu 
mester menciona e suma di 


BAZV riba e recibo. Tin co- 
merciante cu ta pone riba e 
recibo 200 florin y un camin- 
da mas abou ta menciona 1% 
BAZV: 2 florin. 

Na momento cu e comer- 
ciante specifica e impuesto 
riba e recibo y cont’e riba e 
prijs, pues haciendo cu e prijs 
ta cambia, e momento ey e ta 
haciendo algo cu no ta cor- 
ecto, sra. Romano ta enfatisa. 

Control 

Departamento di impuesto ta 
bay wak kico e comerciante 
a ricibi den su man. Si el a a 
pone sumanan riba su prijs 
riba e recibo, ta bay wak e to- 
tal mas abou di kico el a ricibi 
den su man. 

Si e comerciane a bende algo 
pa 200 florin y cobra BBO 3 
florin y BAZV 2 florin, na fi- 
nal e comerciante ta cobra e 
cliente 205 florin. Pero esaki 
no ta corecto. Sra. Romano ta 
bisa cua asina e BAZV di 1% 
ta wordo calcula riba 205 flo- 
rin. Cual ta 2 florin cu 5 cent. 


Pues ta bay causa cu e comer- 
ciante lo bay haya coreccion 
riba su omzet y control di 
buki. Esaki ta den desbentaha 
di e comerciante, pasobra e 
por causa un cobransa adicio- 
nal. 

“Pa evita esaki ta consehabel 
pa e comerciante menciona 
1 solo prijs riba e recibo. In- 
ternamente den su adminis- 
tracion e ta fiha su prijs. Kisas 
teniendo cuenta cu BBO y 
BAZV, pero ora cu e ta bende 
su producto y mester skirbi 
su recibo, e ta consehabel pa 
e pone un suma.” 

Locual e comerciante ta ob- 
liga di haci ta menciona e 
suma cu e mester bay paga na 
BAZV riba e recibo. 

“Menciona riba e recibo no 
kiermen cont’e riba e prijs.” 

E ley no ta bisa “bij tellen”e 
ley ta bisa “vermelden”, sra. 
Romano ta indica. Esaki ta 
para den articulo 5 di e ley di 
BAZV. □ 

E tapara riba cu e ta inocente 

Sospechoso na yoramento a bisa Fiscal cu tin un Dios 


ORANJESTAD - Fran- 
cisco Schmidt, no por a 
soporta mas tur e cosnan 
cu Fiscal a expresa di dje y 
na yoramento el a bisa Fis- 
cal cu tin un Dios. 

E acusacion cu Fiscal a pre- 
senta contra Schmidt den 
Corte ta cu dia 22 februari 
2014, el a haci ladronicia cu 
violencia di un auto Ford. 
Hues a puntra Schmidt si 
ta berdad y el a bisa cu no 
ta berdad. E1 a bisa cu e no 
a maltrata ni horta ningun 
auto. E1 a splica Hues cu e 
tabata na Mambo Beach ta 
bebe y un amigo a bah’e na 
Circle K pa e cumpra algo y 
ora el a Sali for di Circle K, el 
a wordo deteni door di Polis 
pa burachi y no pa atraco. 
Hues a remarca cu na Polis 
nunca Schmidt a declara es- 
aki. Segun Schmidt, Polis ta 
pone cos den declaracion cu 
no ta berdad. Hues a puntra 
pakico e no a bisa na Polis. E1 
a bisa cu e no a bisa nada pero 
den Corte e kier demostra su 
inocencia. E1 a bisa cu Re- 
cherche semper ta cambia 
declaracion. 

Hues a bisa cu segun e chauf- 
feur di e auto, e persona a 
saca un cuchiu riba dje y el a 
reconoce Schmidt riba potret 
cu a sali riba un website. Hues 
a sigui bisa cu segun e pro- 
ces-verbaal di Polis, tin otro 
persona a reconoce Schmidt 
di tabata na un restaurant na 
Noord. E auto a wordo haya 
na Ponton memey caminda. 
Schmidt ta para riba cu no ta 
asina y cu ta Recherche a for- 
mula declaracion contra dje. 
E1 a bisa Hues cu si tin tes- 
tigo, trece e testigo den Corte 
y Hues haci’e pregunta. E1 a 
remarca cu si ta papia e ber- 
dad, pakico mester cambia 
declaracion e ora ey. 

Hues a bisa Schmidt cu 
tin dos testigo a mir’e na e 
bar restaurant na Noord. 
Schmidt a puntra pakico Re- 
cherche no a mira e camara di 
siguridad di e restaurant, pa 
averigua si berdad Schmidt 
tabata eynan. 

Hues a remarca cu si Schmidt 
ta sinti di ta inocente, pakico 
na Hues Comisario e no a 
papia. Schmidt a bisa cu riba 
website a saca potret di un 
persona na sanger y doño di 
e auto lo a yama Recherche y 
lo a bisa cu e persona lo tin 
su celular. Recherche ta con- 
clui cu ta Schmidt. Schmidt 
ta para riba cu e ta inocente. 
E1 a bisa Hues cu ningun 


momento e tabata na sanger 
y no tabatin ningun telefon 
celular. 

Hues a puntra Schmidt si e ta 
choller. E1 a splica cu e ta uza 
marihuana y ta dal drinks. E1 
a bisa cu e ta biba na Canada 
y a bin Aruba pa drecha su 
papelnan pa e bay bek y a 
wordo deteni. 

Exigencia di fiscal 

Fiscal a bisa Hues cu 22 feb- 
ruari 2014 a haya na Tanki 
Leendert un auto bandona. 
E mesun dia doño di e res- 
taurant a bisa cu el a mira 
un choller biba na Canada. 
Na Circle K, Polis a detene 
Schmidt pa buracheria y door 
di su potret riba website, 
hende bisa cu reconoce su 
celular den man. Doño di e 
restaurant na Noord a recon- 
oce Schmidt como esun cu 
el a core for di su restaurant. 
Doño di e restaurant a mira 
Lacle hopi nervioso. E1 a bisa 
cu el a wordo atraca y door di 
su descripcion, e doño di res- 
taurant a corda riba Schmidt. 
Un otro testigo a bisa cu el 
a mira un persona di color 
ta core e auto. Segun Fiscal, 
Schmidt durante interoga- 
cion a haci uzo di derecho di 
silencio. Den Corte Schmidt 
ta bisa cu e tabata na Mambo 
Beach. Fiscal a bisa Hues cu 
e ta haya cu esaki ta hopi laat 
y ta puntra su mes si e ta con- 
fiabel. E ta haya cu a base di 
sentencia di Corte Supremo 
den un caso similar na Hu- 
landa, por papia aki di prue- 
banan di sosten cu ta mustra 
cu ta Schmidt. Dia 1 mei 
2014 el a wordo deteni como 
sospechoso di atraco. E ta 
conoci pa violencia y a wordo 
condena den pasado pa esaki. 
Haya cu aki por papia di la- 
dronicia di auto cu violencia. 
Fiscal a exigi 2 aña y 6 luna di 
prizon. 

Defensa di abogado 

Mr. van der Biezen a bisa 
Hues cu tin declaracion di 
diferente testigo. Testigo 
a bisa cu e atracado a pone 
cuchiu na su garganta y 
menac’e y el a Sali for di e 
auto. E1 a bisa cu e lo recon- 
oce e atracado. E1 a bisa cu 
e atracado tabatin bisti un 
camisa blanco y carson cor- 
tico. E mesun dia a detene 
Schmidt pa buracheria. Riba 
Mas Noticia por mira potret 
y ta mira claramente cu 
Schmidt tabata bisti cu car- 
son preto largo. E chauffeur 
a reconoce Schmidt su potret 


riba Mas Noticia y cu e ta- 
batin su celular den su man. 
Ningun momento Schmidt 
tabatin un celular. Polis tam- 
be ta bisa cu Schmidt no ta- 
batin celular. Tambe e chauf- 
feur ta bisa cu Schmidt riba e 
potret tabatin sanger ariba su 
curpa pero ningun momento 
Schmidt tabatin sanger na su 
curpa. 

Na opinion di e abogado, e 
chauffeur como testigo a de- 
clara na Hues Comisario cu 
e declaracionnan anterior no 
ta cuadra. E1 a bisa cu e ce- 
lular ta parce esun di dje. E 
abogado ta puntra su mes si 
por confia den e declaracion 
aki. Ningun momento a haya 
Schmidt cu celular. Na Hues 
Comisario e doño di auto ta 
bisa cu e no ta corda kico e 
atracado tabatin bisti, siendo 
anterior el a duna descripcion 


completo. Ariba potret ta mira 
bon cla cu e tin carson largo 
y no carson cortico manera 
e doño a bisa. Ariba potret 
tambe ta mira cu Schmidt no 
tabata na sanger. E abogado a 
remarca, con por bay confia 
declaracion di e victima cu no 
ta cuadra. E otro testigo F. cu 
a bisa di a mira Schmidt no ta 
cuadra. Ta despues di e atra- 
co, e chauffeur L. a bay den 
e restaurant y a pidi ayudo. E 
ora ey F. a bay pafo cu ne. F. 
mes a declara cu el a mira un 
hende color scur core bay cu 
e auto. E doño di restaurant 
no tabata presente na mo- 
mento di e atraco. 

Ta ora L. a duna descripcion, 
e tabata sospecha cu e atraca- 
do lo ta Schmidt. Un testigo 
no por bay bisa cu e ta kere cu 
e atracado ta Schmidt. E abo- 
gado ta haya cu no por uza e 


declaracion aki como prueba. 
E ta haya cu no tin sufici- 
ente prueba convicente cu ta 
Schmidt a haci e atraco. Si tin 
duda no por condena e sos- 
pechoso. No ta manera ta ser 
bisa cu Schmidt lo ta un chol- 
ler. E ta bibando na Canada y 
tin un famia y ta traha. 

Schmidt a bisa Hues cu ora 
tin denuncia haci, Recherche 
mester haci su trabou debida- 
mente pa determina si e per- 
sona ta culpabel of no. E ta 
para riba cu e no a haci e deli- 
to y ta Recherche ta formula 
declaracionnan. Cu wowo 
yen di awa el a bisa Fiscal cu 
si bo kier condena mi pa mi 
inocencia tin un Dios. Na 
yoramento el a bisa cu tur ora 
nan ta haci abuso di dje. 

Hues a cera tratamento di 
e caso y dia 30 januari lo tin 
sentencia. □ 


IMPORTANT ANNOUNCEMENT 

WE ARE UNDER CONSTRUCTION 


SEBVItE 

We heve flioved ouf sefvioo enk snce Jonnpof ariiy to the omk 
of our buitding localed on Foiikerstraat {2-way slreet). 
Pfease accept our apologies for the i.nconvemence. 



DIRECTIQNS ' 

* When you are driving on Ihe paraiiei sireet of L.6. Srrnth Sivd 
(1-way street): 

ujrin rrght @ D-Shop t DCW Shoes 
-* Tunn righl @ TEC fnc, 

Cross Ihe mtersectiori 

Tum nghl @ the Entrence Sign 

* When you are in Gutenbengstraal: 

m Tum ir FokkersLraat between FRASA& La Bodega 
■* Tum r#+t % ihe Entrence Sigo 


L C MiiD >17. Ajuc* J T* fiÇTI W 

4»T| «3 'BI'i • wJ'hÉ* 

Lo bin cambio den Caiso & Soca Monarch 


ORANJESTAD - Ayera 
nochi e fundacion di mu- 
siconan, Musica a reuni 
riba e evento, Caiso & 
Soca Monarch. Aparente- 
mente e musiconan kier 
cambio. 

Michael Carty di Musica 
a bisa Bon Dia Aruba cu e 
por sigura cu lo bin cambio. 


Dialuna tabatin inscripcion 
pa e evento, cual a haya hopi 
acogida, segun sr. Carty. “A 
pesar di turbulencianan, can- 
tidad di musiconan a presenta 
na club D2I na San Nicolas, 
pa inscribi pa e anochi di Cai- 
so & Soca Monarch. Tabatin 
e participantenan conoci di 
custumber, pero tambe algun 
hoben nobo. E inscripcion a 
bay mas miho cu spera.” 
Segun sr. Carty despues di un 
inscripcion cu a yena e sala- 
nan di D2I, a haci palabra- 
cion pa reuni ayera nochi, 
cu musiconan y bandanan pa 
trata algun cambio cu e mu- 
siconan kier mira na e evento 
y pa mira con lo hinca esaki 
den otro. “E musiconan kier 
bin cu un cambio pa e evento 
ta un exito.” Bon Dia Aruba 
a puntra sr. Carty ki sorto di 
cambio tin actualmente pen- 
diente pa discuti, el a bisa cu 
despues cu a trata esaki, e in- 
formacion lo wordo treci di- 
lanti. Q 


APFA cu seminario di pensioen 


ORANJESTAD - Diasa- 
bra awo 17 di januari, 
APFA lo tene su mercado 
di pensioen, esaki ta bay 
wordo organisa na Uni- 
versidad di Aruba (UA), y 
lo tuma luga di 9or te cu 
4or di atardi. 

Ta bay trata diferente tema, 


den total 5 sesion den cual lo 
papia riba pensioen en gener- 
al (kico esaki ta y con pa spaar 
pa pensioen), segun Jennifer 
Jacobs, vocero di APFA. 

Tambe lo duna mas informa- 
cion di e areglo di pensioen 
nobo (NPR 2014) y e plan di 
recuperacion cu ta mara na 


esaki. Tambe ta bay papia riba 
e tema di inversion. Hopi bi- 
aha APFA ta haya e pregunta: 
“Con APFA ta inverti y con 
ta yega na su desicionnan.” 
Segun sra. Jacobs, den un di 
e sesionnan lo amplia riba e 
materia aki. 

“Manera tur hende sa, aña 


pasa nos a reduci interes riba 
hipoteca, y lo bay tin un se- 
sion cu ta bay trata e hipoteca 
di APFA.” Banda di esaki, 
APFA lo tin personal pre- 
sente pa e participantenan y 
pensionadonan cu ta asisti cu 
por contesta preguntanan. 

A puntra sra. Jacobs si ta sinti 


cu tin falta di informacion of 
tin un meta tras di e mercado 
di informacion. Sra. Jacobs a 
bisa cu tin un meta tras di e 
mercado. “Cada bes nos kier 
duna mas informacion na 
nos hendenan.” 

tÉ Ya caba anualmente nos ta 
dunando e reunion general 
di participante, esaki sa tuma 
luga den e tercer kwartaal di 
aña. Aworaki kier duna e tipo 
di sesionnan cu ta mas mane- 
ra un seminario den cual tin 
presentacion di diferente 
hende dunando informacion 
di diferente tema.” 

Segun sra. Jacobs, e meta 
ta pa educa tur hende mas 
riba pensioen. Esaki ta algo 
importante y ta ripara cu 
tin hopi pregunta cu mester 
contesta. 

“Lo tin un skina pa mu- 
cha supervisa, cu ta ofrece 
mayornan e oportunidad 
pa asisti e seminario, sin 
preocupacion. 


é 

ANUNCIO - BLBA / 004/15 


ONDERCURATELESTELLING 

Di acuerdo cu articulo 3, di “Arbeidsbesluit III”, Mediador di Gobiemo na 
Amba ta anuncia lo siguiente: 


a. Siguiente referendum lo wordo teni bao empleadonan di: 

Nomber di EMPRESA : “ASAP Services” 

Fecha referendum : Diabierna 16 di januari 2015 

Duracion referendum : 4:00 pm - 4:30 pm 

Luga di referendum : Kantoor Landsbemiddelaar 

Dr. Henriquezstraat# 19, 

Oranjestad 

b. Na dicho referendum lo participa e sindicato: 

Sindicato Trahadornan di Aruba (STA) 


Bij beschikking van 6 januari 2015 
behorendo bij E.J. nr. 1620 van 2014 van 
het Gerecht in Eerste Aanleg in Aruba is de 
heer Willem George Enser en wonende op 
Aruba onder curatele gesteld met 
benoeming van mevrouw Debbie Joan 

Croes ald curatrice. 

c. Empleadonan cu tin derecho di voto cual ta aparece ariba e lista 
cu a bay pa partidonan dia 12 di januari 2015. 

Aruba, 12 di j anuari 2015 

Mediador di Gobiemo 

Anselmo Pontilius 


De Advocaat, 
mr. M.B. Boyce 

Yama nos RBC Service Line na 588.01.01 pa mas informacion, bishita bo branch 
preferi of subi riba nos website rbc.com/caribbean 


Haci bo bida mas facil den bo buskeda pa un hipoteca 
cu conseho profesional di RBC! 


Profesionalnan di RBC Royal Bank™ 


E interes efectivo di Hipoteca of Home Equity Loan despues di campaña ta bira 7.75% APR 
p.a. | Pa Hipoteca ta obligatorio pa sera un Seguro di Candela na nomberdi RBC Royal Bank 
(Aruba) N.V. | Gastonan di Seguro di Candela ta basa riba e balor di e cas | Gastonan di 
administracion ta equivalente na 1.5% di e balor di e prestamo cu’n minimo di Afl. 500 | 
Den caso di cancelacion di e prestamo mester notifica RBC Royal Bank (Aruba) N.V. por 
escrito un minimo di 3 luna adelanta | RBC Royal Bank (Aruba) N.V. ta reserva su derecho 
di aprobacion | Condicionnan general lo keda aplicabel | E oferta aki ta valido te cu dia 27 
di februari, 2015. 


RBC Royal Bank 


Compra of construccion di bo prome casta un paso exitante 
y significante. Puntra pa nos Hipoteca of “Home Equity Loan” 
cu interes super atractivo di 6.95% APR y descuento riba Seguro 
di Candela. 


Nos profesionalnan semperta cla pa dunabo conseho 
y guia profesional cu ta yudabo durante full e proceso aki. 


SMAC: Comentario positivo pa prome 
parada organisa 


ORANJESTAD - E para- 
da di flambeu cu a tuma 
luga diasabra a bay den 
bon ambiente y dentro e 
orario stipula. E parada 
a sali 8or y a bay den bon 
tempo, finalisando lor y 
mey di marduga. Curtis 
Fraser, vice Presidente di 
Stichting Maneho di Aru- 
ba su Carnaval (SMAC) a 
bisa cu e nivel di volumen 
di bandanan por tabata 
mas abou. 

Apart di algun keho pa mo- 
tibo cu e zonido di algun 
banda tabata mucho duro, 
comentario general tabata 
positivo. Tabatin 10 flambeu 
di SMAC na comienso di e 
parada, pero esakinan taba- 
tin dificultad pa keda cendi 
den transcurso di e parada. 
Locual a haci cu hopi hende 
no a mira flambeu, segun sr. 
Fraser. E parada a conta cu 
participacion di mas o menos 
7000 participante. 

Den medionan di comu- 
nicacion a sali publica un 
cantidad di detencion a con- 
secuencia di peleanan. Sr. 
Fraser a bisa. Segun SMAC a 
compronde e peleanan tabata 
ocasiona pa persona na banda 
y no den e gruponan. “Polis a 
sa di tene tur cos bou di con- 
trol y no tabatin tardansa pa 
motibo di pelea.” 

Bebida na menor 

Den medionan di comuni- 
cacion a sali diferente co- 
mentario cu e organisacion 
di carnaval mester tin un 
maneho mas stricto na mo- 
mento cu ta trata cu alcohol 
y un persona menor di edad. 
Sr. Fraser a bisa cu cada gru- 
po tin regla cu nan mester 
sigui. E reglanan ta encera cu 
no tin mag di duna menor al- 
cohol, pero esaki ta dificil pa 
controla. 

“Desde momento cu ta in- 
scribi pa participa na e para- 
da, un persona mayor di 
edad por cumpra pa varios 
persona. Unabes e ricibi e 
banchinan aki e por duna un 
menor. Tambe na momento 
di busca bebida durante di 
parada, e ta custumber pa 
un persona busca por ehem- 
pel dos bebida den un biaha. 
Facilmente e persona por 
duna un menor e otro bebida 
e ora ey.” 

Sr. Fraser a bisa cu basica- 
mente, mayornan mester 
para responsabel pa nan yiu 
cu ta menor di edad y pone 
atencion riba ken ta bay cu ne, 
pa sigura cu e no ta consumi 
bebidanan alcoholico. □ 

Actualmente negociacionpa CAO nobo no ta continua 

UPA ta den proceso pa entabla caso contra Astec 



ORANJESTAD - Dia 5 di 
januari representantenan 
di Astec y sindicato UPA 
a sinta cu intermediacion 
di Mediador di Gobierno 
pa busca un salida nego- 
sha riba nan diferencian- 
an pa firma un contracto 
colectivo (CAO) nobo, ya 
cu esun anterior a vence 
fin di december ultimo. 

E diferencia grandi entre e 
dos partidonan ta ariba au- 
mento di salario. Mientras 
cu tur dos partido ta di acu- 


erdo pa firma un CAO di 
tres aña. 

Un di e punto di discu- 
sion tin di haber cu UPA ta 
prefera di haya e aumento di 
nan salario cu nan a conoce 
den e ultimo tres aña. Pero 
Astec a bisa cu nan no por 
duna e aumento cu nan a 
duna e biaha pasa. Tin otro 
tipo di aumento cu Astec ta 
ofrece na e trahadonan den 
combinacion, esta di aumen- 
to fiho y aumento basa den 
evaluacion. 

Caso 

Mediador di Gobierno, An- 
selmo Pontilius por compro- 
nde cu UPA ta den proceso 
pa entabla un caso contra e 
compania Astec, y actual- 
mente e negociacion no a 
continua mas. E situacion a 
polarisa ya cu e sindicato tin 
su punto di bista, y e compa- 
nia Astec tambe tin esun di 
dje, encuanto e cumplimen- 
to di e beneficio secundario 
cu tabata para den e CAO 
cu a caba di vence. Mientras 
di otro banda no ta wordo 

exclui cu ariba e punto di 
aumento general di salario 
UPA y Astec ta bay corte den 
e proximo siman. 

Sr. Pontilius a splica cu e ley 
mes riba intermediacion ta 
bisa cu na momento cu un di 
e partidonan ta scoge pa bay 
otro arbitro -den e caso aki 
corte- e proceso di interme- 
diacion ta wanta un rato. 

Ayera oficina di mediador di 
gobierno tabatin contacto cu 
UPA. Pues si tin espacio pa 
trece ambos partido na mesa 
‘nos lo haci esey mesora’, asi- 
na sr. Pontilius a declara na 
Bon Dia Aruba. 

Tambe si e partidonan, esta 
UPA y Astec ta duna un in- 
dicacion cu esaki ta e miho 
caminda, oficina di Media- 
dor di Gobierno lo continua 
cu su trabou di intermedia- 
cion. Ademas ta existi e posi- 
bilidad cu si ambos partido ta 
bay corte, hues tambe lo por 
dicidi pa ambos partido sinta 
na mesa di negociacion bek, 
manera a yega di sosode den 
otro casonan den pasado. 

Reunion polemico 

Mediador di Gobierno a in- 
dica cu e discusion den e re- 
union aki di dia 5 di januari 
ultimo tabata uno fuerte en- 
tre ambos partido, y e sindi- 


cato no tabata exclui pa bay 
den accion mesora. 

Den e mesa di negociacion 
a surgi un punto cu no ta- 
bata den discusion aña pasa 
cu ta un suma cu e compa- 
nia ta pagando e ultimo tres 
aña. E suma ta di 3 mil flo- 
rin na januari pa concepto di 
asina yama “Bashi Premie”. 
A pesar di e discusion cu 
tabatin riba e punto aki, fi- 
nalmente UPA a bay di acu- 
erdo pa acepta bou protesta e 
suma di 2 mil florin a luga di 
3 mil; y pendiente pa nan en- 
tabla un caso den corte. 
Mediador di Gobierno a in- 
dica cu Astec tabata di opin- 
ion inicialmente cu e suma 
aki e no mester pag’e, ya cu 
e CAO a vence. Pero di otro 
banda e sindicato UPA a in- 
dica cu den e CAO ta para 
cu na momento cu no tin un 
CAO nobo, e beneficionan 
secundario ta keda vigente.Q 


45,19 dollar prijs di 
bari di petroleo 



ORANJESTAD - E pri- 
js di e bari di crudo di 
OPEP(Organisacion di 
Paisnan Exportado di 
Petroleo)a cera siman 
pasa cu un caida di 1,07%. 

E prijs a yega na 45,19 dol- 


lar, asina e organisacion aki a 
informa. Diahuebs e prijs di 
petroleo a registra un leve au- 
mento. Sinembargo e prijs di 
e bari di OPEP a bolbe baha, 
y el a logra mantene su prijs 
ariba di e margen di 45 dollar 
pa bari.Q 

Desaster den joyeria 


ORANJESTAD - Alarma 
a zona dialuna den oran- 
an trempan di mainta den 
e joyeria aki. 

Pero ora e polis y doño a 
yega despues e compania 
di siguridad a adverti nan, e 
destruccion a wordo cometi 
caba. E ladronnan a logra di 
drenta via un shop di sou- 


venir banda di e joyeria den 
Bayside Mall cu ta situa den 
Weststraat. Loke por a capta 
riba camara di siguridad ta cu 
ta trata di dos homber. 

Nan tabata sa e caminda pa- 
sobra nan a subi e casita di 
Elmar den Werfstraat y asina 
logra di drenta riba e di dos 
piso. Nan a kibra e glas di e 


shop cu ta bende souvenir y 
kibra e rolluik cu ta separa e 
tienda cu e joyeria. Tambe 
nan tabata sa cu tin camara y 
a spuit esaki preto. E doño 
a bisa polis cu anochi e ta 
cende e luz pasobra coriente 
ta caro. Pues e luga tabata 
scur mientrastanto ta mustra 
cu e ladronnan tabata sa ex- 
actamente unda tur cos ta. □ 





Mercado di Pensioen 


I17DI 

JANUARI 

Mercado di 
Pensioen 


Un seminario pa tur participante y pensionado di APFA. 

Bo kier sa mas di Pensioen en general y pakico bo Pensioen ta importante? 

Of bo ta desea di sa mas di e areglo di Pensioen nobo NPR 2014? 


Dia: Diasabra, 17 di januari 2015 

Ora: 9:00 a.m.-4:00 p.m. 

Luga: Universidad di Aruba 


fiu 

O 


1. Kico ta pensioen y con e ta traha? 

2. Introduccion di reglamento di pensioen nobo 2014 (NPR 2014) 

3. Posicion financiero APFA y Plan di Recuperacion NPR 2014 

4. Con APFA ta inverti nos placa di pensioen? 

5. APFA-Hypotheek 

* E presentacionnan ta cuminsa cada mei ora. 


Tambe tin cos dushi crioyo, skina pa muchanan y weganan di domino. 

Bishita e Mercado di Pensioen y keda bon informa tocante bo pensioen! 


• •• 


apfa 


Seroe Blanco 4, Oranjestad Aruba | (297) 525.27.321 www.apfaruba.org 

Malo despues di come galiña 


ORANJESTAD - Diadomingo den 
oranan laat di anochi, ambulance ta 
wordo pidi cu urgencia pa tres per- 
sona na un cas den area di Santa Cruz, 
Tres ambulance ta bay mesora na e 
adres y ta bin compronde cu e tres 
personanan aki a come cuminda di un 
restaurant Chines na St. Cruz mes. 


Aparentemente nan a come ‘chicken 
cutsmall’ y tur tres tabata tin sintoma 
di alergia. E sintomanan tabata asina 
serio cu personal di ambulance mester 
duna remedi di biaha pa asina e tres 
persona por hala rosea. E ambulan- 
cenan a transporta nan cu hopi urgen- 
cia pa hospital pa sigui tratamento. Q 



ORANJESTAD - Dos 

homber color scur a drenta 
un cas na Weg Seroe Preto 
unda a ataca e habitante. E 
victima a keda cu un herida 
serio na su cabes y ambulance 
mester transporta e homber 
pa centro medico Imsan. E 
incidente a tuma luga dialu- 
na atardi den careda di 2 or 
y mey. E habitante a scucha 
un desordo na e porta di cas 
y mira e dos homber descon- 
oci. Di biaha nan a cuminsa 
bringa cu ne y dal e habitante 
riba su cabes pa despues huy 
di e sitio. E homber tur na 
sanger a core pidi ayudo na 
bisiña unda aki tanto polis y 
ambulance a presenta rapida- 
mente na e bisiña pa atende 
cu e victima. Q 


Homber ataca den su cas 



Lubida riba deepfryer 



ORANJESTAD - Dialuna 
den oranan di merdia, brand- 
weer a baya Seroe Patrishi 
pa un cas supuestamente na 
candela. Locual a pasa ta cu 
un habitante a pone algun 
batata den un deepfryer y a 
lubida di paga e aparato. E1 
a bay sosega den su camber 
riba e di dos piso. Na dado 
momento el a cuminsa haya 
holo fuerte di kima y a nota 
cu e cas ta bou di huma. Me- 
sora el a lucha baha bay pafo 
y a cera e boter di gas. E ha- 
bitante mes a logra paga e 
candela tambe. Brandweer a 
controla den e cas pa cualke 
candela pero no a haya nada. 
Nan a habri tur bentana y 
hopi lihe e huma ya a sali.Q 

No por kishiki bo mes tin di haber cu consciencia 




ORANJESTAD - E ta casi 
imposibel pa un persona 
kishiki su mes. Un articu- 
lo di BBC skirbi pa David 
Robson ta bisa cu e moti- 
bo di esaki ta bisa cosnan 
sorprendente di e celebro 
y consciencia. 

Si un persona kier descubri 
algun misterio di e mente 
humano, lo unico cu e tin cu 
haci ta 

tuma un aparato di stofia y 
pasa esaki na su pia. Despues 
puntra un otro persona kishi- 
ki e pia cu e mesun obheto y 
e ta bira un bala di harimen- 
to. “Pero dicon”? E pregunta 
pa kico un persona no por 
kishiki su mes ta hopi exci- 
tante pa neurocientificonan. 
Segun George Van Doorn di 
Monash University na Aus- 
tralia, e fenomeno aki ta con- 
duci na hopi pregunta grandi 
tocante consciencia y ken un 
persona ta. Pa e motibo aki 


nan ta bay na extremo den 
laboratorio pa por bringa e 
fenomeno aki y pone hende 
kishiki nan mes den labora- 
torio. 

Comprende 

Pa comprende e interes di e 
neurocientificonan, mester 
considera esaki. Cada bes cu 
un persona su curpa move. E 
ta crea sensacionnan cu facil- 
mente por confundi un per- 
sona den hopi manera. 
Imagina e caos cu lo pasa si un 
persona asumi cu ta un otro 
hende ta mishi cu nan cada 
bes cu un di nan man pasa 
frega nan pia. E habilidad di 
diferencia entre un persona 
su propio movecionnan 
y e accionnan di otro hende 
ta un parto hopi central di 
un ser. Esaki ta aspectonan 
di psicologia humano cu ni 
e robotnan di mas sofistica 
por duplica, segun Jennifer 
Windt, di Johannes Guten- 



Pa AVISO den nos Corant 


aviso@bondia.com 


berg University na Mainz 
Alemania. Studiando e tipo di 
caracteristicanan aki, e cien- 
tifico lo kier haya un ehem- 
pel di algo cu facilmente por 
wordo duplica den laborato- 
rio. Kishiki ta un bon ehem- 
pel paso e contraste entre por 
wordo kishiki pa un otro per- 
sona, pero e inhabilidad di un 
persona pa kishiki su mes ta 
asina cla. 

Prome estudio 

Sarah - Jayne Blakemore, 
na e universidad di College 
London tabata un di e prome 
cientificonan pa investiga e 
manera den cual e celebro ta 


distingui e cosnan aki. E1 a 
scan partinan di e celebro 
ora su coleganan tabata kishi- 
ki e palmanan di nan mannan 
pa otro y ora nan tabata haci 
esaki nan mes. Di e activi- 
dad celebral cu a tuma luga, 
el a conclui cu cada biaha un 
persona move un parti di su 
curpa, e celebro ta produci 
un pronostico precies di e 
movecion y despues ta man- 
da e señal na e celebro unda 
sensacion ta wordo procesa. 

Como resultado ora un per- 
sona kishiki su mes, e no ta 
sinti e sensacion cu mesun 
intensidad cu e lo sinti si un 


otro hende kishiki e. Si esaki 
ta berdad, sra. Blakemore ta 
sospecha cu e ora por tin un 
manera di gaña e celebro y 
laga hende kishiki nan mes. 
Pues el a diseña un mashin 
cu ta move un pida foam riba 
un hende su palma di man, 
algun di biaha otro cu un 
retraso di casi 200 millisec- 
onde. E1 a descubri cu mas e 
retraso di e mashin, mas hopi 
e tabata kishiki. 

Esaki pasobra porta e celebro 
su pronostico di sensacion ya 
no tabata precies y no tabata 
cuadra cu locual e persona 
den berdad tabata sinti, asina 
e investigado a conclui.Q 

Tayernan poetico di Rosabelle Illes 


ORANJESTAD - Re- 
cientemente e escritor 
Rosabelle Illes a duna un 
tayer di poesia na e studi- 
antenan di welzijn di cole- 
gio EPI. Den e edicion aki 
e ta conta Bon Dia Aruba 
tocante su experiencia. 

Sra. Illes ta conta cu e tabata 
hopi impresiona cu e studi- 
antenan a logra crea obranan 
den un tempo asina cortico, 
ya cu e tayer a dura 3 ora. Se- 
gun e, aunke e studiantenan 
a caba di conoc’e, e ta haya 
cu e studiantenan tabata hopi 


habri y honesto cu nan senti- 
mentonan. 

Tambe sra. Illes a gusta cu e 
tabata un grupo chikito, pa- 
sobra asina e hobennan por a 
logra concentra mas. 

E aspecto intimo cu ta wordo 
crea ora e grupo ta chikito, 
segun sra. Illes ta hopi im- 
portante, ora e ta yega na stu- 
diante. 

Opinion di studiante 

Studiante Jourdainne Sher- 
wood ta conta Bon Dia Aru- 
ba cu pa su persona e tayer 
tabata algo, nobo y excitante 


pasobra e nunca no a yega di 
conoce un poeta di berdad 
personalmente. Den e tayer 
el a haya sa kico ta un po- 
ema, kico e ta encera y cual 
ta e diferente formanan cu e 
por wordo traha of componi. 
Segun sra. Sherwood ta con- 
ta cu pa su persona e ta algo 
hopi nobo paso na scol ma- 
sha poco biaha nan ta papia 
tocante poema, pues e studi- 
antenan a pensa cu e lo ta bon 
idea pa bin cu un tarea unda 
cu e muchanan mes ta haya sa 
kico un poema ta y nan mes 
por purba compone un. Bon 



Dia Aruba a puntra sra. Sher- 
wood kico e ta pensa di es- 
critornan na Aruba. E1 a con- 
testa cu e no ta haya hende ta 
duna suficiente balor na es- 
critornanb pasobra riba poco 
ocasion tin discusion tocante 
poetanan y kico nan ta haci. 
Prome cu e tayer di di sra. 
Illes, sra. Sherwood nunca a 
yega di bay un tayer poetico. 

Tocante sra. Illes 

Manera Bon Dia Aruba a 
trece dilanti den luna mei di 
aña pasa. Sra. Illes ta autor 
di dos coleccion di poema 
“Beyond Insanity” (2005) 
y “Spiel di mi Alma” y ta e 
creador di un kalender di 


Arte titula “wholism” (2012). 
Durante su carera literario 
sra. Illes a presenta su trabou 
na Aruba, Corsou, Bonaire, 
Grenada y Hulanda. 

Actualmente sra. Illes ta trah- 
ando riba un buki pa mucha 
en colaboracion cu cantante/ 
compositor y tambe e mae- 
stro di e tayer di musica di 
Art Rules Aruba Levi Sil- 
vanie di Corsou. sra. Illes 
tin un Bachelors den Psico- 
logia y un minor den Ingles 
di Webster University. Un 
Msc. den psicologia social na 
universidad di Leiden y ta ac- 
tualmente un candidata pa un 
doctorado den psicologia.Q 



Centro di informacion di FADA a habri na San Nicolas 


ORANJESTAD - Carlos 
Albertus, director di Fun- 
dacion Anti Droga Aruba 
(FADA) a habri un cen- 
tro di informacion na San 
Nicolas den e edificio di 
YMCA. 

E prome dianan e trahadonan 
di FADA mes lo percura pa 
parti flyers rond, pa asina e 
habitantenan di San Nicolas 
sa cu nan tin un centro di 
informacion den nan propio 
bario. 

Sr. Albertus ta splica cu aña 
pasa a ricibi un reportahe di 
universidad di Aruba cu al- 
gun cifra masha espantoso 
aden. Pa locual ta trata con- 
sumo di droga bou di hoben- 
nan den barionan di Brazil, 
Pos Chikito y San Nicolas. 
Sr. Albertus ta conta cu e ta 
poco dificil pa e hendenan 
di San Nicolas yega playa pa 
asina bin e centro di infor- 
macion. E transportacion y 
e distancia tabata un prob- 
lema grandi pa locual tabata 
trata hendenan di pariba di 
brug. Pa e motibo aki dicidi 


di habri un na San Nicolas 
asina e mayornan, muchanan 
y maestronan di scol por bin 
pa busca material cu nan lo 
mester pa comparti informa- 
cion. 

E fundacion a scoge YMCA 
pa e motibo cu e ta keda 
cerca di hopi scol na San 
Nicolas, e ta un luga central 
y mayoria di hende na San 
Nicolas conoce e luga aki. E 
preventie medewerkers nan 
lo ta presente pa asina duna 
e ayudo necesario na unda 


mester. Ya e habitantenan 
di San Nicolas no tin cu bin 
playa mas. 

Expande 

E fundacion cu actualmente 
nan lo cuminsa habri e cen- 
tro na San Nicolas 3 biaha pa 
siman, solamente den parti di 
atardi. Actualmente lo habri 
dialuna, diaranson y diabier- 
na di 2or y mey pa 4or y mey 
di atardi. Pero ta spera cu den 
futuro por expande e orario, 
cuminsa traha desde mainta. 
E fundacion ta spera pa por 


cuminsa penetra e clubnan 
deportivo den futuro pa parti 
informacion. 

Nathaly Harms presidente 
di YMCA, ta conta cu nan 
ta contento di tin FADA den 
cas ya cu esaki ta yuda amplia 
nan programa y ta haci cu e 
informacion tocante droga y 
alcohol ta hopi mas accesibel 
na e hobennan cu ta eynan 
tur dia. □ 

Un anochi yena cu arte na Ebby’s Garage 



gun sra. Croes e idea tawata 
pa haci un anochi artistico 
similar cu nan a haci aña pasa 
yama “Ban hunga den mon- 
di”. Nan a yama tur artista, 
musico, poeta hunto y asina 
nos a duna bida na: “Perfor- 
mance night at Ebby’s ga- 
rage”. 


Comentario 

Bon Dia Aruba a puntra sra. 
Croes kico e ta sinti di e ano- 



ORANJESTAD - Reci- 
entemente a tuma luga 
un anochi yena cu arte na 
Ebby’s Garage. Un ano- 
chi cu a wordo crea bou 
di e iniciativa di Natusha 
Croes cu Germille Geer- 
man. 

Hopi artista local a exhibi 
nan arte y comparti e anochi 
cu un audiencia. 

E anochi tabata conta cu tur 
tipo di cos, di musica, na 
poesia, na pintura 
na cuminda. Te hasta un pan 
cu kroket traha di cadushi. 
Artistanan local cu a presenta 
nan arte tabata entre otro e 
banda di reaggea Kawura, 
Sra. Croes mes, Yakari Ga- 
briel, Rosabelle Illes 
y demas musiconan. 

Sra. croes ta conta cu e in- 
spiracion pa cuminsa cu 
un anochi poetico a bin pa 
medio di e gana grandi di 
wak arte y cultura bibo den 
circunstancianan cu por 
wordo yama “Chapogreat” 
of “Chapozuiver”. Segun 
e, Ebby’s garage ta e pintura 
bibo di “Chapogreat”. 

E ta un secreto riba e isla. 
Un cueba caminda legend- 
arionan di reaggea & roots 
ta reuni. E ta conta cu aña 
pasa el a cera conoci cu Gino 
Wauben kende ta un inte- 
grante di e banda di reggea 


Kawura. Sr.Wauben a in- 
vita su persona na Ebby’s 
garage pa mira un show di 
e banda. Sra. Croes ta conta 
cu e cu sra. Geerman a pasa 
hopi tempo cu sr. Wauben y 
asina filmando Kawura nan a 


yega den contacto cu “Ebby”. 
Ebby, a apoya e proyecto y 
a duna nan e okay pa asina 
cuminsa cu nan proyecto di 
tene un anochi artistico. Se- 


chi aki y con e ta sinti cu el 
a bay. 

E la comenta:” Durante e tiki 
dia nan di preparacion cu nos 
tawata tin mi no por a yuda 
pero sinti encanta by Ebby’s 
place, un luga cu tin mas cu 


20 aña di existencia, preser- 
va bou di un reto pa man- 
tene reaggea bibo na Aruba. 
E momento cu mi a wak e 
transformacion cu ayudo di 



decoracion di Jess Wolff y 
handy-man Mosh ma keda 
encanta cu e nostalgia cu e la 
imprimi den mi mente. Ma 
keda orguyoso di e iniciativa 
cu nos a tuma. Desde chikito 
mi tawata tin e custumber di 
hunga den mondi. I hayando 
e chens pa crea arte & pres- 
encia arte memey e custum- 
ber di mi niñes ta un soño 
hecho realidad. 

Di un manera of otro, fmal- 
isando awo mi Bachelor in 
Fine Arts na Gerrit Rietveld 
mi ta sinti cu loke semper 
nos a haci como mucha den 
mondi ta bai wordo ripiti na 
grandi, den un forma expre- 
sivo & creativo, arte lo wordo 
crea, den un variedad di es- 
tilo, den mondi imaginacion 
nos lo presencia. 

Den cunucu arte lo wordo 
planta, pa asina nos por cose- 
cha un Aruba autentico y cu 
hopi contenido. 

Segun sra. Croes e tawata asi- 
na bunita pa wak asina hopi 
artista local, riba un tereno, 
apoyando otro, admirando 
otro su trabou y dunando e 
sosten necesario pa asina nos 
por sigui wak obranan Ru- 



manifesta na un luga cu asina 
hopi contenido y historia 
manera Ebby’s garage. 


Segun sra. Croes e ta spera 
di yega pronto Aruba bek, pa 
sigui tuma parti di proyec- 
tonan colaborativo y hu- 
milde manera Performance 
Night at Ebby’s garage. Spe- 
ra di wak mas artista florece 



biano di hopi calidad crece. 

E tawata asina leuk pa wak 
asina hopi talento, asina hopi 
pensamento nan, di un cali- 
ber halto, wordo expresa y 


y wordo inspira, pa proyec- 
tonan colaborativo cu nos 
futuro ta espera y pronto nan 
topa pa sigui planta arte den 
mondi. □ 

Intoxicacion di alimento por 
ocasiona situacion 
di emergencia 


ORANJESTAD - Intoxi- 
cacion di alimento por 
ocasiona un situacion di 
emergencia manera esun 
cu a yega di sosode even- 
tualmente cu un grupo di 
hende cu a bira malo dia- 
domingo anochi despues 
cu nan a come fi chicken 
cut small’ aparentemente. 

Un persona por resulta in- 
toxica despues cu el a come 
un cuminda infecta pa bacte- 
rianan. E 

persona ta bira malo y e por 
presenta sintomanan repen- 
tino y grave manera saca- 
mento y diarea. Esaki nor- 
malmente ta sosode algun 
oranan despues cu e persona 
a consumi e cuminda of be- 
bida contamina. Tambe nan 
por presenta otro sintomanan 
manera dolor di stoma, kein- 
tura, dolor di cabes y debili- 
dad general. Den caso masha 


excepcional e persona intox- 
ica pa consumo di alimento 
daña ta presenta draaimento 
di cabes, grawatamento y 
problema pa hala rosea. 

Ora cu e persona ta presenta 
e sintomanan aki mester per- 
cura pa e regularmente bebe 
un gran cantidad di likido. 
Tambe ta importante cu e 
persona descansa y no haci 
mucho sfuerso. 

E intoxicacion di alimento ta 
wordo causa ora cu e bacteri- 
anan ta daña ya sea e cuminda 
of bebida, sin bo sa. Bo no ta 
sinti ni holo ni smaak malo, y 
tampoco bo no ta wak e bac- 
terianan ya cu nan ta organis- 
mo masha chikito mes. Pero 
nan tin un efecto poderoso 
den bo curpa. 

Prevencion 

Den mayoria di caso di intox- 



icacion e persona no mester 
bay doctor, pero e no mester 
forsa su stoma cu mas cum- 
inda y bebe hopi likido, spe- 
cialmente awa. Aunke algun 
biaha caso di intoxicacion lo 
por resulta grave cu mester 
transporta e persona intoxica 
urgente pa hospital. 

Unabes cu bo ta consumi un 
cuminda of un bebida con- 
tamina e bacterianan ta los 
‘veneno’, cos toxico. P’esey 
nan a duna e nomber di “in- 
toxicacion”, ora cu un per- 
sona ta resulta contamina pa 
causa di alimento den mal 
estado traha den situacion no 
higienico of pa persona malo 
y infecta cu bacteria. 

Normalmente e dokternan ta 
uza e palabra “intoxicacion pa 
alimentonan” pa describi un 
malesa cu ta manifesta su mes 


lihe, despues di consumi 
alimentonan contamina. E 
alimentonan y likido por re- 
sulta contamina, ya sea ora 
cu nan ta wordo prepara, of 
manipula y tambe warda. Por 
ehemplo, e cuminda por re- 
sulta contamina cu bacteria si 
bo ta warda nan den frishider 
na un temperatura no corec- 
to. Of si bo ta mantene hopi 
tempo den e frishider. 

Igualmente si un persona ya 
sea un trahado di un restau- 
rant of otro persona ta traha 
cu cuminda sin laba bon su 
man, e por contamina nan. 
Of si e ta uza instrumenton- 
an manera 

cuchiu, forki, cuchara cu ta 
mal laba of sushi pa prepara e 
cuminda, e cuminda por re- 
sulta contamina. 

Causanan 


Frecuentemente, e persona 
cu ta resulta intoxica cu ali- 
mento ta debi na e consumo 
di carni di bestia manera 
carne, galiña, pero tambe 
webo, producto traha cu le- 
chi y productonan di lama. 
Pero berdura y fruta mal laba 
y otro alimentonan curu lo 
por contamina lihe tambe y 
haci un hende malo. Incluso 
awa lo por provoca intoxica- 
cion di alimento. 

E bacterianan mas fre- 
cuente relaciona cu casonan 
di intoxicacion pa alimen- 
tonan ta: Salmonela, E. coli 
(Escherichia coli); Listeria; 
Campilobacteria; Estafilo- 
coco aureus; Shigella; entre 
otronan. Cierto tiponan di 
microorganismo infeccioso, 
entre nan, Listeria y E. coli, 
lo por causa problemanan di 
curason y riñon. □ 


Dicon cabey 
di wowo ta 
mal noticia 


Cabey di wowo largo por 
ta masha atractivo, pero 
cuidou: un estudio nobo 
a bisa cu nan ta manda 
aire den wowo, en bes di 
proteh’e. Investigadonan 
a cuminsa midi cabey di 
wowo di bestianan, cu 
semper ta un tercera parti 
di e hanchura di e wowo. 

Cabey di wowo natural asina 
aparentemente ta proteha 
e bestia contra stof y seca- 
mento, por medio di crea un 
area di aire stagna dilanti di 
e wowo. Despues investiga- 
donan a studia cabey di wowo 
falso, pega na wowonan arti- 
ficial traha di tapanan di alu- 
minium yena cu awa. 

Ora cu e cabey di wowo ta- 



batin largura natural, nan a 
reduci acumulacion di par- 
ticula y vaporacion na mita, 
den un tunnel di biento. Pero 
na un largura mas largo, nan 
tabata manda e biento den e 



wowonan artificial, cual con- 
secuentemente ta seca nan y 
ta trece particulanan di stof 
den e wowonan. 

Pruebanan a confirma e me- 



sun efecto riba muhe, pero 
un dokter ta bisa cu frecuent- 
emente e ta mira casonan di 
wowo seco ora cu ta uza mas- 
cara pa haci e cabey di wowo 
mas largo. “Wowo seco tin 
hopi factor ta hunga un rol, 
pero mi ta kere cu esaki por 
ta un factor cu ta contribui,” 
e dokter a bisa. 

Un ciruhano di cornea di Los 
Angeles a bisa contrario, por 
tin problemanan mas grandi 
como resultado di extension 
di cabey wowo. Acidonan 
den e lijm cu ta wordo uza pa 
pega nan por causa daño na e 



cornea, el a bisa. Y extension- 
nan por ta punta den direcci- 
on di e cornea, cual por causa 
heridanan na e cornea ora cu 
e cabey di wowo crece. 

Durante temporada di Car- 
naval na Aruba, hopi dama 
gusta embeyece nan mes un 
tiki mas, haciendo uzo di e 
mesun cabey di wowonan 
aki. Mirando cu e uza di e 
cabey di wowonan aki por 
tin consecuencia serio, ta 
recomendabel pa haci inves- 
tigacion profundo, prome cu 
dicidi di haci uzo di e pro- 
ductonan aki. □ 

Reina di carnaval a bira mucho luho? 


ORANJESTAD - Den e 
ultimo temponan por a 
tuma nota di un cambio 
hopi grandi den e mundo 
di reinanan di carnaval. 
Cu tempo menos candi- 
data a cuminsa participa. 
Kico a pasa? Eleccionnan 
a bira mucho luhoso? Bon 
Dia Aruba a tuma nota di 
algun opinion. 

“Wel bisando e berdad, ami 
ta kere e eleccionnan di reina 
ta bayendo mas den direc- 
cion di placa y cumpra yen 
cos masha luhoso. Unda tin 
corupcion ta masha dificil pa 
cos cambia. Mi ta pensa e por 
cambia, pero mester wak mas 
leu den e eleccionnan aki. Si 
ami lo ta hurado lo m’a husga 
un hende pa con nan a pre- 
senta y nan vocabulario y nan 
speech” - Zaylon Pantophlet 
“Ami ta haya, e eleccionnan 
ta e momento perfecto pa un 
carnavalista di curason sali in- 
dividual demostra su amor y 
pasion pa carnaval. Y mirando 
cu no tin regla di bunitesa y 
ni dieet ta haci facil pa tur car- 
navalista cu gusta baila y cu 
ta durf subi stage pa expresa 
nan mes na un forma alegre 
y dushi. Y esey ta conta pa tur 
reina y prins y pancho” - Fat- 
me Rigaud 


Simplemente pa medio di 
creatividad. Mi ta haya tur e 
cosnan aki mester bin bek na 
luga di keda gasta mas placa 
tur aña. E lo duna mas opor- 
tunidad pa mas hende pa mu- 
cha muhenan di menos re- 
curso participa. 

Algun aña atras tabatin 3 of 4 
so cu a participa. Esaki ta algo 
hopi negativo pa carnaval. 
Nos mester sigura cu carnaval 


ta keda bira mas grandi paso e 
ta un parti grandi di nos cul- 
tura” - Franchesca Briezen 
“Pa motibo cu placa ta esun 
cu ta papia awendia, hopi mu- 
cha muhe ta sinti nan bou 
presion ora di participa. Hopi 
no tin placa pero tin e pasion y 
e energia pa carnaval, pero ni 
asina nan ta sali. Por ta prome 
of segunda fmalista so” - Ch- 
antelle JeandorQ 


“Den mi opinion, e partici- 
pacion ta birando menos pa- 
sobra cu hende ta asumi cu 
placa semper ta gana. Den mi 
opinion esey no ta berdad, e 
ta varia pa persona. Den mi 
opinion, eleccion di reina di 
carnaval no ta un concurso 
di beyesa. E ta trata di con 
hopi e persona cu ta participa 
stima carnaval. Si bo stima 
carnaval bo lo haci e maximo 
esfuerso pa presenta calidad. 
Pa e motibo ey hopi hende ta 
gasta hopi placa. Pero tambe 
mi a mira hopi hende gana cu 
creatividad y no a gasta hopi 
placa. Mi yiu muhe tabata di 
participa e aña aki, pero paso 
mi a sali na estado mi no a 
sigui cu mi plannan. Pero mi 
tabata planea di haci tur su 
cosnan recicla y mi ta sigur 
e lo a keda super. Hende ta 
keda keha di situacion pero 
no ta haci nada pa cambia 
esaki” - Nicole Godett 
“Wel, ami ta haya cu den e ul- 
timo añanan eleccion di reina 
infantil, hubenil y grandi a 
bira hopi comercial. E ta basa 
riba ken ta hinca mas placa 
den eleccion. Temponan aya, 
e no tabata basa riba ken ta 
mas luhoso, si no ken tin e 
miho show, e miho speech y 
bon presentacion. E no tabata 
importa cuanto placa a wor- 
do inverti. E ta tristo cu el 
a bira asina, antes e mucha 
muhenan cu tabata gana ta- 
bata duna shownan espec- 
tacular sin gasta mucho placa. 

Xiomara Ruiz-Maduro(MEP): 


Den reunion di IPKO a recorda AVP cu e KB pa Aruba no a cay fei shelo 



ORANJESTAD- Un di e pun- 
tonan cu a wordo discuti riba dje 
durante e reunionnan di IPKO 


tabata e intervencion di Hulanda 
por medio di un KB na unda cu 
a haci uzo di articulonan 15 y 21 
di Reglamento di Ordo di Gober- 
nador. 

Pa locual ta trata Aruba, e parlamen- 
tarionan di AVP a cuestiona e inter- 
vencion di Hulanda cu e KB di juli 
2014 y por medio di IPKO a busca 
manera pa por a yega na un declara- 
cion cu Hulanda su intervencion na 
Aruba tabata robes. Pero e declara- 
cion aki no a bin, ya cu entre otro e 
parlamentario Hulandes Van Laar a 
recorda e parlamentarionan di AVP 
cu e KB pa Aruba no a cay di shelo. 
No ta di awor pero di masha tem- 
po caba Hulanda ta cuestionando e 


maneho fmanciero di Aruba y e rum- 
bo cu Gabinete Eman tabata hibando 
nos Financia publico, ya cu Hulanda 
tambe ta lesa e rapportnan di Standard 
& Poors, Fitch y IMF. Pero como cu 
Financia publico ta un asunto in- 
terno di Pais Aruba, Hulanda mester 
a para wak fei di un distancia kico 
Gabinete Eman tabata haci deshaci. 
Ta na momento cu Gabinete Eman 
a cuminsa cera protocolnan cu Hu- 
landa den cual a yega na acuerdonan 
riba entre otro nos Financia publico, 
Hulanda a haya entrada pa cuestiona 
e manera con Gabinete Eman ta trata 
cu nos Financia publico. Hulanda a 
taha Gabinete Eman cu su maneho 
fmanciero no ta sostenibel y ora cu 


nan a realisa cu Gabinete Eman no 
ta bay cambia di rumbo, nan a dicidi 
di interveni. Pues e intervencion no 
tabata di un dia pa otro y e parlamen- 
tario Hulandes tin rason ora el a ex- 
presa den e reunion di IPKO cu e KB 
di Aruba no a cay fei di shelo. 

Pa e motibo aki no a sali ningun de- 
claracion den cual IPKO ta bisa cu e 
intervencion di Hulanda na Aruba 
riba Gabinete Eman su maneho fi- 
nanciero tabata robes. E ta bisto pa 
tur cu kier wak cu e intervencion aki 
a wordo activa pa e palabracionnan 
cu Gabinete Eman mes a haci cu 
Hulanda y nan mesun mal compor- 
tacion fmanciero.Q 


Mervin Wyatt-Ras(AVP): 


IPKO a aproba y sostene e congreso di salubridad 



ORANJESTAD - Den e si- 
man aki di dia 5 te cu 9 di 
januari tabata tin reunion 
nan Interparlamentario 
entre Hulanda, Corsou, 
St. Maarten y Aruba. 

Durante e reunionnan a trata 
diferente topico di impor- 
tancia pa e paisnan, manera 
entre otro Hubentud y ho- 
bennan, oportunidad nan 
economico, enseñanza, inte- 
gridad di gobernacion, rap- 
port di comision di racismo 
y intolerancia (ECRI), are- 
glo pa soluciona discusion y 
tambe cuido di salud. 

Parlamentario Mervin Wy- 
att-Ras a representa parla- 
mento di Aruba ariba tereno 
di Salubridad y cuido di 
Salud y a forma parti y lider e 
grupo di trabou di Reino aki. 
Na aña 2012 a haci un sondeo 
ariba e tereno di salubridad 
y a combersa cu dokternan, 
specialistanan, personal di 


enfermeria, representan- 
tenan di Hospital, Imsan, 
Boticanan, Centronan di nos 
Grandi nan etc. Cada pais a 
haci e sondeo aki y a yega na 
recomendacionnan pa asina 
por wordo ehecutando di 
gobiernonan. Importante ta 
pa garantisa cuido di salud 
di calidad y pagabel cerca di 
e pashent. 

Pa cu esaki diferente en- 
tidadnan lo mester traha 
conhuntamente,manera e se- 


guronan social pa por ehem- 
pel por manda pashent nan 
den exterior na un prijs paga- 
bel, tambe cumpra medicina 
y instrumentonan medico 
conhuntamente. Hospital- 
nan lo por traha hunto pa 
loke ta trata diferente special- 
ismo manera oncologia, car- 
diologia, neonatologia, cui- 
do di wowo y rehabilitacion. 
Lo traha hunto alabes ariba 
legislacion y intercambio di 
experticio. 

Un di e recomendacion nan 


tabata pa organisa un con- 
greso pa tur actor pa yega na 
cooperacion entre e paisnan 
den Reino y cu protocolnan 
por wordo firma y eventual 
proyectonan por wordo inicia 
conhuntamente. Wyatt-Ras a 
wordo nombra pa IPKO Go- 
bierno di Aruba, esta min- 
ister di Salubridad acepta e 
reto pa organisa e Congreso 
aki. Durante e reunion di 
IPKO, minister di Salub- 
ridad, dr. Alex Schwengle a 
haci un bon presentacion di 


e programa y contenido di e 
conferencia y tur e paisnan a 
bay di acuerdo cu esaki. 
Parlamentario Mervin Wy- 
att-Ras ta contento cu e tra- 
bou cu a wordo desplegando 
di e diferente paisnan, Aruba 
su delegacion y minister di 
Salud y ta spera cu e con- 
greso por ta un exito. Ariba 
peticion di Aruba, IPKO a 
firma un carta pa e diferente 
gobiernonan den Reino 
por duna cooperacion na e 
congreso. □ 


Rene Herdé (AVP): 

Tambe den nan defensa MEP ta sushi 



ORANJESTAD- E forma cu e 
partido MEP y Sra. Wever-Croes 
a dicidi di defende nan eror 
severo di gaña riba henter e con- 
ferencia cu miembronan di par- 
lamentonan di Aruba, Corsou, 
Sint Maarten y Hulanda di siman 
pasa, ta door di ataca otro hende 


y uza e strategia di "complot” of 
di "victima" pa scapa cara di nan 
lider. 

Enbez di admiti manera hende re- 
sponsabel y integro cu nan a gaña den 
forma desformal, atrobe nan ta scoge 
pa ataca otro hende. Rene Herde': 
"Ataca otro hende of mustra riba po- 
sibel erornan di pasado, no ta haci 
Abo miho cu nan awe. Sigur no ora 
tin tanto duda riba bo mes." 

Nan a purba crea e impresion cu 
tin un grupo di hende na Aruba y 
den AVP cu ta duna instruccion pa 
tene sara. Evelyn Wever Croes pafo 
di e comision. Tambe pasobra lo tin 
miedo di Sra. Wever Croes. Rene 


Herde:"Mi no ta wak pakico mester 
tin miedo di Sra. Eever -Croes of 
cualkier otro persona. Aki ta trata di 
contribucion na trabou parlamentar- 
io den nomber di tur partido. Loke 
MEP aparentemente kier bolbe haci, 
ta purba saca probecho partidista di e 
trabou den e comision. Cu esey MEP 
mes ta demostra nan actitud y pakico 
no por confia nan. Esaki ta e motibo 
pakico ta masha dificil pa traha cu 
nan. 

Un otro forma di MEP cu nan kier 
bolbe defende algo malo cu nan a 
haci, ta di crea e impresion cu Sra. 
Evelyn Wever-Croes ta victima di 
atake politico, pero cu e si lo sigui 
haci su trabou pa mehora integri- 


dad na Aruba. Niun di e formanan 
di defensa aki sinembargo ta yuda e 
Sra. of e partido. Loke si lo yuda ta 
pa e miembronan di e partido MEP 
den parlamento presenta pa trabou. 
Tambe den comisionnan. Den pre- 
paracion pa e conferencia di IPKO 
ta Sr. Ady Thijsen ta e unico miem- 
bro di MEP cu a presenta na trabou. 
Niun di e otronan a atende of a yuda 
den preparacion. Atrobe nan forma 
di "no participa, pero si exigi" a keda 
demostra. Den pasado e actitud aki a 
causa daño serio na nomber di Aruba. 
Pero na fmal ta nan gañamento sin 
escrupulo a demostra nan berdadero 
caracter falso y falta di confiabilidad. 
Gaña por ta malo pa henter Aruba. Pa 
MEP e ta nan forma di traha. □ 

Fraccion di MEP: 

Gobierno di Mike Eman su maneho di energia a faya 



SANTA CRUZ - Ultimo dianan 
tin bastante discusion tocante e 
hecho cu ta na Aruba so prijs di 


coriente ta aumenta, mientras 
prijs di crudo ta bahando. 

E compania di energia WEB na Par- 
lamento a declara cu lo no sigui cu 
hedging, pero awor ta resulta cu asina 
mes nan a sigui riba instruccion di 
gobierno. 

A consecuencia di tal, prijs di crudo 
por baha yega te 0.00 mes, pero na 
Aruba e prijs di coriente ta aumenta, 
pasobra e gobierno aki no sa unda su 
cara ta para riba tereno di energia. 
Mike Eman a haci di e maneho di 
energia un fracaso total, el a com- 
promete tur e directornan pa nan 
ta su marioneta, y laga e briya cu su 
maneho M green M . Tur e medidanan y 


maneho en caminda tempo di Go- 
bierno di MEP, dirigi pa baha prijs 
di coriente, nan a benta afo, pa asina 
por organisa cantidad di conferencia 
M green M , y gasta miyones y miyones 
na A1 Gore, Wubbo Ockels dfm y 
Richard Branson. Tur e riconan ey 
ta sigui bira mas rico, y e pueblo di 
Aruba ta sigui bira mas poder. Mike 
Eman, cu esaki, a demostra un biaha 
mas cu e no sa goberna. 

Solucion Hydro Energia 

E solucion mas y mas ta mustra riba 
hydro energia, un tema cu awor hasta 
den reunionnan di Parlatino ta wordo 
discuti y stimula. Hydro energia ta e 
UNICO forma pa baha prijs di awa y 


coriente. Ta trata aki di e proposicion 
cu MEP a bin cu esey mas di un aña 
caba, den cual atraves di un hydro ca- 
ble, ta transporta energia procedente 
di Colombia, bou di awa, te na WEB, 
y asina por suministra henter nos isla 
di energia barata y limpi! Mike Eman 
a haci tur lo posibel pa ridiculisa e 
concepto aki, pero en bista cu henter 
Caribe ta contemplando e forma di 
energia aki, awor Eman ta esun cu 
ta mustra su propio ridiculez. Eman 
ta un persona egoista, cu no ta im- 
porta cu pueblo ta sufri. Pa Eman, 
yena su propio saco, y yena saco di 
su amiguitonan ta mas importante, 
mientras tanto pueblo ta paga prijs di 
coriente mas halto. □ 


Rene Herdé(AVP): 

No bisa cu bo ta integro, demostra 


ORANJESTAD- Cu miembronan di e partido 
MEP tin problema cu integridad, cu respet pa 
ley, cu cumplimento cu ley, cu cumplimento 
cu palabracion, ta algo conoci. E mentira fra- 
gante di integrantenan di MEP siman pasa a 
causa e lider di MEP su posicion den e comis- 
ion di integridad di parlamento di Aruba. 

E decision di retira e lider di MEP for di e posicion 
aki ta wordo acepta como corecto, pasobra a gaña 
den forma directo y indiscutibel riba loke a wordo 
trata y conclui den e conferencia di miembronan 
di parlamento di paisnan di Reino. Cu e intencion 
pa saca probecho politico e partido MEP of e lider 
mes, a gaña cu e conferencia di tur e parlamentari- 
onan lo a yega na e conclusion cu gobernador di 
Aruba lo tabata tin rason den interveni den gober- 
nacion di Aruba aña pasa. E berdad ta cu no a ni 
papia di e tema aki den e conferencia. Pero MEP 
a bay mas leu ainda, creando e impresion cu no 
solamente tur e parlamentarionan di Corsou, Sint 
Maarten y Hulanda lo a discuti riba e tema aki, 
pero cu nan tur hunto lo a yega na e conclusion 
di duna gobernador rason. Tur esaki ta cosnan cu 
MEP a inventa! 

Indignacion 

Den forma diplomatico pero masha cla, miem- 


bronan di e delegacionnan di e otro paisnan a bisa 
cu nan no ta mete den asunto interno di Aruba. 
Pero cu nan no por acepta cu ta bisa cosnan cu ta 
totalmente incorecto asina. Esey ta hinca nan den 
problema serio den nan paisnan mes. Miembro- 
nan di e delegacion di Aruba si por papia mas habri 
y a condena energicamente e gañamento di MEP. 
Tristo ta cu e miembronan di parlamentonan di e 
otro paisnan si ta corda cu no ta prome biaha cu 
MEP ta haci algo in confiabel asina. Den pasado 
mester a traha regla y palabracionnan nobo pa evi- 
ta e tipo di actuacion asina. Pero a pesar di esey 
miembronan di MEP a scoge pa gaña di e forma 
baho aki. Nan no tin berguensa. Ni ora nan ta ac- 
tua den nomber di nos pais y paga door di pueblo. 
Den combersacion cu e lider di AVP y presidente 
di e comision di asuntonan di Reino, Rene Herde, 
el a contesta e pregunta riba integridad di miem- 
bronan di parlamento despues di e incidente ber- 
gonsoso di diabierna asina: "Lamentablemente nos 
mester a tuma e decision aki mes ora. Nos no por 
tin hende di niun partido ta actua di e forma in 
confiabel, den forma partidista den niun comision. 
Tur hende ta representa henter parlamento den tur 
comision di Reino. Tur miembro di tur partido y 
mester haci esaki den forma integro y confiabel. Pa 
colmo tabata trata aki di e comision di integridad. 
MEP ta scoge pa actua den e forma asina no di con- 



fia, miskiña y contra tur etica. Nos mester condena 
esaki pa e no sosode mas. Niun hende mester bisa 
cu nan ta husto, corecto of integro. Nan mester 
demostra esey.'Q 


Fraccion MEP: 


Minister Michelle Hooijboer ta abusa di studiantenan na Hulanda 



SANTA CRUZ - Nunca 
antes pais Aruba a laga su 
studiantenan na Hulanda 
asina desampara manera 
awor. Un studiante Aru- 
biano na Hulanda cu a 
bira malo siman pasa 
no por a haya asistencia 
medico, pasobra e no tin 
seguro. 

Ora el a check cu instanci- 
anan concerni el a wordo 
avisa cu minister Michelle 
Hooijboer a dicidi di cam- 
bia e seguro di studiantenan, 
wordo duna na un compania 
cu ningun hende conoce, y 
nada ta regla ainda. Mientras 


tanto e studiante ey cu a bira 
malo mester a bay su cas bek, 
y warda te dia seguro keda 
cla. 

Naturalmente su famia na 
Aruba no por a sinta man 
crusa, y mester a busca placa 
di tur forma pa manda Hu- 
landa cu urgencia pa e stu- 
diante por haya atencion y 
cuido medico. 

E situacion aki ta totalmente 
di condena, simplemente 
pasobra e gobierno aki kier 
privilegia su friends and fam- 
ily, ta haci cos con cu ta, te 
na ultimo, y studiantenan ta 
wordo perhudica. 


Varios studiante no a cumpli 
tampoco cu e rekisitonan di 
cambio di seguro, pasobra 
nan no tabata na Hulanda 
na e momento ey, y awor 
por haya nan den problema 
tambe. 

Un gobierno burdugu so por 
perhudica su studiantenan di 
es forma aki. Y mientras tanto 
minister Michelle Hooijboer 
ta scoge pa keda keto, sin tin 
di duna cuenta na pueblo. 
Ta na Aruba so cosnan asina 
por sucede, cu ministernan 
ta actua di forma fraudu- 
lento y ta scoge pa keda keto! 
E minister aki tambe a faya 
barbaramente. □ 

PERSONAIGRATIS MAX 201 

TTTTTTTTiT? 

- TA ACEPTA AlflSO FOR 



TA BENDE 

Nobo Nobo 

Samsung LED Flatscreen TV 
32 inch AWG. 850,- pa mas 
informacion Tel: 743-5373 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 - 569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
paAfl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


SERVIGIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVIGIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Gñir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


Documentario Mighty Lords, Kings and Queens 


ORANJESTAD - Por lo pronto 
publico por mira e documen- 
tario ‘Mighty Lords, Kings and 
Queens: Calypso and the politics 
of recognition’. 

E dos hoben Shareli Emanuelson 
y Gregory Richardson a crea esaki. 
Dialuna nan a bishita e minister di 
Cultura pa presenta e proyecto. Sra. 
Emanuelson ta e cineasta di e proyec- 
to y sr. Richardson ta encarga pa doc- 
umenta esaki y trece e documentario 
den un forma di buki, yama ‘Calypso 
and Resistance in Aruba’. 

Nan a documenta e herencia his- 
torico di Soca y Calypso na Aruba. E 


meta principal di e proyecto aki ta pa 
haci traspaso di informacion pa me- 
dio di educacion pa generacionnan 
cu ta bin. Ambos desaroyado a indica 
cu nan motivacion pa e proyecto aki 
ta pa sa mas di e identidad di comuni- 
dad y cultura den cuadro di e genero- 
nan di Soca y Calypso, ambos mu- 
sica popular durante di celebracion 
di Carnaval y cu a wordo importa y 
adapta na nos folklore añanan atras. 
Esaki e relato di parti di minister ta 
bisa. 

Pronto e documentario aki hunto cu 
e publicacion lo wordo presenta na 
publico tanto pariba como pabou di 
brug.Q 

“Pasobra si nos biba, tapa Señor nos ta biba, of si nos muri, tapa Se- 
ñor nos ta muri; p’esey, sea cu nos biba of cu nos muri, ta di Señor 
nos ta” Romanonan 14:8 

Cu inmenso tristesa, pero conforme boluntad di Dios, nos ta par- 
ticipa fayecimento inespera di nos esposo, tata, welo, ruman, y omo 

stima: 


Francisco 
Antonio Gomez- 
Sevinger 

Mihor conoci como: 
“Bubeys, Pachico, 
of Capitan” 
★09-01-1951 - 
+10-01-2015 



Na nomber di su: 
Casa stima: 
Yiunan: 


Nieto y nietanan : 


Yiunan di curason: 

Mayornan: 

Rumanan: 

Famia 


Sylvia Gomez-Werleman 
Penelope y Mark 
Francis y Luenne 
Giovanni y Nicole 
Andrea 

Meghan y Melanie 
Jaden y Jayda 
Gion 

Carl, Eduardo, Sabina 
JFrancisco y JClarita Gomez 
JFilomena y Daniel v/d Linden y 


Ronny y Haydee Gomez y famia 
Danny y Cornelia Gomez y famia 
Willy y Giselle Gomez y famia 
Suzy y Nando Maduro y famia 

Sobrino y sobrinanan: Danilo y Dangelo, Tamara y Xiomara, 

Nannelia y Naima, Gillianny y Giancarlo, Thaiza, Kimberly y Jean 
Pierre 

Suegro y suegra: fApolonio y JAngelica Werleman 

Swa y cuñanan: Maria y Leslie Kuiperi 

Meto y Arlene Werleman y famia 
Irena y Erwin Geerman y famia 
fTim Werleman 
Jose Werleman y famia 
Flip y Magdala Werleman y famia 
Nic y Adiela Werleman y famia 
Emile y Daphney Werleman y famia 
Gina Werleman y famia 


Consuegro (a) nan: Luis y Benita Tromp y famia, 

Lem y Ludwina Pieters y famia 
Eric y Filomena Ruiz y famia 


Su omo y tantanan, primo y primanan, comer y compernan, ihanan, 
amigo y amiganan, demas famia y conocirnanna Aruba, Venezuela 
y Colombia, Astros Softball Team, y demás amigonan di softball na 
Aruba, Curaçao, y Bonaire. 


Demas famia: Gomez, Werleman, Sevinger, Tromp, Pieters, Ruiz, 
v/d Linden, Salazar, Vrolijk, Caraballo, Maduro, Llanes, Arends, 
Howell, Gonzalez, Kuiperi, Rosel, Geerman, Wever, Giraldo, Kock, 
Quandt, Ridderstap, Hoek, Romero, Castro, Mileo de Severino, 
Gourmeitty, Lopez. 


Adres pa condolencia lo taAurora Funeral Home, Cumana 76, diabi- 
erna 16 di Januari 2015 di 7pm pa 9pm. 

Acto di entiero lo tuma luga diasabra 17 di Januari 2015 pa 4’or di 
atardi na Misa Inmaculada Concepcion na Santa Cruz. E restonan 
mortal di nos defunto stima Francisco lo reposa for di 2’or di merdia 
na Misa Inmaculada Concepcion na Santa Cruz, y despues di misa lo 
hibe na su ultimo luga di sosiego na santana catolico di Santa Cruz. 
Famia ta pidi encarecidamente pa no manda flor of krans. 

Despues di entiero nos lo no por ricibi bishita di condolencia na cas. 
Nos ta pidi nos disculpa si den nos tristesa nos por a lubida un of otro 
famia. 



Comunidad Catolico Misioneronan 
di Hesus Aruba tin como Cordinador 
Spiritual Pastor Daniel Szpila 

Henter pueblo di Aruba ta cordialmente 
invita pa un anochi di Alabansa na Dios. 

Bin experencia e poder di Dios con Dios 
ta sana, cura y liber tur esunnan cu ta 
kere den djE pa medio di fe den nos 
Señor Hesus Kristu. 

★★★Dia: Diamars 13 Yanuari 2015*** 
Ora: 7:30-9:30pm 


Luga: Jacintha Kleuterschool 
Adres: Patiastraat #19 Dakota 
Skucha e Misioneronan na BLUE FM 
107.5 tur diasabra mainta di: 6:00 - 
8:00am den e programa: “Un Mainta 
Glorioso” presenta pa MDJ Vito Geer- 
man 

lHuan 2 

*15 No stima mundo ni nada cu ta per- 
tinence n’e. Esun cu ta stima mundo no 
ta stima Dios Tata. 


Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forsa. 

Salmo:23.1 

Cu profundo tristesa, pero conforme cu Dios su boluntad, nos ta participa 

fayecimento cristian di: 


Sr. Juan Ruperto 
(Rubi) Croes 

Na edad di 78aña 


Na nomber di su: 

Esposa: Maria Teresita(Sita) Croes-Kock 

Yiu: Gerald Croes y Alicia Rojas de Croes 

Manerayiu: Jody y Mitchell van derWeide 

Ruman: Olga Oduber 
Swa y Cunanan: Sra. Vda. Elvia Tromp y famia 

Mirna Kock y famia 
Johnny y Iris Kock y famia 
Eveline y Rudolf Zievinger y famia 
Robby y Sandra Kock y famia 
Sra. Vda. Yvonne Noguera y famia 
Donny y Gala Kock y famia 
Nelson y Edisona Kock y famia 
Merviné Kock y Stuart Willems 
Arline Kock y famia 

Daphney Kock y Emile Werleman y famia 
Humphrey y Swinda Kock y famia 
Angelica Croes 
Eni Croes 

Sobrino y sobrinanan, primo y primanan y demasfamia: Croes, Kock, Rojas, 
Barrera,van der Weide, de Cuba, Rueda, Óduber, Feliciano, Everts, Tromp, 
Ras, Maduro, Zievinger, Gonzalez, Noguera, Donata, Cardoze, Willems, Lake, 
Werleman, Velazquez, Peña, Ferrier y demas famia. 

Nos kier a pidi nos disculpa si nos por a lubida un of otro famia den nos tristesa. 
Acto di despedida ta diaranson 14januari2015 na Aurora Funeral Home & Cre- 
matory, for di 2’or pa 4’or di atardi. 

Adres pa condolencia: Aurora Funeral Home, diamars 13 januari 2015 for di 

7’or pa 9’or di anochi 

Crematie lo tuma luga den besloten kring. 

Despensa nos cu nos no ta ricibi bishita di condolencia na cas. 

Señor ta mi wardador, mi’n tin falta 
di nada, den cunucu di yerba berde. E 
ta pone mi sosega. E ta hiba mi na awa 
trankil, pa mi bolbe haya forsa. 
Salmo:23.1 

Cu inmenso tristesa na nos curason nos 
ta participa fayecimento di: 



Jose Francisco 
Semeleer 

^30-10-1933 

+12-01-2015 

Acto di entiero lo wordo 
anuncia despues. 



A fayece cristianamente: 



Theresita Maria 
Gomez-Dania 

Cariñosamente yama: “Tante Nana” 

Acto di entiero lo tuma luga diahuebs 15 
di januari 2015 na Aurora Funeral Home 
di 9’or pa ll’or di mainta. 


Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forsa. 
Salmo:23.1 

Cu inmenso tristesa na nos curason nos ta participa fayecimento di: 


Carline Pierre 

Miho conoci como “Tica” 
^22-10-1979 - +02-01-2015 


Acto di Entiero lo wordo anuncia despues. 



^iaropuciio Inlcrnacional 

Reina Beatrix 

AftU’&A AUYHOftlTl' 

Amba Airpon Amhoriiy KA'. (AAA) la anuncici faj’nxiintruodi 

Sra, Brigida P + Solognier 

Rlii11<lei di eicin coL'^iJiiaii Alherln Sm I uiçn iur, EL-;kI SfLiirLly (>J’J atrur 


Aclodi entiem Lo Illiiu IviEçjr Bhimfirs 13 cli Januai'V 2015 nn 
Aurora Funetai I loitic al Curoana, 


Gerencia, Siafy Persiitial di AAA N.V. laexiende |Kilahranaii dl jiiolLitido- 

cniKiolvnda Iia Alberto Sdogllicr y deinas l'arnia. 

Jri étipufiio Inteir^Mi’tal 

Reina Beatrix . . schiphd 

niuAA ■nPuAfciT^ -fc, l- tan-afvrvt'X 



Señor ta mi Dios, mi tarea na mundo ta cumpli. Tene 
mi man y hibami n’e luz eterno. Na Bo mi ta entrega mi 
alma. Memorianan di su bida lo biba pa semper den tur 
esnan cu a forma parti didje. 

A bai sosega den brasa di Señor. 



Sra. Brigida P.Solognier 

Cariñosamente yama Nini 

Na nomber di su Yiunan: Carl Rasmijn y Famia 

Arthur Rasmijn y Famia 

Su nieto (a): Carlo Rasmijn (USA) 

Melani y Elton Angel -Rasmijn 
Albert(Turtje) Rasmijn 
Valery Rasmijn (Colombia) 

Bisa nieto: Jayton Angel 

Su rumannan: 

Olga Solognier y Shontin Henriquez y Famia 

Antonia (Tona) Solognier y Famia 

Maximo Solognier y Famia 

Romana y Tony Dennie - Solognier y Famia 

Emilia (Emy) Solognier y Famian na St. Maarten y Famia 

Nel, Stella Solognier-Angela y Famia 

Riqueta y Franklin Poterson- Solognier y Famia na Hu- 

landa 

Beto, Daniela Solognier-Tromp y Famia 
Evelina Solognier- Hoevertz y juinan 

Tanta/Comer: Emilia (Mia) Irausquin Geerman 

Omo: Simion Geerman 

Tata di su Yiunan: Chai Rasmijn 

Mama di su nietonan: Jacky Croes 
Patricia Albertz 

Swa y Cuña (nan):Jose y Fucy Rasmijn Arends 
Maria y Coby Maduro Rasmijn 
Reina y Nanno Nanninga 
Ary y Minche Rasmijn Croes 
Anchi Rasmijn 
Silvia Rasmijn 
Fily Rasmijn Marval 

Sobrino y sobrinanan stima, ihanan, primo y primanan, 
comer, comper, amigo y amiganan, bisiñanan. 

Ta invita pa asisti na e acto di entiero cu lo tuma luga 
diamars, 13 di Januari di 2015. E restomortal di Nini lo 
resposa na Aurora Funeral Home caminda e response lo 
tuma lugar di 2or - 4or. 

Adres pa condolencia: Aurora Funeral Home, dialuna 12 
di Januari di 2015 di 7or - 9or 

Despensa nos si den tristesa nos a lubida un of mas famia, 
nos ta lamenta cu despues di entiero nos no ta ricibi bishi- 
ta di condolencia na cas. 

Minister Ronalct Plasterk: 

Statia mester sa kico e ta haci cu resultado referendum 



WILLEMSTAD - “Ta na prome 
luga na gobierno di St. Eustatius 
pa dicidi kico e ta haci cu resul- 
tado di e referendum. Mi ke cum- 
insa cu remarca si cu e referen- 
dum, mirando e asistencia, no ta 
valido.” 


Esey ta loke minister Hulandes di 
Relacion den Reino Ronald Plasterk 
a informa Tweede Kamer. 

Luna pasa, conforme un decision di 
conseho insular di Statia, a tene un 
referendum riba e isla aki. 

Habitantenan di e isla a manifesta 
nan malcontento cu e status cu nan 
tin awor aki, cu no a resulta loke nan 
a spera. Statia, manera ta conoci di 
10 di october 2010, fecha cu oficial- 
mente a desmantela pais Antia, tin 
e status di entidad publico, o sea un 
parti di teritorio Hulandes. 

Igual cu Boneiro, cu tambe tin un 
grupo ta manifestando di aña pasa 


dilanti oficina principal di gobierno 
bou di e nomber “Nos ke nos Bo- 
neiro Bek” paso e no ta di acuerdo cu 
e condicionnan di bida cu e isla tin 
awor aki, poblacion di Statia ta pro- 
testando pero a bay un paso mas leu y 
a exigi un referendum cu a tuma luga 
tambe dia 17 di december ultimo. 
Tweede Kamer a pidi e minister di 
Relacion den Reino pa un reaccion. 
Den su carta fecha 7 di januari ul- 
timo, minister Plasterk ta bisa cu el 
a tuma nota di resultado di e refer- 
endum di 17 di december cu a tuma 
luga na Statia. 

Quo asistencia di 45.2% di esunnan 
cu por a vota, e resultado aki sinem- 


bargo no ta legal paso Conseho Insu- 
lar di Statia a pone cu asistencia mes- 
ter ta 60% pa e resultado ta valido. 

Di esunnan cu si a vota por bisa cu 
un mayoria di 65% a scoge pa Statia 
bira un pais autonomo den Reino. 
Ademas, 32% a vota pa Statia keda 
mantene e status cu e tin awor aki, 
mientras cu 1% a vota pa haci Statia 
un teritorio integral di Hulanda. No- 
tabel ta cu niun hende a vota pa Sta- 
tia bira independiente: e opcion aki a 
haya 0%. 

Ta na prome luga na Conseho Insu- 
lar di Statia pa tuma un decision kico 
nan ke haci cu resultado di e referen- 
dum aki, minister Ronald Plasterk ta 
fmalisa su carta. □ 


Trabou di Comision di Evaluacion di Leynan di Reino di Consenso 

Hudicial ta marcha segun planea 



WILLEMSTAD — E trabounan 
di e Comision di Evaluacion di 
Leynan di Reino di Consenso 
Hudicial ta marcha segun pla- 
nea, asina e comision a informa. 

E comision independiente cu ta re- 
sponsabel pa evaluacion di e leynan di 
Reino di Consenso Hudicial a reuni 
recientemente na Corsou, pa prome 
biaha den su constelacion completo. 
En total e comision ta evalua cuater 
ley di reino: e leynan di reino cu ta 
concerni e aparato policial, Ministe- 


rio Publico, Corte Comun di Hus- 
ticia y e Conseho di Mantencion di 
Ley. Trabou di e comision ta marcha 
debidamente y e ta hasta mas leu di 
loke tabata planea. 

Durante e ultimo reunion di e comis- 
ion, a trata e sistema di investigacion 
y tambe a tuma decision tocante e 
lista di instancia cu durante e inves- 
tigacion lo wordo acerca pa entrev- 
istanan. 

Prome cu efectivamente cuminsa cu 
e evaluacion lo realisa un investiga- 
cion profundo di e leynan en cues- 


tion. University of Curaçao (UoC), 
den cooperacion cu Universidad di 
Utrecht y cu cooperacion di algun 
investigado (local) prominente, lo ta 
encarga cu ehecucion di e investiga- 
cion. Entre tanto a elabora caba un 
plan con atende un ke otro. Dia 14 
di januari proximo lo trata e plan na 
Den Haag durante e asina yama Jus- 
titieel Vierlanden Overleg (JVO) di e 
cuater ministernan di Husticia di Re- 
ino. Despues cu JVO aproba e plan, e 
Comision di Evaluacion lo suminis- 
tra mas informacion riba su sistema 
di trabou y e planificacion. 

E comision di evaluacion ta bou di 


presidencia di Raymond Begina y 
Harm Brouwer. Sobra miembro- 
nan di e comision ta Fred Wiel (na 
nomber di Corsou), Bob Wit (na 
nomber di St. Maarten), Luciano 
Milliard (na nomber di Aruba) y Stan 
Dessens (na nomber di Hulanda). Pa 
mas tarda dia 10 di october 2015 e 
comision mester presenta su rapport 
final. 

Riba e potret, miembronan di e 
comision: di robes pa drechi conofes 
Ronald de Kort (secretario), Luciano 
Milliard, e presidentenan Raymond 
Begina y Harm Brouwer, Stan Des- 
sens, Bob Wit y Fred Wiel.Q 



OCAN mester di un presidente nobo 


AMSTERDAM - Presidente di 
OCaN Glenn Helberg ta baha 
riba termino cortico. Asina e 
cabesante di e organisacion An- 
tiano di mas conoci di Hulanda 
a laga sa pa Red Caribense. Hel- 
berg ta haya cu a bira tempo pa 
un biento fresco. 

“Awor mta den e fase di mi bida pa 
pasa e trabou pa otro hende”, Helberg 
ta bisa. Prome Overlegorgaan Cari- 
bische Nederlanders (OCan) mester 
busca un sucesor adecua. E exigencia 
di mas grandi segun Helberg lo bira 
un hende cu no ta tuma e funcion di 
presidente pa caricia su ego. 

Helberg cu ta psikiatra di 2008 ta 


presidente di OCaN. E organisacion 
tin trinta aña caba ta empeña pa Hu- 
landes Caribense na Hulanda. “Nos 
ta nifica hopi pa nos comunidad na 
Hulanda. Nos a uza tur influen- 
cia politico cu nos tabatin disponi- 
bel. Wak cuanto bes Tweede Kamer 
ta menta OCaN”, Helberg ta bisa 
mientras ku e ta mira bek. 

“Ultimo añanan cada be nos a stroba 
cu gobierno Hulandes a tuma medi- 
danan discriminatorio. Por ehempel 
nos a resisti ley di Bosman y e Verwi- 
jsindex Antillianen. Pero nos a lucha 
hopi duro tambe pa mas atencion pa 
paternidat y pa aceptacion di homo- 
sexualnan bou di Antiano”. 

“Esaki no tabata djis haci trabou di 


boluntario un ora pa siman, pero un 
trabou intensivo acerca. Esey ke men 
cu tin hopi cos cu bo no por haci. E 
ta bruha henter bo bida”, Helberg ta 
conta. Na aña 2013 e ta ricibi un con- 
decoracion real pa su esfuersonan. 

Helberg no ta completamente sat- 
isfecho cu su propio presidencia: “E 
cosnan ta cana manera nan ta cana, 
pero mi kier a logra mas si ta trata 
di nos hobennan na Hulanda”. Hel- 
berg ke pa hobennan Hulandes Cari- 
bense na Hulanda coopera mas cu e 
generacionnan mas bieu, pa asina un 
traspaso di conocemento y sabiduria 
tuma luga 

Retiro 

Awor cu subsidio di gobierno a para, 



OCaN a haya obliga di retira su tra- 
hadonan. “Nos ta papia di trahado cu 
un reda social masha amplio y cu ma- 
sha hopi conocemento di comunidad 
Antiano. Nan bal oro. Ta doloroso pa 
manda bo hendenan bay, pero tambe 
ta doloroso cu nos mester laga hende 
cu masha hopi sabiduria bay”, segun 
Helberg.Q 

Pero a mustra comerciante riba responsabilidad propio: 

Polis a intensifica patruya den area di negoshi Chines 


WILLEMSTAD - Polis a intensifica patruya 
den areanan caminda tin Chines cu negoshi. 
Esaki, a base di e experencia cu e grupo aki 
den nos comunidad, pa hopi tempo caba ta 
constante blanco di criminalnan, particular- 
mente di atracadonan. 

E caso di mas recien di atraco riba un comerciante 
Chines, a produci un victima fatal. 

Esey tabata fin di aña pasa. E victima, Zufeng Li y 
su casa tabata bandonando nan minimarket Wah 
Mei riba un diasabra anochi, ora nan a wordo sor- 
prende pa algun figura cu cara tapa, cu a atraca nan. 
E señora a mira chens di core bay paden, pero e 
atracadonan, den un aparenta lucha cu e atraca- 
donan a ricibi un bala den pecho, cu a resulta fmal- 
mente fatal p’ e. 

Segun algun miembro di famia, e victima a purba 
na ultimo momento di cera e porta, ora el a tuma 
nota di e atracadonan, pero nan a stroba su persona 
di haci esey. Nan a bay cu su telefon y su potmoni. 
E caso a causa un impacto enorme, mas ainda como 


e defunto ta e di tantisimo comerciante di naciona- 
lidad Chines cu ta perde su bida dje forma aki. 
Consul di China na Corsou Chen Qiman a ex- 
presa su condena y rechaso total pa loke a sosode. 
Por cierto ayera a dera e victima, un entiero cu la 
prensa a relata ampliamente. 

Minister di Husticia Nelson Navarro, durante e 
conferencia di prensa semanal di gobierno ayera, 
a bisa cu Cuerpo Policial a aumenta e cantidad di 
unidad policial den e areanan cu tin hopi negoshi 
Chines. Esey ta un palabracion cu a traha cu co- 
munidad Chines den un reunion recientemente, 
reunion cu a tuma luga despues di e caso di ases- 
inato lamentabel. 

Por cierto cu antayera tabatin dos caso cu un famia 
Chines a sinti hende ta cana riba nan negoshi y nan 
a yama polis. Tabata notabel con rapido polis a core 
yega na e sitionan corespondiente. 

Polis, ta mucho mas atento pa tipo di casonan asina 
aki, e mandatario a bisa. 

Di otro banda, asina el a bisa den mesun rosea, a 
mustra e comerciante Chines den e mesun en- 


cuentro recien aki cu nan mester carga nan propio 
responsabilidad pa nan siguridad. 

“A mustra nan cu por ehempel no por ta asina cu 
un negoshi Chines tin camara, pero e camara ta 
asina deficiente cu apenas bo por mira ken ta ariba. 
Mester inverti den ekipo na drechi pa na mes bi- 
enestar”, minister Navarro a bisa. 

Ta un hecho tambe cu e gremio di comerciante 
Chines no gusta warda nan cen na banco. Nan ta 
prefera warda esey na cas of den nan negoshi. 

Aki tambe e minister a expresa un palabra di cau- 
tela. “A mustra e gremio aki cu ta e cos di mas malo 
cu nan por haci, paso e criminal ta na altura cu nan 
tin (hopi) cen sea na gas of den negoshi, loke ta 
hash nan un victima facil pa e atracadonan. 

Na banco nan cen ta mucho mas safe”, minister 
Navarro a agrega. 

E minister a recorda cu un 15 aña pasa tabatin un 
fenomeno similar cu comunidad Portugues cu ta- 
bata doño di toko aki na Corsou. Cu tempo nan 
tambe a siña biba cu realidad cu mester ta mas cau- 
teloso cu asunto di placa.Q 


Minister Stanley Palm ta optimistapa economia den 2015: 

Turismo crucero lo crece te 1 miyon pasahero na 2020 



WILLEMSTAD - Turismo Cru- 
zero lo crece den e proximo añan- 
an y pa 2020, Corsou lo yega e can- 
tidad di 1 miyon pasahero. Esey ta 
pronostico fiho di e actual minis- 
ter di Desaroyo Economico Stan- 
ley Palm, expresa den e prome 


conferencia di prensa di gobierno 
pa e aña aki cu a tuma luga ayera. 

Den su prome encuentro cu medio- 
nan di comunicacion, minister Palm a 
para keto na desaroyo economico pa e 
aña cu a caba di cuminsa aki. 

No ta un secreto cu Corsou tin hopi 
aña (ta papia di ultimo 20 añanan) cu 
e no a conoce un crecemento di su 
economia. A conclui cu tin varios fac- 
tor cu tabata causa di esaki. Un di e 
factornan ta e hecho cu no tin confi- 
ansa den nos pais. 

Manera la prensa a informa no mas 
cu den su edicion di ayera, Acusacion 
di Comercio y industria di Corsou 
(VBC) ta kere cu a base di e medi- 
danan cu gobierno a tuma den 2013 
y 2014, cifranan fmal lo mustra cu 
aña pasa - 2014 tampoco a conoce un 
crecemento. 

Ta trata aki di entre otro e medida 
di subi edad di pensioen di behes di 
60 pa 65 aña, introduccion di Seguro 
Basico di Malesa, aumento di un can- 
tidad di prima social, aumento di OB 


pa 9% pa cierto servicio y producto 
y introduccion di Ozb, Onroerende 
Zaakbelasting. 

VBC ta bisa cu aunke informacion 
cuantitativo y dato concreto no ta 
disponibel ainda, analisis cualitativo 
ta mustra cu desaroyo economico di 
Corsou den 2014 atrobe, mescos cu e 
añanan anterior tabata bou di e nivel 
aceptabel. 

Den e prome mita di 2014 tabatin, se- 
gun pronostico di Banco Central un 
krimp economico di 0.8%, mientras 
cu pa henter 2014 ta spera un krimp 
di 0.4%. 

Ministerio di Financia ta un tiki mas 
optimista y ta spera un crecemento 
economico di 0.3%. 

Minister Stanley Palm a afirma un ke 
otro pero a bisa cu tin un cambio. E1 
a bisa cu fei aña pasa gobierno a sinti 
cu e confiansa poco -poco a cuminsa 
crece atrobe. 

A base di un confiansa creciente, a 
base di proyectonan cu ta bay los e aña 
aki, proyectonan cu ya ta den ehecu- 


cion, manera construccion di un hos- 
pital nobo, e mandatario ta premira 
un crecemento. E no a menciona un 
cifra sinembargo. 

Minister Palm a sigui bisa cu e aña aki 
tambe e enfoke lo ta riba turismo. 
Turismo a crece substancialmente 
ultimo añanan, particularmente tur- 
ismo Cruzero. 

Awor aki Corsou ta para na 450 mil 
turista Cruzero pa aña. E minister ta 
kere cu pa 2016 nos lo a yega 600 mil 
turista y pa 2020, e cantidad lo a yega 
1 miyon. 

Pero pa logra esey, tin cos cu mester 
sosode. E barconan Cruzero - cu de 
facto ta birando dia pa dia mas grandi 
- mester haya un caminda di mara. 
Cu solamente e mega pier cu nos tin 
awor aki, esey lo no por sosode. E1 a 
bisa cu ta imperativo pa e di dos mega 
pier bini. Minister Palm ta kere cu 
esey lo ta un hecho na 2017. 

Minister Palm a zona basta optimis- 
ta ayera pa desaroyo di economia di 
Corsou den e proximo añanan.Q 


STK no ta participa den accion pa basha gobierno abou 


WILLEMSTAD - E sin- 
dicato STK a indica, cu e 
lo sigui negosha na bien- 
estar di su trahadonan. E 
sindicato, un di e tres nan 
na Aqualectra, lo no par- 
ticipa den ningun intento 
pa basha gobierno abou, 
asina presidente di e sin- 
dicato Edmund “Chica” 
Francisca a indica. 

E situacion na e compania 
ta tenso y hasta ayera tabatin 
un accion, despues cu traha- 
donan a tuma nota, cu ta pa- 
piando di retiro di 90 trahado. 
Di otro banda, tin negocia- 


cionnan pa basta tempo caba 
pa yega na un contract colec- 
tivo nobo. E negociacionnan 
awor aki ta cerca mediador 
di gobierno. Francisca a bisa, 
cu ta respeta cu awor aki ta 
papiando na mediador. No ta 
exclui cu si e negociacionnan 
no produci resultado cu lo 
tin accion, pero awor aki ta 
sinta na mesa pa negosha pa 
“husticia”. 

Francisca a bisa tambe, cu 
e no ta kere cu por pone e 
compania den man di ter- 
cera. Servicionan di utilidad 
mester ta den man di gobi- 
erno, asina el a bisa. □ 

Francia ta jaag pa complicenan di atake 



PARIS (AP) - Francia a ordena 10 mil trupa 
pa subi caya dialuna, pa proteha luganan sen- 
sitivo despues di 3 dia di teror, mientras cu 
nan ta purba jaag e complicenan di e militan- 
tenan Islamico cu a kita bida di 17 hende du- 
rante nan terorisacion di e pais. 

Prome mininster Manuel Valls a bisa cu e buskeda 
ta uno urgente, pasobra e menasa ta presente ainda, 
despues di a atakenan cu a cuminsa diaranson cu 
un masacre na Charlie Hebdo y a culmina ora cu 
3 atacado a wordo mata diabierna den 2 confronta- 
cion, casi simultaneo, pa cuerpo di siguridad. 

“E trabou relaciona cu e atakenan aki, riba e ter- 
oristanan y actonan barbarico ta continua, pasobra 
nos ta tene na cuenta cu ta masha probabel cu tin 
complice,” Valls a bisa e canal di television BFM. 

No ta conoci cuanto complice nan ta buscando, 
banda di Hayat Boumeddiene, cu tabata e pareha 
di Amedy Coulibaly, cu a mata 4 rehen na e su- 
permercado kosher diabierna, prome cu cuerpo di 
siguridad a maf e. 


Trupanan 

Minister di defensa Frances a mobilisa 10 trupa 
pa proteha su hendenan. Minister Jean-Yves Le 
Drian a bisa cu ful mobilisacion di trupanan lo ta 
na luga pa diamars, y lo enfoca riba e localidadnan 
mas sensitivo. Pa merdia dialuna, Marais na Paris, 
cual ta un di e pais su barionan Hudiu di mas bieu, 
como tambe un atraccion turistico masha grandi, 
tabata yen cu polis y soldaat. 

Minister di asuntonan interior Bernard Cazeneuve 
a bisa 4700 miembronan di cuerpo di siguridad a 
wordo asigna pa proteha e 717 scolnan Hudiu na 
Francia. 

Boumeddiene a drenta Siria diahuebs, un dia 
despues di e atake riba Charlie Hebdo, cu a cobra 
bida di 12 hende, y e mesun dia Coulibaly a tira e 
muhe polis mata pafo di Paris. 


Minister Turco Mevlut Cavusoglu a bisa dialuna 
cu Boumeddiene a yega Turkia di Madrid dia 2 di 
januari, prome cu e atakenan na Paris. E1 a keda na 




un hotel na Istanbul cu un otro persona, prome cu 
nan a crusa drenta Siria diahuebs, el a bisa. 


Video 

Un video a aparece diadomingo di Coulibaly 
ta splica con e atakenan lo sosode. Polis Frances 
kier haya e persona cu a filma e video y a publica 
e video, cual a wordo edita despues di e atakenan 
siman pasa, incluyendo Coulibaly su atake na e su- 
permercado kosher diabierna, caminda 4 hende a 
perde nan bida. 

Inteligencia Turco a detecta Boumeddienne su 
yegada dia 2 di januari ultimo. E y su compañero 
di biahe, un homber di 23 aña, a tuma un tour di 
Istanbul, despues a bay dia 4 pa un pueblo cu ta 
keda cerca di frontera, segun un oficial di inteli- 
gencia Turco. 

Su ultimo señal di telefon tabata dia 8 di januari 
ultimo na pueblo Akcakale, caminda cu aparente- 
mente el a crusa drenta e teritorio bou control di 
estado Islamico na Siria. Nan pasashi bek pa Ma- 
drid dia 9 di januari no a wordo uza.Q 


Encuentro tristo pa marca di 5 aniversario di temblor na Haiti 




PORT-AU-PRINCE, 

Haiti (AP) - Haiti ta recorda e di 
5 aniversario di e temblor teri- 
bel cu un sirbishi di misa y un 
encuentro di dignatario na un 
graf caminda a dera un cantidad 
grandi di victima. 

Esaki ta un dia Nacional di Con- 
memoracion na e pais pober. Algun 
cien Haitiano a cuminsa e dia cu nan 
miho bisti na un misa Catolico nobo 
na Port-au-Prince. E misa a reempla- 
sa e kapel cu a keda den ruina despues 
di e temblor, cu tambe a laga e capital 


y areanan cerca completamente plat, 
dia 12 di januari 2010. 

Hendenan cu a atende e sirbishi a 
bisa cu ainda nan ta di luto pa nan 
miembronan di famia cu a perde nan 
bida. Gobierno Haitiano a bisa cu e 
temblor a cobra bida di mas di 300 
mil hende y a laga mas di un miyon 
sin hogar. 

President Michel Martelly tabata 
presidiendo e ceremonia na e graf na 
e parti noord di Port-au-Prince di- 
aluna mainta. □ 

A recobra un 


Buceadonan a haya e cahanan preto di AirAsia 




PANGKALAN BUN, 
Indonesia (AP) - 
Buceadonan a recobra un 
di e cahanan preto dialu- 
na, y a localisa e otro di e 
avion di AirAsia cu a cay 
mas di 2 siman pasa, esaki 
ta un desaroyo clave cu lo 
por yuda investigadonan 
descubri kico a causa e 
avion pa cay. 

E grabado di data di vuelo a 
wordo saca di bou di un pida 
di un hala di e avion y treci pa 
superficie, y a haya e grabado 
di stem di cockpit algun ora 
despues, Suryadi Bambang 


Supriyadi, coordinado di op- 
eracion pa Indonesia su cu- 
erpo di rescate a bisa. 

E1 a bisa cu e grabado di stem 
tabata 20 meter di e grabado 
di data, pero el a keda pega 
bou di e restonan pisa, y e 
buceadonan a pasa trabou pa 
sac’e di unda e tabata pega, na 
32 meter di profundidad. 

Buscadonan a cuminsa yega 
cerca di e localidad un dia 
prome, despues cu 3 barco 
Indones a gara pings intenso 
di e area, pero nan no por a 
mira e artefactonan, debi na 


coriente fuerte y visibilidad 
pober. 

Instrumentonan vital 

E dos instrumentonan ta vi- 
tal pa compronde kico ta loke 
a tumba vuelo 8501 dia 28 di 
december ultimo, cobrando 
bida di 162 pasahero abordo. 
Nan mester por provee in- 
formacion esencial tocante e 
avion y tur e combersacion 
entre e capitan y e co piloto 
pa e duracion di e vuelo. 

“Tin mas di 200 parameter 
cu nan ta graba,” asina John 
Goglia, un experto di sigu- 
ridad di aviacion, cu ta un ex 


miembro di U.S. National 
Transportation Safety Board, 
a bisa. “E lo provee nos cu un 
ocean di material.” 

Lo hiba e grabado di data pa 
Jakarta, e capital di Indone- 
sia, pa evaluacion, y e otro 
caha preto lo wordo manda 


asina cu e wordo recobra. E 
lo por dura te cu 2 siman pa 
download y analisa e infor- 
macion, Nurcahyo Utomo, 
un investigado na National 
Committee for Safety Trans- 
portation a bisa. 

E buskeda cu ta moviendo 
pocopoco, cu varios biaha 
a bay dianan largo cu poco 
progreso, a haya un boost den 
fin di siman, ora cu e rabo di 
e Airbus A320 a wordo saca 
di fondo di lama. E tabata e 
prome pida grado cu a saca di 
e tragedia aki, pero e cahanan 
preto no a wordo haya eyden, 
manera a spera. 

Te awo a recobra solamente 
48 curpa. Decomposicion 
ta haciendo e identificacion 
di e victimanan mas dificil 
pa famianan desespera cu ta 
wardando pa dera nan ser 
keri. Casi tur e pasaheronan 
tabata Indones. □ 


69 hende ta fayece despues di bebe cerbes contamina na Mozambique 


MAPUTO, Mozambique (AP) - Gobierno di 
Mozambique a declara 3 dia di luto, cumin- 
sando di dialuna, despues cu 69 hende a muri 
a causa di bebe cerbes tradicional na un en- 
tiero fin di siman pasa. 

E provincia noordoost Tete su director di Salud, 
Muhe y Bienestar Social, Paula Bernardo a bisa di- 
aluna cu 196 otro hende a wordo interna den hos- 
pital. 

“Hendenan a bin hospital na gruponan grandi, tin 
di nan cu diarea y dolor di musculo,” Bernardo 


a bisa Radio Mozambique. “Despues nan a trece 
curpanan di varios bario, pa e hospital, y esaki a 
alerta nos.” 

Gobierno a saca un declaracion diadomingo ano- 
chi, pa declara 3 dia di luto. Diadomingo, oficial- 
nan di salud di districto tabatin e cantidad di morto 
na 56, cu 49 hende hospitalisa. 

Pombe, cual ta un cerbes tradicional di Mozam- 
bique, ta wordo traha di hariña geel. E fuente ex- 
acto di e contaminacion no ta conoci ainda, pero 
autoridadnan ta kere cu e bebida a wordo venena 


cu gal di crocodil durante e entiero diasabra. 

Polis ta investigando e incidente. 

Muestranan di sanger y e cerbes tradicional a wor- 
do manda pa e capital Maputo pa realisa prueba, 
segun e director di salud provincial Carle Mosse. 
“Nos ta wardando pa e resultadonan di e prueban- 
an cu ta wordo haci na Maputo Central Hospital, 
pa asina nos por identifica ki sorto di producto a 
wordo poni den e bebida,” Mosse a bisa. 
Autoridadnan ta colectando paña, cuminda y caha 
di morto pa e famianan.Q 

















Tumba Corsou mas grandi 

Lesa pagina B8 



Sorpresa den batata di McDonalds 

Lesa pagina B16 

ECO DMS a haci un donacion na Cas di Mucha Imeldahof 


NOORD - Na december di 
2014, e Aruba Convention 
y Visitors Bureau, ACVB, 
a ricibi un grupo di clien- 
te di incentivo riba e isla. 
ECO Destination Manage- 
ment Company a bid riba 
e privilegio di organisa e 
anochi final di e grupo, y 
nan a gana e competencia 
basa riba creatividad, balor 
y excitacion. E compania a 
acepta e reto di organisa un 
evento efectivo, creativo y 
fabuloso, como e despedida 


di e grupo. 

E ekipo di ECO DMS, se- 
gun Wichita Villacres, CEO y 
Director Gerente, semper ta 
provee servicionan excelente 
na e comunidad. E compania 
ta haci uzo di su recursonan 
boluntariamente y den forma 
generoso pa pone e ACVB y e 
isla di Aruba mustra bon pa e 
top ehecutivonan den e mer- 
cado di Reunion, Incentivo, 
Conferencia y Exhibicion for 
di tur rond di mundo, y hopi 


biaha sin cobra placa pa esaki. 

E ekipo di ECO DMS tabata 
unanimamente di acuerdo na 
December pa entrega su pago- 
nan na e Cas di Mucha Imelda- 
hof, y e ekipo tabata contento 
di por duna di su energia y 
tempo pa planea e evento pa 
ACVB, cu tur ganashi benefi- 
ciando e cas di mucha, directa- 
mente. 

E ekipo di Aruba Convention 
and Visitors Bureau tabata pre- 

Caribbean Speed Printers NV ta en busca di e candidato corecto pa e posicion di: 

Periodista/Redactor 


Caribbean Speed Printers NV ta un compania local estableci na 1991, editor di e corantnan Bon Dia 
Aruba y Amba Today. 

Resumen di Trabou: 

Pa contribui cu un contenido noticioso riba un base diario den e corantnan, di acuerdo cu e politica, 
procedura- y obhetivonan estableci door di CSP cu tradicionalmente ta na vigor. Recoge y analisa 
hechonan encuanto eventonan cu un balor noticioso por medio di entrevista, investigacion, of 
observacion y prepara un contenido skirbi for di investigacion, semper verificando e informenan y 
siguiendo estilo, gramatica y reglanan legal. Pa desaroya y mantene un red di contacto pa facilita e 
guia estableci. 

Principal responsabilidadnan 

• Guia desaroyo di articulonan noticioso y actual for di su concepto te na su 
implementacion. 

• Desaroya programa/schedule y traha cu escritornan pa sigura un entrega na tempo di tur 
proyectonan. Redacta, edita y controla contenido di bo material 

• Crea y mantene contactonan nobo 

• Yuda desaroya e guia creativo di noticia/ contenido pa publicacion 

• Atende conferencianan di prensa, recepcion y saca potret ora cu ta necesario 

• Entrevista personanan personalmente of via telefon 

• Graba reunion y entrevistanan uzando grabadora y/of shorthand 

• Revisa comunicadonan di prensa pa potencial tipnan cu por sigui traha riba dje 

• Bini cu ideanan pa storianan noticioso y actual (Feature stories) 

Exigencia of Rekisitonan 

• Excelente habilidad pa skirbi 

• Habilidad pa scucha bon y haci pregunta 

• Un mente investigativo y bibo, un berdadero interes den e ser humano, luga y 
eventonan 

• Mester ta interesa den asuntonan actual na tur nivel 

• Abilidadnan investigativo 

• Abilidad pa absorbe informacion rapidamente y skirbie den un estilo cu ta facil pa 
compronde 

• Determinacion y persistencia 

• Mester tin habilidad pa traha independiente como tambe den ekipo 

• Entusiasmo pa traha riba temanan noticioso cu ta sirbi interes di tanto e lectoman como 
e clientenan di e compania. 

• Mester por papia y skirbi tanto Papiamento, Hulandes como Ingles bon (y Spaño ta un 
plus) 

• Mester tin conocemento di nos sistema legal y di politica. 


Nos ta ofrece: 

CSP NV ta ofrece un posicion cu retonan grandi den un ambiente dinamico y domina pa un ora di 
cierre. Salario y beneficionan ta di acuerdo cu e nivel di experiencia y educacion di e candidato. 

Si bo ta reconoce bo mes den e perfil ariba describi, por fabor manda bo carta di solicitud y resume 
na atencion di HR Department, Weststraat 22, Oranjestad, Amba of via email pa: 
human.resources@cspnv.com 

Pa mas informacion riba e posicion, tuma contacto cu sra. M. Engelhart na telefon 582-7800. 



sente durante e presentacion 
di e check y a inclui Hal Da- 
vis, Jerusha Rasmijn y Darysse 
Croes. E ekipo di ECO DMS 
Aruba tabata presente tambe, 
incluyendo Sergino Croes, 
Wichita Villacres y Alicia Vro- 
lijk. “Como miembronan di e 
Aruba Hotel & Tourism Au- 
thority, Villacres a conclui, nos 
ta sinti nos mes como un ber- 


dadero parti di e comunidad y 
nos ta kere totalmente cu Aru- 
ba ta un tremendo isla pa biba, 
como tambe pa bishita. Nos 
ta pensa riba nos comunidad 
como parti di nos filosofia pa 
cuida nos bishitantenan.” 

Aki por mira e entrega di e 
donacion na Imeldahof cu a 
tuma luga recientemente. Q 


Dos ruman muhe a compromete 
durante vakantie na Aruba 



EAGLE BEACH - David 
Ramos a pidi Rebecca Frey 
pa casa durante e bahada 
di solo na Eagle Beach, 
riba dia 1 di januari, 2015. 
Mescos a pasa cu Rachael 
Frey y Ian Thompson na 
California na momento cu 
solo a subi riba dia 6 di jan- 
uari, 2015. Tur dos ruman 
muhe tabata di vakantie 
riba e isla y ta kedando na 
La Cabana Beach Resort 
& Casino cu varios genera- 
cion di miembro di famia y 
nan parehanan. Inspira pa 
e isla su spirito romantico, 
nan pareha a pidi nan pa 
casa, na dos diferente luga 
iconico. 

Rachel y Ian a conoce otro 
pa prome biaha dies aña pasa 
na Craigville Bible Church 
na New York. Despues di 
varios aña cu e famianan Frey 
y Thompson a bin pasa nan 
vakantie hunto aki na Aruba - 
nan tin 17 aña ta bin Aruba pa 
nan vakantie - e pareha a cum- 
insa sali cu otro. Despues nan 
a muda pa Atlanta, Georgia, 
unda Rachael ta un studiante 
di e scol di Life University 
Chiropractic. Nan ta bibando 
felizmente hunto na Atlanta ya 
pa tres aña. E renchi di com- 
promiso, segun miembro di 
famia David Ramos, a wordo 



traha specialmente pa nan 
door di Gemani Jewelers aki 
riba e isla, y e pareha tin pla- 
nea pa casa cu otro na Aruba, 
naturalmente, na 2016. 

Rebecca Frey y David Ramos 
tabata papia cu otro pa casi dos 
aña, despues di a lanta hunto 
na nan ciudad natal di Wash- 
ingtonville, NewYork, ambos 
di nan ta comparti amigo- 
nan y sentimentonan mutuo, 
pero inicialmente nan tabata 
mucho timido pa cuminsa un 
relacion cu otro e tempo ey. 
Diestres aña despues, e pareha 
a conecta bek cu otro via Face- 
book y awo nan ta bibando 
hunto. 

E pareha tin planea pa casa e 
aña aki na cas, cu David su dos 
yiu homber, David Jr y Scott, 
banda di nan, y despues nan 
lo disfruta di nan luna di miel 
riba un crucero den Caribe. 

Aki por mira e dos parehanan 
feliz, despues di a compro- 
mete pa casa cu otro na Aruba. 

Prome Clasico di 2015 den Copa Betico 


SOLITO - Diaranson 
anochi pa 8’or den Cen- 
tro Deportivo Guillermo 
Prospero Trinidad lo ta 
e prome "Clasico" di aña 
ora e abehanan di Dakota 
cu ta bini di gana FC San 
Nicolas 4-1 lo ta topando 
RCA "Big Wheel Lottery 
powered by Powerade." 

RCA "Big Wheel Lottery 
powered by Powerade" a go- 


lia y knock out Unistars 12-0, 
golnan anota pa Erik Santos, 
Steven Melchior, Jean Aser 
Ulysse, Jean Luc Bergen, Lu- 
jean Bergen, 2 gol di Kylliam 
Toro, 4 gol di Joandro "Big 
Joe" Florencio y un auto gol. 

Tur fanatico ta invita pa bin 
wak nos ekipo tricolor toca e 
bala y bataya cu eterno rival 
Dakota den un bataya di ’un 
pa tera un pa lama' y den nan 



v 

cueba di Abeha na Dakota. 



Corda aki no tin streaming ni RCA su facebook pa tur no- 
live TV ta Awg 7,00 y bo ta ticia y movecion na Solito y 
wak bon wega di bala. Bishita RCA Arena.Q 


Seleccion U-20 a perde su di 
dos wega na Jamaica 


MONTEGO BAY/ORAN- 
JESTAD - Diadomingo e 
seleccion U-20 di Aruba 
a hunga nan di dos wega. 
Un biaha mas e seleccion 
ta perde contra di Trini- 
dad and Tobago na Jamai- 
ca y e biaha aki cu e score 
di 5-1. 

E prome gol a cay na 3 min- 
uut cu a wordo haci pa Jabari 
Mitcher di Trinidad and To- 
bago. E hoben Ginayla Geer- 
man (defensa) ta ricibi un 
carchi cora na 28 minuut di 
wega. E wega ta continua, 
unda cu Trinidad and Toba- 
go ta sigui pasa entre e hun- 
gadonan di Aruba. 

Den e ultimo minuut di 



wega, Duncan Homoet (del- 
antero) ta anota e unico gol 
pa Aruba. Cu e resultado 
aki Aruba ta perde su di dos 
wega. Diaranson awo, esta 14 
proximo, e seleccion di U-20 
di Aruba lo ta enfrentando 
Merca pa 6:30 di atardi. Q 



Advertorial 

Subway Aruba cu donacion na deporte 



ORANJESTAD - Pa varios 
aña caba Subway Aruba con- 
huntamente cu “Playing it 
Forward” na Boston, Massa- 
chusetts, ta haci donacion na 
deporte di Aruba. “Playing it 
Forward” ta un fundacion cu 
ta colecta materialnan di de- 


porte di Universidad y scol- 
nan den e area di Boston. Su 
obhetivo ta pa manda mate- 
rial di deporte pa hobennan 
cu mester di esaki rond di 
mundo, incluyendo Aruba. 

Cu cooperacion di Cargo In- 
ternational na 
Miami y Bon 
Bini Cargo na 
Aruba, kend- 
enan ta encarga 
cu e transpor- 
tacion di e ma- 
terial, Subway 
Aruba a logra 
haci donacion e 
aña aki na Little 
League Softball 


Aruba cu ta consisti di ekip- 
onan di softball como tambe 
baseball. Nan lo percura pa 
cada un haya e material nec- 
esario pa asina aki nan por 
progresa den nan deporte. 

‘Subway ta kere cu deporte ta 
un di e miho maneranan pa 
desaroya hoben como tambe 
adultonan pa por biba un bida 
mas saludabel y positivo y lo 
sigui cu tipo di donacionnan 
asina’, sr. Jaime Maduro di 
Subway ta comenta. Ariba e 
potretnan por mira momento 
cu a entrega e materialnan 
aki na sra. Carmelita Haynes 
kende ta encarga cu Little 
League Softball Aruba. 


Subway tin 7 localidad parti 
strategicamente ariba nos isla 
y ta habri tur dia di 7:30am 
pa lLOOpm. Esakinan ta na 
Cura Cabay, Savaneta, Sta. 
Cruz, Paradera, Palm Beach, 


Alhambra, y Seaport. Sigui 
tur desaroyo di SUBWAYvia 
www.facebook.com/SUB- 
WAYARUBA y ariba twitter 
na @SubwayAruba y keda bo 
bon informa. Q 

Cristiano Ronaldo ta gana su di 
tres Bala di Oro 



ZURICH, Suisa (AP) - E 
Portugues Cristiano Ron- 
aldo a gana ayera e Bala di 
Oro pa ta e Miho Hunga- 
do di Aña pa di tres biaha 
den su careda y pa di dos 
aña consecutivo. 

E delantero di Real Madrid, 
cu ya a conkista e trofeo na 
2008 y 2013, superando den 
e votacion e delantero Argen- 
tino Lionel Messi y e keeper 
Aleman Manuel Neuer. Den 
2014, Ronaldo tabata e gran 
figura di Real Madrid cu a 
conkista su di dies corona 


Europeo. 

Joachim Lów a wordo eligi 
como e Coach di Aña despu- 
es di a hiba e seleccion Ale- 
man na conkista e Mundial 
di Brazil. Lów a supera den 
e votacion e tecnico di Real 
Madrid, Carlo Ancelotti, y di 
Atletico de Madrid, e Argen- 
tino Diego Simeone. 

Na tanto, e Colombiano 
James Rodriguez a keda cu 
e premio di Miho Gol di 
Aña pa su tanto den e ocho 
di fmal di Mundial contra di 



Uruguay. 

Ronaldo a marca 51 gol den 
47 wega cu Madrid den 2014 
y a hiba e conhunto blanco 
pa gana e Liga di Campeon 


y Copa di Rey. Su marca di 
gol ta inclui 17 tanto den e 
Liga di Campeon, record pa 
un edicion di e competencia 
di clubnan mas importante di 
Europa. Q 



SIDNEY, Australia (AP) - 
E tenista Danes Caroline 
Wozniacki, number ocho 
di mundo, a retira ayera di 
su wega den e prome rond 


Wozniacki a retira den Sidney pa lesion di pols 


na Sidney pa un lesion 
di pols, na un siman di e 
inicio di Open Australia, 
mientras cu den e catego- 
ria masculino a gana e Ar- 
gentino Leonardo Mayer 
y e Uruguayo Pablo Cue- 
vas. 

E Danes di 24 aña, kende 
diasabra e perde e fmal di e 
torneo na Auckland, tabata 
hungando cu su pols robes 
den verband y mester a re- 
tira ora e score tabata 6-4 y 
1-1 dilanti e Checo Barbora 
Zahlavova Strycova. 

“Mi no kier pa e cosnan em- 
peora prome cu Melbourne, 
asina ta ami lo haci un trata- 


mento pa ta cla pa otro si- 
man,” Wozniacki a bisa e pe- 
riodistanan. “Ta keda mi un 
siman, asina ta cu un poco di 
suerte mi lo ta bon (...) Mi ta 
confia na recupera pa Mel- 
bourne,” e ta agrega. 

Mientrastanto, e Polaco Ag- 
nieszka Radwanska a derota 
e Lrances Alize Cornet cu e 
scorenan di 6-3 y 6-2 pa al- 
cansa e di dos rond di e tor- 
neo cu el a gana na 2013. Pero 
e number cinco di mundo 
tin speransa cla hunto cu su 
coach Martina Navratilova ta 
mehora na Melbourne Park 
esey ta su unico aparicion 
den e semi fmal di e torneo 
di e Grand Slam. Q 



Bills a anuncia di a contrata Rex Ryan 



ORCHARD PARK, New Rex Ryan pa tuma over e 
York, Merca (AP) — Buf- posicion di coach. 
falo Bills a anuncia oficial- 

mente cu nan a contrata E anuncio a wordo haci ayera 



mediante un comunicado 
haci pa e team, un dia despu- 
es cu e ex coach di New York 
Jets a acepta e oferta cu e 
club a haci. Ryan lo reem- 
plasa Doug Marrone, kende 
a sorpresa tur hende cu su 
renuncia di sorpresa dia 31 di 
december. 

E propietario di Bills, esta 


Terry Pegula, a bisa den un 
comunicado entrega pa e 
escuadra cu Ryan lo hiba e 
team na “un bon experiencia 
y entusiasmo.” Ryan a logra 
marca di 50-52, incluyendo 
4-2 den pos temporada, den 
seis campaña dilanti e rival di 
Bills den e division Oost di e 
Conferencia Americano. 


Algun siman atras el a wordo 
despedi, hunto cu e gerente 
general John Idzik despues 
cu e team a fmalisa e campa- 
ña cu un marca di 4-12. 

Bills a entrevista 12 candidato 
pa e posicion antes di a indica 
diadomingo cu Ryan tabata e 
fmalista.Q 

FDDK lo bay establece na edificio di UTS na Rio Canario 

Tur dos banda ta para duro riba nan punto den conflicto 

cu ta afectando deporte 



WILEMSTAD - Tur dos 
banda den e conflicto den 
seno di deporte ta para 
riba nan punto di bista. 
Esey a crea un situacion 
confuso y caotico den fin 
di siman. Diferente activi- 
dad no por a sigui atrobe, 
incluyendo e famoso u vi- 
jfkamp” escolar. Dife- 
rente mayor ta furioso. 

E organisacion nobo di de- 
porte ta bisa cu durante di 
prome siman di trabou di 
2015 trahadonan di Funda- 
cion Desaroyo Deportivo 
Corsou (FDDK) a realisa 
diferente actividad pa prepara 
pa un aña nobo di trabou. E 
Fundacion nobo aki entrante 
1 di januari 2015 ta e instan- 
cia encarga cu ehecucion di e 
Plan di Maneho di Deporte 
di Gobierno di Corsou. 
Paralelo na diferente sesion di 


team building y actividadnan 
cu e trahadonan di FDDK ta- 
bata desplega pa prepara pa e 
aña nobo di trabou, e director 
Thakai Doran, hunto cu su 
managernan, a sondea algun 
alternativa di alohamento. A 
hiba algun combersacion cu 
gerencia di UTS en conex- 
ion cu tema aki. E siman en- 
trante lo continua e comber- 
sacionnan cu UTS pa yega na 
un acuerdo pa uzo temporal 
di e edificio di UTS na Rio 
Canario, patras di Kraamkli- 
niek. 

Durante fm di siman e traha- 
donan di FDDK, riba propio 
iniciativa, a haci diferente tra- 
bou di mantencion na e edi- 
ficio y su alrededor. Durante 
di siman binidero e grupo 
cu normalmente ta encarga 
cu trabounan di mantencion 
di facilidadnan deportivo 
lo continua cu trabounan 
di mantencion na e edificio 
na Rio Canario. E lidernan 
deportivo di nan parti lo re- 
anuda servicio di deporte y 
recreo na scolnan, mientras 
cu e parti di personal cu mes- 
ter duna les di landamento 
na alumnonan di scol basico 
keda pendiente di desaroyo- 


nan en conexion cu e pisci- 
nanan publico Bennie Leito 
na Rif y SDK na Brievengat. 

Maneho di FDDK di su parti 
a gradici comunidad pa e 
comprension desplega pa e 
situacion y ta garantisa cu e 
fundacion lo no spaar ningun 
esfuerso pa por brinda comu- 
nidad di Corsou producto y 
servicio di deporte. 

Di otro banda Directiva di 
Fundacion Facilidadnan De- 
portivo Corsou (FFDK) a 
informa di nan parti kico ta 
status di e desaroyonan cu tin 
deporte stanca awor aki. 

1. Den un reunion cu FFDK 
tabata tin cu conseho di Min- 
ister riba 7 di januari 2015, 
FFDK a haci dos (2) proposi- 
cion concreto na conseho di 
Minister pa asina por yega na 
un solucion pa loke ta trata e 
traspaso di e facilidad deport- 
ivo di FFDK pa Gobierno y 
tambe e likidacion di FFDK. 
Gobierno a keda na informa 
FFDK di su decision riba e 
proposicionnan di FFDK. 

2. Den e mes un reunion aki 
Gobierno a pidi FFDK pa 
manda mas specificacion di e 


informacion ya ricibi en cu- 
anto di nos maneho fmancie- 
ro pa loke ta trata trabounan 
di construccion, drechamen- 
to y mantencion di e facili- 
dadnan concerni. 

Riba 9 di januari 2015 direc- 
tiva di FFDK pa medio di su 
abogado a manda un pakete 
di informacion relaciona cu 
e peticion aki pa conseho di 
Minister. 

FFDK ta spera di ricibi un 
contesta positivo di Gobierno 
e siman aki mes p’asina e tras- 
paso por tuma luga rapidam- 
ente na un manera corecto y 
responsabel. 

3. Riba peticion di repre- 
sentantenan di Fundacion 
Desaroyo Deportivo Corsou 
(FDDK) directiva di FFDK 
a reuni cu Imro van Wilgen 
y Gilberto Adoptie pa atende 
nan puntonan cu ta; - si e fa- 
cilidadnan di FFDK ta habri 
y con por haci uzo di esaki- 
nan;- si scolnan den pasado 
tabata paga pa haci uzo di e 
facilidadnan di FFDK y con 
esaki tabata keda regla. 

Directiva di FFDK durante 
di e reunion aki a informa e 
representantenan di FDDK 


cu; manera FFDK a anuncia 
den su comunicado di prensa 
tur e facilidad di FFDK ta 
habri pa tur su usuarionan; 
- pa por haci uzo di e fac- 
ilidadnan di FFDK tur usu- 
ario mester atende nan pago 
adelanta; - FFDK a splica e 
representantenan di FDDK 
cu prome cu aña 2014 tur 
e pagonan di pa e proyec- 
tonan di "schoolzwemmen 
y schoolgymnastiek" tabata 
bay via di Sedreko; - via di un 
Decreto Ministerial FFDK a 
mustra con e pago pa uzo di 
e facilidadnan di e diferente 
scolnan a keda palabra y regla 
den 2014. 

Despues di a ricibi e informa- 
cionnan aki e representante 
di FDDK, sr. Van Wilgen, 
a duna di conoce cu nan tin 
suficiente informacion y ta 
gradici y bandona e reunion. 
Directiva di FFDK ke bolbe 
enfatisa cu nos ta habri pa 
yega mas lihe posibel na un 
solucion responsabel y acep- 
tabel pa ambos partido pa 
asina Deporte General por 
sigui traha y organisa nan ac- 
tividadnan pa 2015 den Pas y 
Harmonia cu otro for di e si- 
man aki mes.Q 


LVBP yegando mas cerca di final 

CARACAS, Venezuela - E 
campeonato di Liga Vene- 
zolano di Baseball Profe- 
sional (LVBP) a continua 
den fin di siman unda cu 
e weganan ta birando mas 
interesante. Fanaticonan 
di baseball Venezolano ta 
ansioso pa mira cua team 
lo representa nan den ex- 
terior. 

Un biaha mas Caribes de 
Anzoategui a enfrenta Ti- 
gres de Aragua den un wega 
sumamente importante. Na 


fmal Caribes ta bay cu e vic- 
toria di 9-6 riba Tigres. Cari- 
bes de Anzoategui ta dal 8 hit 
y ta comete 0 eror durante e 
wega, mientras cu Tigres ta 
dal 9 hit y ta comete 1 eror. 
Pitcher ganado tabata Kendy 
Batista (1-0) mientras cu Pe- 
dro Rodriguez (3) ta salba e 
wega, pero Freddy Garcia (0- 
1) mester a conforma su mes 
cu e derota. 

Aguilas del Zulia a enfrenta 
Tiburones de La Guaira den 
un wega preta. Na fmal Ti- 
burones de La Guaira a bay 
cu e victoria di 2-1. Aguilas 
ta dal 4 hit y ta comete 1 eror, 





pero Tiburones ta bati 8 hit 
y no ta comete eror durante 
e wega. Pitcher ganado tabata 
Dionis Soriano (1-0) mien- 
tras cu Luis Vizcaino (1) ta 
salba e wega. 

Edwin Quirarte (0-1) ta bay 
cas cu e derota.Awe nochi 
pa 7:30 weganan ta continua 
unda cu Aguilas del Zulia lo 


ta enfrentando Caribes de 
Anzoategui, mientras cu Ti- 
gres de Aragua lo midi forsa 
contra di Navegantes del Ma- 
gallanes. Poco poco LVBP ta 
yegando su fmal y teamnan 
ta buscando e ultimo opor- 
tunidadnan pa asina mira 
kendenan lo bira campeon di 
Venezuela. □ 

Chauffeur burachi a kibra auto nobo 


ORANJESTAD- Un 
chauffeur coriendo un 
auto Toyota nobo riba ca- 
minda di Sabana Grandi 
biniendo di direccion pa- 
bou a bay kibra e auto aki 
riba un palo di luz. E auto 
a keda completamente 


destrui. 

E impacto tabata basta fuerte 
ora cu habitantenan a scucha 
e desordo nan a sali mira e 
auto accidenta, y a yama Po- 
lis. Patruya a yega di biaha 
na e sitio y a topa cu e auto. 


Na su banda drechi comple- 
tamente kibra y e chauffeur 
pata, pata burachi den e auto, 
e chauffeur no sa di mundo 
y e auto a keda tur na saca. A 
detene e chauffeur y a hib’e 
warda pa haya caminda pa 
sosega. □ 



Auto ta boks y pega na candela 
na Santa Cruz 


STA. CRUZ - Dialuna 
pa mas o menos ll’or di 
mainta, ta sucede un ac- 
cidente net dilanti di Sta- 
dion Crismo Angela y Na- 
die Croes. Aki un pickup 
Ford Ranger blanco ta- 
bata biniendo di pazuid 
cu un velocidad halto, y 
segun testigo e tabata dim 
bright tur auto pa hala fei 
riba caminda pe por pasa. 

Dilanti di Stadion Crismo 
Angela y Nadie Croes e ta 
perde control y a baha na su 





man robes. Esaki ta pone cu 
e ta ranca un mata y ta bay 
cay den e rooi entre un mata 
di Kwihi y cura di e stadion. 
Despues di e impacto fuerte 
e pickup ta pega candela. 
Brandweer, polis y ambu- 
lance a wordo pidi cu maxi- 
mo urgencia na e sitio. 

Brandweer hopi lihe a logra 


controla e candela y paga 
esaki, tambe despues cu per- 
sonal di ambulance a trata 
e chauffeur na e sitio, nan a 
transporte pa hospital. Polis 
di trafico y patruya di Santa 
Cruz a bay na e sitio, e ca- 
minda a keda pa basta rato 
cera pa asina por a saca e auto 
fei den e rooi.Q 

Polis ta duna asistencia 
pero ni tabata necesario 

ORANJESTAD— Central a manda Polis na Chupito’s den 
Weststraat pa un pelea na unda un homber a wordo herida 
na su pia. Na e sitio, Polis a papia cu e personal di siguridad, 
kende ta bisa cu tabatin un discusion entre dos homber,pero 
nan a bay caba fei e sitio. Central a wordo poni na haltura. Q 

Ladron ta laga bentana di 
cas habri 

SAN NICOLAS— Central ta manda Polis den Zwollestraat 
pa un kiebro. Na e sitio, Polis a papia cu e habitante, kende 
ta bisa cu ora cu nan a yega cas nan a mira cu e bentana di 
camber parti. Q 

Desconoci ta kibra 
showcase di negoshi 


Desconoci ta destrui auto na Bushiri 

BUSHIRI— Central ta manda Patruya na Bushiri, pa un kiebro. Na e sitio, e muhe R, ta bisa 
cu desconoci a kibra su Nissan Sentra. E auto no ta sigura y no tin number paga. R, a bisa cu 
e lo mira e grabacionnan prome, si e ta mira e sospechoso riba dje, y lo dicidi si e ta bay duna 
keho. Q 

Cuatro homber cu rifle ta tira bestia riba 

tereno priva 

ROOI KOCHI— Central a manda Polis na haltura di Baranca di Yerbe, pa un situacion 
sospechoso, na unda a haya un auto sospechoso cu cinco persona riba nan tereno. Na e sitio, 
Polis a papia cu e doño, kende ta bisa cu el a haya cinco homber cu rifle riba su tereno. Polis 
a controla den bisindario , y a haya dos auto, para dilanti e porta di e tereno priva. Un Toyota 
Hilux cabina blanco A-1160 y e Toyota Corolla blauw A-28506. E autonan tabata cera y no 
tabatin ningun hende na e sitio. 

Despues di dos biaha cu Polis a bay controla e autonan, nan a topa cu e cinco personanan. Ta 
trata di cuatro homber y un mucha homber cu tabatin cuatro pistol di aire cu nan. Nan a bisa 
Polisnan cu nan tabata cana den mondi, y nan tabata kier a tira yuwana. 

Polis a splica e grupo di homber cu ta prohibi pa drenta cu arma riba tereno priva y cu ta 
prohibi pa tira bestia. E grupo di homber a compronde, y e cuatro armanan a keda confisca, 
relaciona cu e ley di arma. Q 


ORANJESTAD— Central ta manda Polis na Caperucita 
Roja den Wilhelminastraat, pa un destruccion. Na e sitio, Po- 
lis a papia cu un testigo, kende ta bisa cu e ta biba den e bar- 
beria banda di e luga. E1 a bisa cu el a tende un zonido duro, 
manera hende a kibra un glas y mesora el a tende hende grita. 
E1 a core sali pafo y a mira un homber color scur, bisti den 
paña scur y cu cabey di rasta. 

E homber tabata papia cu e mesun stem di un rato prome. 
Segun A, e tabata e unico homber den bisindario. Polis a pa- 
pia cu e doño, e muhe J, kende ta bisa cu dia 10 di januari 
18.00, el a cera e luga na yabi. Diadomingo, el a wordo yama 
cu desconocinan a kibra e showcase di e negoshi. Polis a tuma 
keho di destruccion. E testigo a reconoce e homber, como cu 
e tabata envolvi tambe den e destruccion cu a tuma luga algun 
rato despues na e edificio di Doña Clara.Q 

Supuestamente portier a 
maltrata turista 

PALM BEACH— Central a manda Polis di Noord na Ritz 
Carlton pa un persona cu ta pidi ayudo. Na e sitio a resulta 
cu e victima a wordo maltrata. E homber L.D. naci na Estados 
Unidos di 35 aña, a bisa cu el a wordo maltrata pa tres homber 
na haltura di Olde Molen. Polis a mira cu e tabata sangra pro- 
fusamente na su nanishi. D. a wordo yuda pa personal di 
ambulance. 

E victima tin un grabacion di e caso. Tambe tabatin dos tes- 
tigo cu a mira e incidente y a bisa cu e portier Rambo di Olde 
Molen a maltrata su persona. E denunciante a wordo poni 
na haltura di e procedura di duna keho. E1 a wordo hiba poli 
cu ambulance y mas laat e lo bay duna keho cu e rapport di 
dokter. □ 

Homber menasa y casi 
gedal cu auto 

WAYACA— Central ta manda Polis na e entrada di Wayaca 
Residence pa un menasa. Na e sitio, Polis a topa cu e homber 
H di 34 aña, kende ta bisa cu, el a bay core bicicleta y casi a 
wordo gedal pa auto. 

H a pensa prome cu ta su amigo ta haci un chansa,pero 
despues el a mira cu ta trata di un auto Honde Crv blanco, 
tabata hopi cerca di dje. H a bula fei e bicicleta y a puntra kico 
ta e problema. 

E chauffeur a cuminsa insulta y e pasahero a habri e dash- 
board, y a habri un tas. H a pensa cu ta trata di un arma di 
candela y a subi su bicicleta y a core bay pa evita problema. 
H, a mustra Polis na unda e personanan ta biba, cu casi a dal 
su persona cu auto. Polis a pita na e cas, varios biaha, pero 
ningun hende a sali. Polis lo pasa despues. Q 


Destruccion na auto 

AYO— Central ta manda Polis na Ayo pa un destruccion. Na e sitio, Polis a papia cu e per- 
sonanan D.y L, kende ta bisa cu , nan a yega cas y a para nan autonan un Kia Rio A-39170 y 
un Hyundai Getz a-13554, riba nan tereno. Banda di 07.00, nan a mira cu dos taira di e auto 
Hyunday tabata bora. Polis a tuma e keho. Q 

Homber alandabintera 

ARASHI— Central a manda Polis di Noord na Arashi, na unda un persona a haya su mes cu 
problema den lama. 

Na e sitio, e persona a wordo saca caba fei den awa. E ta bisa cu pa mas cu dos ora y mei, el a 
purba controla e “kite”, pero no a logra y a dicidi di bay direccion panort, y ora cu el yega na 
Arashi, el a los e kite di su curpa y a landa bay tera. 

E boto di rescate di e deporte acuatico a bay busca e kite den lama. E homber despues a drenta 
auto di su famia pa bay na e compania acuatico. Q 

Muchanan menor di edad ta manda 
auto cu piedra 

PALM BEACH— Central a manda Polis na haltura di Palm Beach Plaza, pa tira- 
donan di piedra. 

Na e sitio, Polis a papia cu e homber I.H, kende ta bisa cu un persona a tira un piedra riba su 
auto. Su auto Lincoln Town preto Tx -379 a haya daño. Un rato despues un otro chauffeur 
di e auto cora Chevrolet Spark A-33020 tambe a bisa cu el a haya daño na su porta patras. E 
chauffeur di e spark a baha mesora f ei e auto y a core tras di e sospechosonan. Nan tabata 
scondi den e matanan dilanti Palm Beach Plaza y a core drenta den bisindario di Palm Beach. 
A logra gara un di e sospechosonan. 

E otro a wordo gara pa un polis un tiki mas leu. Tur dos a declara mesora cu nan ta responsa- 
bel pa tiramento di piedra. E dos muchanan I Diaz y J. Maduro a wordo hiba warda di Polis, 
na unda nan mayornan a wordo yama y pone na haltura. 

E tata di Maduro a bin warda y el a wordo poni na haltura cu e ta responsabel pa e daño 
haci na e autonan ,pa su yiu menor di edad ,. E doño di e auto Spark lo traha un recibo y 
trece warda di Polis. Tambe na e wela y tanta di I Diaz a wordo splica mescos. Nan tur dos 
a compronde y doño di e taxi no kier gasto paga. E kier solamente pa Polis scual e dos 

muchanan debidamente. □ 


Homber maltrata na Café Capri 

TANKI LEENDERT— Central ta manda Polis na e negoshi Capri na Tanki Leendert, pa 
un pelea. 

Na e sitio, Polis a topa cu un homber herida, D., kende tabata sinta abou, banda di e ATM. 
Caminda e tabata sinta, tabatin sanger. Polis a mira cu e tabata sangra na su cabes. D no kier 
bisa Polisnan kico a pasa. Ambulance a bin na e sitio y a trata D. 

Despues di cinco minuut, durante tratamento, D, a bira mas pio, y ambulance a hib’e cu ur- 
gencia pa poli, sin cu Polis por a haya sa kico a pasa. Polis a pone Recherche na haltura pa bin 
haci un investigacion. Mientras cu polis tabata eynan, e sospechoso a bin na e sitio. E homber 
A.H.M, naci na Venezuela a keda deteni pa maltrato. E1 a wordo hiba warda di Shaba na unda 
el a keda cera.Q 











Fecco Gomes: 

Festival di Tumba 2015 ta bira grandi 




WILLEMSTAD - Presi- 
dente di Asociacion di 
Musico, Fecco Gomes ta 
convenci, cu Festival di 
Tumba 2015, ta bay bira 
un evento grandi e inolv- 
idabel. 

E Festival di Tumba e aña aki 
tin su aspectonan masha spe- 
cial y historico y aki Gomes 
a referi na e.o. e hecho cu 45 
aña pasa den seno di nos mu- 
siconan, a sinti e necesidad 
pa e ritmo di tumba, bira e 
ritmo oficial di nos carnaval 
y cu despues di algun resis- 
tencia a keda acepta den un 
forma oficial. 

Asociacion di Musico ta elo- 
gia esunnan cu a contribui na 
documenta Festival di Tum- 
ba. Fecco Gomes a menciona 
Don Felio Colinet y su yiu 
Ziño. Hermanito y Patrick 
Martijn tambe tin hopi ma- 
terial audiovisual. 

Ta bon aki tambe pa duna 
merito na esunnan cu na aña 
1973, a sostene e lucha di 
Amak ,pa obtene e derecho 
pa organisa festival di tumba 
pa Carnaval. 

Ohala, cu e sentido di union 
ey por regresa den nos faran- 

dula. 

E aña aki tambe, ta e aña cu 
Curaçao Festival Center ta 
cumpli 25 aña sin interup- 
cion, como e sitio oficial di 
festival di tumba. 

Pa un festival di competen- 
cia, mantene su mes durante 
45 aña, no ta facil. 

Aunke gastonan pa organisa e 
festival a subi drasticamente, 
Amak ta haci uzo di su cre- 
atividad y contactonan pa or- 
ganisa e festival na un nivel 
halto. 

Den mundo farandulero, ta 


masha poco festival di com- 
petencia ta keda mantene nan 
mes durante un periodo lar- 
go y na un nivel halto. 
Festival Viña del Mar ta un di 
e festivalnan di competencia 
na mundo cu a inicia for di 
1960. 

Na aña 1971 e organisadonan 
di festival Viña de Mar a des- 
cualifica e ganado pa motibo 
di plagia y e siguiente aña, Ju- 
lio Bernardo Euson, a gana e 
festival, cu su composicion, 
Julie, representando Hulan- 
da. 





Den un festival di compe- 
tencia, e cuerpo di hurado ta 
algo sagrado, y ta pa e motibo 
ey, e constelacion mester 
consisti di hendenan capaz e 
integro, cu por duna na vere- 
dicto di un forma imparcial e 
independiente. 

Hamas y nunca, mester crea 
espacio pa influencia nin- 
gun decision, pa motibonan 
comercial. Tin diferente 
festival di competencia di 
den region, no a continua, 
pa motibo di veredictonan 
robes y caminda organisa- 
donan ta trata di influencia. 

Fecco Gomes a sigui splica 
cu e cuerpo di hurado mes- 
ter mantene su mes den un 
forma independiente. Un as- 
pecto importante di e festival 
aki ta tambe e mantencion di 
e ritmo di e festival. 

Na cuminsamento di añanan 
80, Amak a trata di incorpora 
Seu, den e festival, locual no 
a resulta manera a premira. 
Seguidamente, por mencio- 
na Roadfire festival, cu den 
principio a dal duro, sigur si 
tene cuenta cu e popularidad 
di e ritmo bou di hobennan, 
durante marchanan, pero aki 
tambe poco poco e interes pa 
e festival aki a bira menos, 
te na momento cu no por a 
continua cu ne mas. 


Gomez: “Ta importante 

pues, di parti di nos musi- 
conan mes, pa sigui, duna 
importancia na toca mas tan- 
to ritmo di tumba posibel, 
durante marchanan y otro 
actividadnan di carnaval”. 

E publico canto di caminda 
pa 90 % kier tende su rit- 
mo di tumba, y nos mester 
complace nan, y contribui 
na salvaguardia nos ritmo di 
tumba. 

Radio emisoranan y nos 
plantanan di TV sin duda 
algun ta duna hopi realse na 
nos ritmo di tumba prome, 
durante y despues di festival 
di tumba, e lider musical a 
menciona. 

Pues ta keda na nos mu- 
siconan, pa keda mantene 
Tumba riba un pedestal hal- 
to. 

“Si nos no a haci esaki, e 
popularidad di e festival di 
tumba ta baha, y consecuent- 
emente, e festival di tumba, 
ta baha na cantidad di publi- 
co, poniendo su existencia na 
peliger”. 

Fecco Gomes ta conclui cu 
futuro di festival di tumba ta 
den man di nos musiconan 
mes. 

Ta musiconan mester aporta 
cu participacion na festival di 
tumba, y toca tumba na tur 
actividad di carnaval. □ 
































SiguiencLo e tradicion estableci pa Eduardo Croes 


NutzBeatz ta pone tremendo ambiente na Fuikdag 


E yate u Big Papi” di 
George Metry tabata e 
centro di atencion na Fui- 
kdag 2015 na Corsou cu 
un ambiente fenomenal 


ciano, Jerry y Rubin di The 
Partysquad, Maarten Schakel 
y Alex Sargo, a percura pa 
un tremendo sorpresa pa es- 
unnan gosando di e dia, cu 


ta grandi manera e ta awe. 

E aña aki abordo di e yate 
Big Papi, amigonan y famia a 
tene un minuut, no di silen- 


sa for di awo caba cu e lo f ey 
sigur otro aña atrobe. 

Eldrick Boekhoudt (Nutz- 
beatz), naci na Aruba, a crece 


haciendo presentacion den 
region Latino Americano. 
Ya caba el a toca cu DJ nan 
grandi manera DJ Chuckie, 
Sunnery James, Ryan Mar- 




cu musica di e famoso DJ 
di Aruba “NutzBeatz”. 
Abordo di e yate “Big 
Papi” tabatin entre e invi- 
tadonan, artistanan y de- 
portistanan conoci mane- 
ra Andrew Jones, kende 
no ta falta ni un Fuikdag 
abordo di Big Papi. 

Amigonan di NutzBeatz, esta 
Sunnery James y Ryan Mar- 


presentacionnan espontaneo 
riba e yate. 

Fuikdag ta masha conoci na 
islanan ABC y tabata un Aru- 
biano, esta Eduardo “Catuna” 
Croes (den feliz memoria) 
kende a cuminsa riba su boto 
“Big Y’ cu e tradicion di pone 
speaker y dj-nan riba su boto 
pa pone ambiente na Fui- 
kdag. Esaki a haci cu Fuikdag 


cio, pero di aplauso pa rindi 
homenahe na nan bon amigo 
Eduardo Croes. 

Fuikdag tabata un biaha mas 
inmensamente exitoso, cu 
bon ambiente y hopi druk. 
NutzBeatz ta gradici Tio 
George Metry pa e bon trato 
di semper y pa e honor di por 
a forma parti di e festividad 
aki y e dedicacion na Edu- 
ardo Croes. NutzBeatz a laga 




y bira e DJ di musica electro- 
nico mas grandi den Caribe 
Hulandes, cu varios presen- 
tacion haci den paisnan Lati- 
no Americano (specialmente 
Venezuela), na Merca, Cor- 
sou, Chile, Boneiro, y mas. 

Na aña 2013 el a firma cu 
Dirty Dutch y awor ta forma 
parti integral di e grupo aki, 


ciano, Nero, Erick Moril- 
lo, Hardwell, Fatboy Slim, 
Dimitri Vegas, Sidney Sam- 
son, Afrojack, Shermanol- 
ogy, Nicky Romero y asina 
por sigui menciona. Tambe 
el a toca entre algun di esun- 
nan di mas grandi di musica 
electronico na Mystery Land 
na Chile y Electric Festival na 
Aruba, entre otro.Q 

Gregorio Wolff: 


Situacion ñnanciero kico por spera na 2015 



E maneho malisimo di go- 
bierno durante e ultimo 
5 añanan, 2010 - 2014 lo 
sigui causa incertidumbre 
e aña aki. Te ainda nada di 
e presupuesto y manera e 
ministro Hulandes Plas- 
terk a bisa na Television 
Hulandes, cu pa 2015 e 
presupuesto mester bini 
cu mas medidanan pa 
hisa entrada di Gobierno. 
Pa loke ta e gastonan Go- 
bierno mester bay corta 
hundo den su cuerpo di 
trahadonan. 

Pakico? Pasobra Gobierno no 
tabatin su gastonan bao con- 
trol for di 2010, prome a cor- 
ta BBO, cual a trece menos 
entrada pa Gobierno, acerca, 
ministronan tabata hibando 
un maneho pa loco y mayoria 
den parlamento tabata grita, 
ja baas na luga di aplica e bud- 
getrecht cu nan tin. E conse- 
cuencia nos tur ta sinti awor. 
Pa Gobierno cumpli cu su 
contribucion propio den 
AZV, di alrededor di 65 pa 70 
miyon pa aña, gobierno ta in- 
troduci un aumento di BBO 
di 1%. 

Gobierno a elimina su subsi- 
dio na Serlimar entrante 2015 
y ta pueblo mes mester bay 
paga pa recogemento di su- 
shi, cual ta bay bira otro dolor 
di F 300,= pa aña. 

Gobierno a duna Oke na 
Banconan pa cobra ariba cada 
transaccion cu haci, acerca a 
haci esey imposibel pa pueblo 
paga gobierno cu cash. 
Gobierno a baha subsidio na 
tur fundacionnan na Aruba, 
causando un dolor grandi 
cerca pueblo y haci e prob- 
lemanan social mas grandi. 
Gobierno a duna OK na Web 
nv pa sigui cobra $ 80 pa bari 
di azeta, mientras e prijs di 
crudo ariba mercado mundial 
ta bao di $ 50 pa bari. 

Ainda falta e medidanan cu 
lo aparece hunto cu e presu- 
puesto 2015. 


Hedging di fuel Oil a laga 
Web desafortuna y pueblo 
mester paga. 

E asunto aki tabata topico e 
siman cu a pasa, despues cu 
mi a trece e noticia di e mal 
deal di WEB NV/Utilities 
NV cu Valero, pa Aruba keda 
paga $ 80 pa bari di azeta 
mientras e prijs ariba mer- 
cado mundial a baha te banda 
di $ 50 pa bari. 

Siman pasa mi a cuestiona 
Web y tambe e sindicatonan 
di WEB Nv y Elmar NV , 
ya cu nan sigur tabata sa di e 
deal di $80 pa bari, pero nan a 
keda keto. 

Eigenlijk, e ministro concerni 
, kende mester a duna OK pa 
e deal aki, tambe a keda keto. 
Siman pasa e vocero di WEB 
NV a sali pa splica cos. 

Un splicacion cu no ta bisa 
mucho cos, cual a trece mas 
pregunta. 

E persona ta haci compara- 
cion cu seguro, cual no tin 
pia ni cabes den e asunto 
aki, pero loke a resalta ta cu 
e ta papia di un situacion fi- 
nal, Desafortuna pa Web nv, 
manera ta loto nan a cumpra 
y a perde aros y coco. Fuel 
Hedging, como compania bo 
ta haci esey pa ricibi e miho 
resultado despues di negocia- 
cion. 

It was “writen on the wall”, 
memey di 2014, cu prijs di 
crudo ta bay baha. E produc- 
cion di shale-gas na Merca 
y na otro paisnan, hunto cu 
mas energia alternativo ta 
baha e pedido pa azeta crudo 
ariba mercado Mundial. 
Tocante e rason politico pa 
baha prijs di crudo, manera ta 
e caso di Merca contra Rusia, 
Venezuela y Siria y tambe ra- 
son di Saudi Arabia pa purba 
di kibra su enemigo nr 1 den 
Medio Oriente, Iran. Du- 
rante hopi tempo na 2014, 
sigur despues di e problema 
na Ukraina, Merca a inicia 
su guera economico contra 
Rusia, cu sancion y despues 


ta bini bahamento di e prijs De Mesa, amigo di Valero, ex 
di crudo. Tambe e posicion ministro di financia kende no 
di Qatar y Saudi Arabia pa tabatin maneho of miho bisa 
castiga Iran, e.o. tambe pa su a hiba un maneho di desas- 
apoyo na Siria, bahamento di ter di 2010 pa 2013 cu con- 
prijs di crudo, como arma, secuencianan desastroso pa 
tabata ser menciona. Pues 2014, den e acuerdo di Hedg- 





e motibonan politico tambe 
por a wordo premira. 

Ta bisto cu Valero si a 
premira esakinan pa saca un 
deal hopi bentahoso pa nan. 

E preguntanan ta lo siguiente: 
Web nv ta un compania Na- 
cional, esta di pueblo, di con, 
prome cu a firma e deal no a 
duna pueblo informacion y 
claridad ariba e asunto? 

Unda transparencia pa pueb- 
lo a keda, cu ta doño di Web 
nv? 

Ki dia a firma e acuerdo di 
Hedging cu Valero? 
Kendenan tabata e conseh- 
eronan di Web nv y Utilies 
nv? 

Con e acuerdo ta y su lar- 
gura? 

Kico ta e rol cu e ministro 


ing aki? 

Conseho di ministro y par- 
lamento tabata na altura di e 
acuerdo di Hedging? 

Ta di spera cu Web nv lo 
duna miho informacion ariba 
e deal aki y cu parlamentari- 
onan tambe pone e asunto aki 
den discusion. 

Prijs di crudo ta bahando y 
nos ta hisa nos prijs di cori- 
ente y consecuentemente ta 
lastra tur otro articulonan, 
e.o. esunnan di mas necesi- 
dad, den prijsnan mas halto. 
Tur cos ta mustra cu e gaynan 
grandi den Web nv y Utili- 
ties nv, cu salarionan mas 
halto cu nos prome ministro 
a comete un pifia. Web nv a 
keda desafortuna y pueblo 
mester paga. 


Charlie Hebdo y un reflexion 
Den mi resumen di aña 2014 
mi a a mustra con complica e 
situacion na Medio Oriente 
ta y cu e situacion ta birando 
dia pa dia mas complica, tin 
hopi pais y gruponan cu cada 
un cu nan propio agenda. 
Awe e regreso na nan pais 
di Jihadistanan ta formando 
problema. 

E atake barbaro ariba un 
medio di prensa na Francia, 
Charlie Hebdo, ta un acto 
di barbaridad, un atake con- 
tra libertad di prensa, unda 
atrobe ta periodistanan ta 
bira victima. Den e caso aki, 
berdad ta cu e corant ta uno 
satirico, cu hopi pinturanan 
satirico y crea mal fama con- 
tra Mohammed y tambe con- 
tra musulmannan pero como 
ser humano husto, bo mester 
por tolera algo cu bo no ta 
gusta. 

Pero pa bay den un extremo 
malo y mata periodistanan di 
e corant Charlie Hebdo ta un 
acto horibel, algo cu no por 
tin aprobacion. 

Reflexion 

Un asunto cu tur hende mes- 
ter haci e dianan aki ta un 
poco di reflexion di con tin 
hende ta yega na e extremo 
aki, di mata hende sin motibo 
valido, esta kico a of ta pas- 
ando. 

Na medio oriente tin dos 
bloki politico, cual alabes ta 
sigui coriente religioso di Is- 
lam. Bo tin e grupo Sunita y 
e grupo Shiita. 

Ora analisa e tipo di rebelde- 
nan of bandidonan cu a mata 
nos ta wak 3 elemento: 

Nan ta Jihadista, Musulman 
Sunita, cla pa bringa y mata 
pa nan idealnan; 

Nan accionnan a mustra pre- 
sion militar, esta nan ta bon 
prepara como militar. 

Nan tur tin rabia ariba mundo 
occidente, (paisnan miembro 
di Nato). 

Wahhibismo ta e religion di 
Jihadistanan 

E pais Arabia Saudita ta e pais 
cu ta exportando e move- 
mento religioso Wahhabis- 
mo, cual ta un coriente ultra 
conservativo di Islam Suni. 
Fundado di Wahhabismo 
ta Mohammed al-Wahhab, 
kende a biba den siglo 18 y 
su ideanan a ser tuma dor di 
e casa Real di Saudi Arabia, 
Qatar y e Emiratonan Arabe 
como e religion Sunita pa 
nan pais. 


Continua riba Pagina 11 

Acerca e estadonan Saudi 
Arabia y Qatar ta sponsor 
teorianan y lecturanan di 
Wahhab pa mundo com- 
pleto. P’esey Wahhibismo 
satiricamente ta wordo yama 
Petro-Islam. 

Wahhabismo ta practica 
Sharia, cual ta kita hopi 
derecho di sernan femenino 
y di otro sernan humano. 
Wahhabi ta un religion cu 
no ta respeta ningun otro 
religion cu ta Wahhibi. Tur 
esunnan cu no ta kere den 
e ideanan di Wahhibismo ta 
un infiel y si mester E lider- 
nan religioso ta pidi nan reli- 
giosonan pa caba (mata) tur 
infiel. Pa nan religion, nan 
ta bay guera santo, cu yama 
Jihad. Esunnan cu mishi of 
insulta Mohammed, merece 
e castigo di morto. 

Esey ta loke e dos rumannan 
Kouachi a haci cu Charlie 
Hebdo. 

Por ehempel na Saudi Ara- 
bia Wahhabismo ta prohibi 
muhenan di core auto. 

E rebeldenan na Siria, den 
nan gran mayoria ta sigui 
e religion Wahhabi, pa nan 
bringando contra un gobier- 
no di tendencia Shiita (Siria) 
ta un guera santo, Jihad. 

Guera na Siria 

Na 2011, a cuminsa e guera 
na Siria, apoya pa e paisnan 
di Nato incluso Francia y 
a forma FSA (Free Sirian 
Army). Merca, e paisnan di 
Nato, Saudi Arabia, Qatar y e 
emiratonan Arabe kier a mira 
un cambio di gobierno na Si- 
ria y ta nan tabata fmancia e 
rebeldenan di FSA. 

E propaganda grandi di e 
paisnan di Nato pa haya re- 
beldenan bringa e gobierno 
di Siria a causa un atraccion 
grandi cerca militantenan 
musulman sunita, sigur fei 


west Europa. 

Na gran cantidad hoben- 
nan musulman cu pensam- 
ento radical di Wahhibi, pro 
sharia,tabata biaha pa Siria pa 
bringa nan Jihad. Nan taba- 
ta drenta e ehercito di FSA, 
paga dor di CIA (Merca) y e 
paisnan Arabe sunita. 

E training militar nan ta 
ricibi for di CIA of di otro 
agencianan secreto of du- 
rante bataya mes. Na fmal di 
2011 y inicio di 2012, hopi, 
e.o. Obama tabata bisa cu ta 
cuestion di luna y gobierno 
di Assad lo cay na Siria. Pero 
esaki no a sosode. FSA no ta- 
batin lidernan capaz, nan ta 
perde bataya tras di bataya. 
Esaki a frustia hopi jihad- 
istanan, pasobra e lucha ta 
duro, ademas hopi biaha ta 


esunnan cu ta bini di Europa 
ta wordo prepara pa comete 
atentadonan suicidio. FSA ta 
fayando y despues a Split den 
mas cu 100 grupo. Merca y 
otro paisnan fmanciadonan 
a cuminsa elimina of a baha 
e pago mensual na e Jihad- 
istanan. Hopi di nan ta bay- 


endo cas bek. Awe e dos gru- 
ponan mas poderoso na Siria, 
esta A1 Nusra cu ta un afili- 
ado di Al-Qaeda y Isis of IS, 


por bisa a hala mayoria di e 
jihadistanan di FSA, tur bon 
prepara, den nan filanan. 
Esaki tambe despues di ba- 
tayanan contra FSA y mata- 
mento formal di e lidernan. 
Mientrastanto ta un hecho 
cu e paisnan di Nato cu ex- 
cepcion di Turkia, nan a bira 


lomba pa e Jihadistanan na 
Siria. Esaki pa e motibo di e 
comportacion barbaro malo 
di ISIS y tambe di A1 Nusra. 
Awor aki atrobe Merca, hun- 
to cu otro paisnan miembro 
di Nato ta hincando placa pa 
forma otro gruponan rebelde 
pa baha e gobierno di Siria. 
Poco dia pasa, congreso di 
Merca a aproba 500 miyon 
dollar pa train otro grupo di 
rebelde. 

Awe Siria ta luchando con- 
tra e jihadistanan di ISIS y 
Al-qaeda y otro rebeldenan 
paga dor di paisnan di Nato, 
mientras e paisnan di Nato y 
otro paisnan Arabe na Siria ta 
luchando contra ISIS y Al- 
qaeda. No tin confrontacion 
directo entre Siria y paisnan 
di Nato, ainda. 

Pues un situacion con- 
fuso y bruha. 

Ta wordo bisa cu un di ru- 
mannan Kouachi a bringa na 


Siria y e otro na Jemen. 

Rabia di Jihadistanan contra 
e paisnan miembro di Nato 
E rabia di e Jihadistanan ta 
principalmente pa e moti- 
bonan con musulman ta ser 
trata. 

E gueranan y ocupacion 
di paisnan musulman pa 


Merca, manera Afhanistan, 
Irak Somalia, ocupacion di 
Palestina pa Israel y tambe 
e metemento na Libia, na 
Egipto, metemento di Fran- 
cia na Africa, ta sumpiña den 
wowo di Jihadistanan. 

E atakenan di Merca cu 
drone cu ta mata hopi hende 
inocente na Jemen, Somalia, 
Pakistan y Afganistan tambe 
ta wordo rechasa pa gran 
parti di e poblacionnan mu- 
sulman 

Tambe mundo completo 
por a wak e trato cu musul- 
man tabata ricibi den prizon- 
nan di Merca na hopi parti di 
mundo, manera na Guanta- 
namo, unda cu detenidonan 
musulman sunita ta wordo 
maltrata. Imagennan deni- 
grante di prizoneronan mu- 
sulman den e prizonnan na 
Irak, manera Abu-Graib, tur 
a yuda pa crea e rabia cerca e 
Jihadistanan. 

Blow-back 

E problema di e paisnan Eu- 
ropeo awe , ta con pa deal cu 
e Jihadistanan cu ta regresan- 
do. 

Mas e problema na Siria 
dura, mas pio e situacion ta 
bira. No tin sentido pa inver- 
ti placa pa crea rebeldenan pa 
combati e gobierno di Siria, 
pero ora nan regresa Europa 
bo ta core detene nan, na 
luga di yuda nan. Esaki ta 
bay causa loke ta wordo yama 
BLOWBACK, esta esunnan 
cu a paga pa comete agresion 
ta ricibi golpinan bek di es- 
unnan cu nan a paga. 

Den caso di e dos rumannan 
Kouachi, ta ser bisa cu uno 
tabata na Siria y e otro nan 
Jemen, na cual pais tin situa- 
cion otro cu esun di Siria. 

Pa yega na un solucion 
duradero. 

E paisnan di Nato mester 
respeta Siria, yega na un acu- 
erdo di paz, respeta e dere- 
chonan di tur musulman. 
Merca mester stop di mete 
tur caminda, stop cu mata- 
mento sin remordimento di 
hende cu atakenan di avion y 
drone y duna e presonan na 
Guantanamo un trato husto. 
E paisnan Europeo y Merca 
mester papia cu Saudi Arabia 
y Qatar pa nan stop di expor- 
ta Petro-Islam y stop di duna 
apoyo na e Jihadistanan. 
Israel ta aplica e resolu- 
cionnan di Conseho di Sig- 
uridad di Nacionnan Uni, 
ariba Palestina . 

E Dialogo Social na Siria cu 
tur gruponan mester sigui pa 
yega na un paz duradero. 
Laga nos spera cu despues di 
tempo, e situacion di Jihad- 
istanan cu nan gueranan ta 
yega na un fm.Q 

Enseñansa di ofishi cumpliendo 

Na 1987 Openbare Avond 
leergangen Aruba (OAA) 
departamento di beroeps 
onderwijs a sigui cu e tarea 
aki ofreciendo pueblo di 
Aruba e oportunidad pa siña 
un ofishi durante oranan di 
anochi. 

OAA beroeps onderwijs ta 
brinda diferente curso, di 
6.30’or pa 9.40’or di anochi, 
unda hoben y adultonan por 
sigui desaroya nan mes den 
e sector tecnico, siñando un 
ofishi. 




ORANJESTAD- Dia 10 
di januari 2015 ta pre- 
cisamente 60 aña pasa cu 
na Aruba a cuminsa edu- 
ca personanan hoben y 
adulto den diferente ramo 
tecnico durante oranan di 
anochi. 

Ariba 10 di januari 1955 
Arubaanse T echnische 

School (ATS) a cuminsa or- 
ganisa diferente cursonan 
tecnico durante oranan di 


anochi den e edificio miho 
conoci como John F. Ken- 
nedy School. E tempo ey 145 
studiante a inscribi pa dife- 
rente cursonan, di cual 110 
studiante tabata empleado di 
Lago. 

Esaki tabata e prome grupo 
ricibiendo les anochi den 
ramo tecnico. E lesnan e 
tempo ey a wordo duna riba 
dialuna, diamars y diaranson 
anochi di 6.15’or pa 9.15’or 
di anochi. 


E ta un school pa hende 
homber y hende muhe, y 
nos ta duna tambe cursonan 
di diseñador di moda y cose- 
mento basico y avansa. Un 
instituto educacional subsid- 
ia door di gobierno y bou di 
supervision di Departamen- 
to di enseñansa inspeccion y 
Departamento di Examen. 
Actualmente OAA beroeps 
onderwijs ta uzando e fac- 
ilidadnan di EPB Hato y San 


60 aña di existencia 




Nicolas. Tanto na EPB Hato ter: tin minimo 16 aña di 
y EPB San Nicolas e siman edad, entrega un registracion 



aki nos alumnonan di e curso 
di Welder A y B lo ta ocupa 
cu nan examen. Director y 
staf di OAA ta desea tur stu- 
diante tur clase di exito cu 
nan examen. 

Dia 8 di februari lo cumin- 
sa cu un par di curso cu ta: 
Welder A y B, Welder MIG/ 
MAG. Interesado nan por 
yama na telefon 582-7324 of 
nan por bishita nos website 
www.oaa.aw. E rekisitonan 
pa drenta school ta cu mes- 


di Censo di 5 florin, tin un 
pasfoto. 

Tuma nota cu depende di 
cada curso lo por tin dife- 
rente exigencia adicional. 
OAA Beroepsonderwijs ta 
felicita tur ex- graduado, ex- 
pensionado, staf, personal y 
tur studiante cu e celebracion 
aki. Tambe ta gradici tur es- 
unnan cu di un forma of otro 
a contribui na e desaroyo di 
OAA Beroeps onderwijs.Q 


Prome minister a duna atencion special na dos congresista Hulandes 


ORANJESTAD- Aruba 
tabata pais anfitrion di e 
reunionnan di IPKO si- 
man pasa na unda miem- 
bronan di Parlamentonan 
di e paisnan di Reino a 
participa. 

E reunionnan a bay masha 
bon mes. Varios decision a 
keda tuma y asuntonan actu- 
al a wordo discuti den forma 
habri. Dos di e miembro- 
nan di Eerste Kamer di Hu- 
landa, congresista Nanneke 
Quik-Schuijt (SP) y Marijke 
Linthorst (PvdA) lo no par- 
ticipa den e eleccionnan cu ta 
tuma luga na maart e aña aki 
na Hulanda. 

Motibo pakico Prome Min- 
ister Mike Eman a haci en- 
trega di un regalo na ambos 
congresista den nomber di 
pueblo di Aruba. Esaki a sos- 
ode den su oficina durante 
un encuentro ameno cu e 
congresistanan. 


Sra. Nanneke Quik-Schuit 
semper tin un luga special pa 
Aruba den su curason. E1 a 
yega di bishita nos isla varios 
biaha caba den pasado. 

Durante un di su bishitanan 
na januari 2013, despues di a 
dal un keiro den Caya Gran- 
di, el a expresa cu e cambi- 
onan positivo na Aruba ta 
bisto tur caminda. Pa WEB 


cu tambe a wordo bishita e 
tempo ey e congresista taba- 
tin masha palabra di aprecio 
y admiracion pa e trabounan 
cu ta wordo haci. Na un otro 
ocasion Sra. Quik-Schuijt a 
bisa di ta mira e desaroyonan 
na Aruba cu masha confiansa. 
E biaha aki no tabata otro. E ta 
masha encanta cu Aruba y ta 
mira cu e isla ta bayendo den 
bon direccion. Na 2007 Sra. 


Quik-Schuijt a drenta Eerste 
Kamer despues di a fungi 40 
aña como hues di mucha y 
tambe como mediador. 

Sra. Marijke Linthorst di 
PvdA ta e otro congresista cu 
no ta regresa bek den Eerste 
Kamer. Mescos cu su co- 
lega Sra. Quik-Schuijt, Sra. 
Linthorst tin un admiracion 
grandi pa Aruba. Durante su 
bishita aki na januari 2013 na 
unda el a fungi como hefe 
di e delegacion Hulandes, el 
a declara cu Aruba tin lider- 
azgo cu vision y optimismo. 
“Loke mi ta haya asina bunita 
ta e entusiasmo cu Aruba ta 
luci. 

E dinamismo. Esaki no tabata 
solamente cerca e miembro- 
nan di Parlamento y Gobi- 
erno, pero tambe cerca otro- 
nan, manera na WEB cu nos 
a bishita. Tin un dinamismo 
na Aruba cu ami ta pensa cu 
si muchanan haya mita so di 


e dinamismo aki, anto tur cos 
ta bay ta bon”. Palabranan 
cu no ta laga ningun espacio 
pa duda. Prome el a drenta 
Eerste Ka 

mer Sra. Linthorst a traha 
riba su mes como conseh- 
ero independiente y manager 
riba tereno proyecto social y 
innovacion gubernamental. 
E ta presidente di e comision 
permanente di Relacionnan 
di Reino. 

E siguiente reunion di IPKO 
ta bay ta na luna di mei di e 
aña aki na Hulanda. Senador- 
nan Quik-Schuijt y Linthorst 
lo participa ainda na e re- 
unionnan aki pa analisa loke 
a wordo palabra e biaha aki 
na Aruba cu e islanan. Paso- 
bra ta nan ultimo biaha den 
nan funcion di congresista 
na Aruba Prome Minister a 
haci entrega di un regalo na 
ambos. Un gesto cu a wordo 
masha aprecia.Q 






















Gabinete Mike Eman: 

Trabounan ta inicia na porta di waf pa ricibi turistanan 

ORANJESTAD - Mien- 
tras cu e trabounan na 
Barcadera, na unda e waf 
di container ta bin, ta den 
full swing, otro trabou ta 
start na porta di waf na 
Playa na unda e crucero- 
nan ta mara. 

Fei di inicio di gobernacion 
na 2009, Gabinete Mike 
Eman a enfoca grandemente 
pa renoba centro di ciudad cu 
tabata den un situacion de- 
plorabel. E vision aki a forma 
parti di e joya di e programa 
‘Bo Aruba’ na unda na mes 
momento varios proyecto ta- 
bata tuma luga pareu. 

E resultado ta bisto. Aruba tin 
un Caya Grandi di kita som- 
bre, na unda tiendanan di 
renombre mundial ta situa. 
Awor ta sigui pa e siguiente 
fase cu ta construccion di un 
Welcome Plaza na waf. Con- 
tainernan di Playa ta muda 
bay pa Barcadera y e sitio lo 
wordo converti den un parke 
di diversion, un luga pa landa 
y pa eherce deportenan acu- 


atico. Un bunita luga pa rici- 
bi e turista crucero. 

Bo Aruba ta nifica relacion 
comunitario den tur aspec- 
to. E programa Bo Aruba ta 
encera diferente proyecto cu 
tin su enfoke tanto riba tere- 
no di infrastructura como so- 
cial, educativo y deportivo. E 
proyectonan Bo Bario, Reno- 
bacion di Bario, Pinta Bo 
Bario y Deporte den Bario 
cu ta resorta bou di e pro- 
grama total Bo Aruba tin un 
meta comun: mehora calidad 
di bida di tanto e comunidad 
Arubano como e producto 
Aruba. 

E actividadnan extenso ta 
implica inversionnan grandi 
pa drecha e aspecto fisico di 
Aruba. Asina a construi ca- 
mindanan nobo, a revitalisa 
centro di Playa y San Nicolas 
den tur sentido, ta drechando 
scolnan y e barionan a haya e 
atencion necesario. 

Mayoria di e edificionan 
den y rond di Caya Grandi 


a wordo restaura. Edificio 
di Corte a keda cla y a keda 
un obra maestral. Ta trah- 
ando duro riba Plaza Padu, 
cu ta situa panort di Oficina 
di Gobernacion y e edificio 
Cocolishi ta otro proyecto cu 
a keda cla. Watertoren tanto 
na Playa como San Nicolas a 
wordo reconstrui. E edificio 
mas bieu di Aruba Willem III 
Toren a wordo renoba mes- 
cos tambe Fort Zoutman. 

E cas di Gobernador a haya 
un restauracion completo. 
Cu participacion di e habi- 
tantenan y gruponan di in- 
teres, Gabinete Mike Eman 
lo mehora un gran cantidad 
di bario na Aruba. 

Parti di esaki ya ta den ehe- 
cucion caba. Barionan cu 
mester di atencion urgente a 
haya luznan di caya, asfalt y 
unda mester a pone polis di 


bario bek pa di e forma aki 
tin miho control. Cu e pro- 
grama Bo Aruba Gabinete 


Mike Eman ta realisando co- 
munitario den tur aspecto. 
Comunitario ta pone accen- 
to riba e necesidad pa balansa 
e derechonan y interesnan 
individual na esunnan di 
henter e comunidad y ta ar- 
gumenta cu individual nan ta 
wordo forma dor e cultura y 
balornan di nan comunidad. 


Practicando comunitario na 
Aruba Gabinete Mike Eman 
I y II ta trece bek norma y 


balornan cu ta haci un co- 
munidad loke e mester ta. 
Un comunidad caminda ha- 
bitantenan mes ta percura pa 
nan bario y pa otro. 

Ta duna un man unda mes- 
ter y ta contribui na su bario 
ora esaki ta wordo pidi di dje. 
Resultado di e trabounan 
haci ta tremendo. Centro di 
Ciudad ta exito tremendo, 
specialmente si tuma na 
cuenta e cantidad di local y 
turistanan cu ta bishita e cen- 
tro tur dia. Inversion ta bek 
den curason di ciudad. 

Awor otro fase ta cuminsa cu 
construccion di e Welcome 
Plaza y na mes momento ta 
kita e edificionan bieu decai 
cu tin riba tereno unda antes 
Zona liber tabata situa cu ta 
duna un bista mahos, spe- 
cialmente riba e ruta cu may- 
oria di turista ta tuma pa yega 
nan hotel. Cu e inversion aki 
ta crea trabou pa mas hende 
loke ta bon pa economia di 
Aruba.Q 



‘Resona ta na beneficio di 
comunidad’ 


ORANJESTAD- u Ta im- 
portante pa educa hoben- 
nan riba e herencia di nos 
cultura, di nos antepasado 
y di unda nos reis ta bin 
aki na Aruba.” 

Minister di Cultura Otmar 
Oduber a indica cu e proyec- 
to Resona hunto cu Departa- 
mento di Cultura (DCA) y 
Cas di Cultura lo trece e mu- 
sica folklore bek den hogar di 
comunidad completo, muy 
en special pa nos hobennan. 

E mandatario a haci uzo di 
e oportunidad pa asina aki 
gradici Cas di Cultura publi- 
camente cu den e proceso di 
un proyecto asina importante 
y necesario pa Aruba su Cul- 


tura , ta bay acomoda y brin- 
da e espacio di Cas di Cultura 
pa por organisa y ehecuta 
e proyecto Resona cu ta na 
beneficio di comunidad. 

Henter e proyecto di Resona 
ta trata di traspasa herencia di 
un generacion pa e otro gen- 
eracion, Minister di Cultura 
a bisa. 

E mandatario a splica cu un 
di e aspectonan hopi impor- 
tante ta e disponibilidad di 
Cas di Cultura y DCA cu 
lo bay percura pa bay e dife- 
rente scolnan secundario aki 
na Aruba y lo brinda e opor- 
tunidad pa hobennan conoce 
nos musica folklore cultural 
y naturalmente cu e atraccion 



cu ta e meta tambe di dje dor 
di tin talentonan hoben den 
musica cu lo ta presentando 
esakinan, dunando e un ba- 
chi nobo y asina aki percura 
pa nan yega na radionan tam- 
be. 

Minister Oduber a splica riba 
e hecho cu hopi di e can- 
cionnan di antes tabata graba 
riba un disco di antes of den 
un sistema cu ya awendia no 
ta apto mas pa cu e tecnologia 
actual y awor aki cu e proyec- 
to aki e lo haya tur e oportun- 
idad pa wordo exponi na nos 
radionan pa comparti esaki 
cu comunidad, pa por scucha 
nan bek y pa asina e genera- 
cion hoben por cera conoci 
cu esey. 

No solamente pa e proyecto 
pero e intencion ta pa ex- 
pande tambe e conocemento 
na scolnan pa con e proyecto 


aki a wordo hinca den otro , 
ken ta e autornan, pakico e 
cancionnan aki tabata asina 
popular y ta forma parti di 
nos cultura. 

Esaki ta un conocemento cu 
lamentablemente pa hopi aña 
, manera a wordo menciona 
na diferente ocasion nos ho- 
bennan no ta siña hopi di dje 
na scolnan. 

Ta importante pa educa ho- 
bennan riba e herencia di nos 
cultura, di nos antepasado y 
di unda nos reis ta bin aki na 
Aruba, e mandatario a bisa. 

Resona lo percura pa haci ex- 
actamente esaki, cu un toke 
diferente e lo mantene e ba- 
lor cultural di cada cancion 
y tambe lo e conscientisa e 
balor cu enfoke riba nos ho- 
bennan pa tene asina aki na 
bida. Q 

Sudoku BON DIA, train bo mente 


Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 


ber den cada cuadra di tal 
forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin e 


numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 



Huddy Shoes Woordzoelcer Tropisoh fruit Thailand 

• BON APPETIT • BON APPETIT • BON APPETIT • BON APPETIT • 


BAKIJAU STOBA 


Ingredientenan: 


3 paki (8 Oz.) di baijau sala 
2 siboyo corta chikito 

1 promenton, corta chikito 

2 tenchi conoflok, corta chikito 
Va cup di azeta di oleifi 

1 bleki di sous di tomati (8 Oz.) 

1 cup di sherry Pale Dry Gil Galan 

1 lb. di batata herbi y corta na bloki 
V* cup di oleifi yena 

2 cuchara grandi di alcapara 

1 promenton cora, corta chikito 

Fresca (drecha) e bakijau segun instruccion riba e paki. 
Corte na pida pida. Hasa e siboyo, promenton y conoflok 
den e azeta den un planchi grandi. Despues basha e sous di 
tomati y sherry y pone e bakijau aden. Pone e tapadera y 
stobe (ariba candela abou) te ora e bakijau ta moli. Agrega 
e demas ingredientenan y keinta atrobe. 


Bon Appetit! 

NA WARDA 

Oranjestad 

Dr. Alvarez 


EMERGENCIA 

911 





POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: Kibrahacha Tel: 582-2007 
San Nicolas: San Lucas Tel: 584-5119 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


Januari 13 

Explorer of the Seas 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

JFADA) Teh 583-2999_ 

FUNDACION 
Respetami 
_Tei^_582-4433 _ 

Diabetic Foundation 
Arubano 

TeJ5 83-38 08 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 


Caribbean 
^ ^ Cinemas 


KKTDigital HD 

MEGAPLEX 8 

caribbeancinemas.com/aruba 

UKE OUR NEW FACEBOOK PAGE 

| [Caribbean Cinemas Aruba Q 


JANUARY 8 - 14 



UAM NEESON | FOREST WHITAKER 


TAK3IM 


MON-THUR 4:35 | 7:00 | 9:25 
FRI 4:35 | 7:00 | 9:25 | 12:10 
SAT 2:10 | 4:35 | 7:00 | 9:25 | 12:10 
SUN & HOL 2:10 | 4:35 | 7:00 | 9:25 

MON-THUR 3:50 | 5:45 | 8:10 
FRI 3:50 | 5:45 | 8:10 | 10:45 
SAT 3:20 | 5:45 | 8:10 | 10:45 
SUN & HOL 3:20 | 5:45 | 8:10 


lPG -131 



ANNA KENDRICK | MERYL STREEP 


^)tsNEy> 

. lNT0THE_ 

VffloE 


MON-THUR 3:55 | 6:35 | 9:15 
FRI 3:55 | 6:35 | 9:15 
SAT 2:00 | 3:55 | 6:35 | 9:15 | 11:45 
SUN & HOL 2:00 | 3:55 | 6:35 | 9:15 | 11:45 

HELEN MCCRORY | JEREMY IRVINE 


WOMAI^f 


|PG- 13 | 


MON-THUR 5:05 | 7:20 | 9:35 
FRI 5:05 | 7:20 | 9:35 | 11:50 
SAT 2:50 | 5:05 | 7:20 | 9:35 | 11:50 
SUN & HOL 2:50 | 5:05 | 7:20 | 9:35 


MARK WAHLBERG | JESSICA LANGE 


GAMBLÉH 


MON-THUR 7:00 | 9:30 

FRI 7:00 | 9:30 | 12:00 H 

SAT 7:00 | 9:30 | 12:00 

SUN & HOL 7:00 | 9:30 


BEN STILLER | ROBIN WILLIAMS ][ IAN MCKELLEN | MARTIN FREEMAN 


NfGHTMKUM 

SKWTOfltf 70H* 


MON-THUR 4:40 | 7:00 | 9:20 r^i 
FRI 4:40 | 7:00 | 9:20 | 11:40 
SAT 4:40 | 7:00 | 9:20 | 11:40 
SUN & HOL 4:40 | 7:00 | 9:20 

MON-THUR 5:50 | 8:50 
FRI 5:50 | 8:50 
SAT 2:50 | 5:50 | 8:50 
SUN HOL 2:50 | 5:50 | 8:50 


QUVENZHANE WALLIS |JAIME FOXX ][ TOM MCGRATH | CHRIS MILLER 




b. 


WITH SPANISH SUBTITLES 

MON-THUR 4:00 | 6:35 | 9:10 
FRI 4:00 | 6:35 | 9:10 
SAT 2:00 | 4:00 | 6:35 | 9:10 
SUN & HOL 2:00 | 4:00 | 6:35 | 9:10 

PENGUINS 


MON-THUR 5:20 
FRI 5:20 
SAT 3:10 | 5:20 
SUN & HOL 3:10 | 5:20 


[pgI 


BLACKHAT 


STARTING NEXT WEEK 

THE WEDDING RINGER • PADDINGTON 


Download our NEW APP é 


AppStore GoogleplayI 


Palm Beach Plaza | Aruba | 586-0074 


Gool hct m de afvalbak! 

No ocupa bo mes cu cosnan irelevante. 
Bo bal hopi. Duna bo mes bo luga den tur 
momento, pero evita e arogancia, si bo ta 
considerando cuminsa cu un relacion. Bo 
numbernan di awe 25, 33, 39 y 50. 


Aries 


No pone atencion riba hendenan nega- 
tivo. Combina loke bo ta haciendo den bo 
bida amoroso cu bo realidadnan y no con- 
fundi deseo cu necesidad. Bo numbernan 
di awe 23, 31, 37 y 48. 



Taui 


Lo bo ricibi un alegria sentimental hopi 
intenso. Loke un biaha a cuminsa manera 
un aventura chikito, hopi chens e tin pa e 
bira algo mas intenso y fuerte. Bo num- 
bernan di awe 21, 29, 35 y 46. 



Geminis 


Esaki lo ta un anochi caminda sucesonan 
extraordinario por sosode. Lo bo haya e 
palabranan adecua pa duna bek e con- 
fiansa perdi na bo pareha y cuminsa di 
nobo. Bo numbernan di awe 19, 27, 33 
y 44. 



Cancer 


No laga bo mes guia door di apariencia. 
Analisa. E influencia di Luna lo yuda bo 
siña di bo experiencianan di pasado y ja- 
loezie no lo duna resultado. Sea concre- 
to. Bo numbernan di awe 17, 25, 31 y 40. 



Leo 


Loke pasa, tuma esey como un les di 
bida. Debi na e accion di Luna den bo 
signo opuesto, por causa cu bo ego por 
crece y duna un imagen poco real na 
otro hende. Bo numbernan di awe 7, 
15, 21 y 30. 



Libra 


Mantene bo mes for di problemanan di 
otro. Si den e pasado reciente bo a haya 
bo mes den un situacion di desconcierto 
emocional, awe ta e dia pa bay na ordo. 
Bo numbernan di awe 5, 13, 19 y 27. 



Scorplo 



Un hende cu ta aprecia bo lo yuda bo 
hopi. Awe bo resortenan interno den bo 
lo acerca di forma concreto na luganan 
caminda nan mester ta. Bo numbernan 
di awe 3, 11, 17 y 25. 

Amor y oportunidad ta spera bo den un 
luga di reunion. Awe ta un dia di emo- 
cionnan, specialmente esunnan di indole 
afectivo. Esaki ta propicia loke bo tabata 
deseando. Bo numbernan di awe 2,10,14 

Sagitarib 21 : 

No desestima conseho di un amigo. Inki- 
etudnan sentimental ta keda awo den 
pasado. Tin un reencuentro sumamente 
feliz awe. Laga bo imaginacion bula. Bo 
numbernan di awe 9, 14, 24 y 41. 

Capricornio 

Bo por ta algo confuso parti anochi. No 
bay daña loke bo a gana emocionalmente 
y cuminsa na crea un problema cu no ta 
existi sino solamente den bo imagina- 
cion. Bo numbernan di awe 19, 34, 44 y 
51. 




Aquario 


Bo ser interno lo sirbi bo di guia awe. Bo 
actitud dicidido, comprensivo y displi- 
cente dilanti esunnan cu ta purba di saca 
bo di bo center, ta loke ta marca e diferen- 
cia. Bo numbernan di awe 27, 35, 41 y 52. 



Pisces 

BJflMUNDO CURIOSO 



Homber ta wordo condena pa skirbi 
un comentario pa su ex riba Facebook 



Un Spaño a viola un pro- 
hibicion di no comunica 
cu su ex pareha ora cu el 
a skirbi su ex pa medio di 
Facebook 

Corte Spaño a determina cu e 
persona a viola e prohibicion 
cu conocemento completo di 
e crimen. Un homber a wor- 
do sentencia na nuebe luna di 
prizon pa viola e prohibicion 
di comunica cu su ex pareha 
despues di a skirbi un co- 
mentario caminda un potret 
di e muhe ta aparece riba 
Facebook, asina e vocero di 
ministerio publico di Palma, 


Spaña a informa. 

E caso a cuminsa dia 15 di oc- 
tober 2012, ora cu e homber a 
wordo sentencia pa violencia 
contra e muhe. 

Un ordo di proteccion a wor- 
do dicta na fabor di e muhe, 
den cual ta wordo prohibi pa 
e homber tin contacto cu e 
muhe. E prohibicion ta pa- 
pia tambe di ningun sorto di 
contacto y pa medio di nin- 
gun media. 

Cinco dia despues cu e sen- 
tencia a wordo dicta , e muhe, 
cual nomber no a wordo 


revela, a cambia e potret di su 
profiel riba Facebook y su ex 
pareha a comenta cu 4 Waw 
mustra dushi’. 

E homber a wordo condena 
na nuebe luna di prizon na 
maart 2014 pa motibo di a 
kibra un medida di protec- 
cion serio pa evita ripiticion 
di e incidente, pero e homber 
a apela indicando cu durante 
e huicio no a wordo compro- 
ba den forma cu ta convence 
cu el a kibra e ordo di aleha, 
tampoco a wordo demostra 
ken a manda e mensahe riba 
Facebook. 


E1 a añadi cu ademas di esey 
publica un comentario riba 
Facebook no ta atenta contra 
nada huridicamente protegi. 
Sinembargo, vocero di min- 
isterio publico di Palma, Spa- 
ña a confirma e sentencia di 
hues, cu e victima si a prueba 
cu su ex pareha a viola e pro- 
hibicion di comunicacion ora 
cu el a demostra cu e men- 


sahe a wordo manda di e pro- 
file di e homber. 

Hues a considera tambe cu 
funcion di Facebook y otro 
rednan social y cu ta evidente 
cu e persona a realisa e acto cu 
e intencion y cu pleno cono- 
cemento di cu e comentario 
lo wordo lesa pa e persona cu 
ta titular di e profile.Q 


Un djente humano haya den batata hasa 





Un djente humano a apa- 
rece memey di algun bata- 
ta hasa cu a wordo bendi 
pa McDonald’s na Hapon. 
Den un comunicado cu a 
sali di e cadena di e res- 
taurant di cuminda rapi- 
do mes nan a anuncia cu 
un djente humano a wor- 
do haya memey di algun 
batata hasa na un filial di 
McDonald’s na Hapon. 

Segun e canal di television 
TBS y otro canalnan, e djente 


a wordo descubri desde 26 di 
augustus 2014 pa un cliente 
di Osaka, cu ta ubica na e 
parti west di e archipielago. 
E cliente a pidi un ‘Big Mac 
Set'. Esunnan responsabel 
pa e establecimento a pidi 
despensa di biaha pero no a 
debolbe e placa. 

Analisis di e obheto straño a 
wordo realisa pa un labora- 
torio externo. E laboratorio 
a confirma cu ta trata di un 
djente humano, cu a ricibi 


atencion medico anterior- 
mente. Nos no ta capacita pa 
bisa con e djente a yega ey- 
nan, asina e director adhunto 
di McDonald’s na Hapon, 
Hidehito Hishinuma, a 
reconoce den un conferencia 
di prensa. Ningun empleado 
di e restaurant a perde un 
djente, ta pa e motibo ey e 
empresa ta considera otro po- 
sibilidad, manera cu e djente 
lo a cay na e fabrica unda cu 
nan ta haci e batatanan na 
Merca. 

E cliente a indica na e canal 
di television cu el a lamenta 
di no a haya mas informa- 
cion. Mi tin un yiu chikito y 
mi tin miedo cu e por a guli 
e djente y e por hasta a stik e 
mucha., el a bisa TBS pa me- 
dio di telefon. 

E filial di McDonald’s 
Hapones no a stop di sufri 
contratiempo. Un cliente di 
un McDonald’s na e ciudad 
di Misawa (na e parti noord) 
a keha di a haya un pidi ma- 
teria plastico no comibel den 
un galiña cu a bin di un fab- 


rica di Tailandia. 

Prensa a señala tambe un 
pida plastic cu a wordo haya 
den un especie di ijscream na 
un McDonald’s di Koriyama 
(Noordoost). 

E filial di e cadena Mericano 
a caba di wordo acusa pa no 
a cumpli cu entrega di batata 
na Hapon pa motibo di un 
accion na e waf di Merca y 
ainda nan no a recupera to- 
talmente di e scandal grandi 


di falta di siguridad riba e 
productonan di alimentacion 
di juli aña pasa. 

E grupo mester a suspende 
importacion y benta na 
Hapon di tur e productonan 
basa riba galiña importa di 
China, unda cu Husi Food 
Company, filial di e grupo 
Mericano OSI Group situa 
na Shanghai, tabata uza carne 
caduca. □ 





























